മീഡിയ എത്തിക്സ് 'കൃത്യമായി' പാലിച്ചു കൊണ്ടിരിക്കുന്ന മുഖ്യധാരയിലെ എല്ലാ മാധ്യമങ്ങളോടും ഒരു വാക്ക്. മരിച്ചു കഴിഞ്ഞാല് ആഘോഷിക്കാന് ഒരു നല്ല കോള് മണിപ്പൂരില് ഉണ്ട്. പേര് കേട്ടാല് നിങ്ങള്‍ക്ക് അറിയുമായിരിക്കും. ഇറോം ശര്‍മിള. കഴിഞ്ഞ പത്തര വര്‍ഷമായി നിരാഹാരം കിടക്കുന്നു. പഞ്ഞി വെച്ചു കഴിഞ്ഞാല് ഉടന് നിങ്ങളെ അറിയിക്കാം. ജസ്റ്റ് വെയിറ്റ്.. അപ്പോള് നേരോടെ നിര്‍ഭയം നിരന്തരം ലൈവ് കൊടുക്കണേ. അതുവരെ അവരെക്കുറിച്ച് ഒരക്ഷരം മിണ്ടരുത്, എഴുതരുത്, പറയരുത്!!!.\nരണ്ടായിരം നവംബര് രണ്ടാം തിയ്യതി മുതല് ഇറോം ശര്‍മിള വെള്ളം കുടിച്ചിട്ടില്ല. ഭക്ഷണം കഴിച്ചിട്ടില്ല. ബലം പ്രയോഗിച്ചു മൂക്കിലൂടെ കുത്തിക്കയറ്റുന്ന ഏതാനും തുള്ളി പ്രോട്ടീന് ദ്രാവകങ്ങള് ആണ് അവരുടെ ജീവന് നിലനിര്‍ത്തുന്നത്. മനുഷ്യാവകാശങ്ങള്‍ക്ക് വേണ്ടിയുള്ള ഒരു വലിയ പോരാട്ടത്തിന്റെ ഭാഗമായാണ് പതിറ്റാണ്ട് പിന്നിട്ട അവരുടെ ഈ സമരം. കുട്ടിക്കാലം മുതല് ശര്‍മിള എല്ലാ വ്യാഴാഴ്ചയും വ്രതമെടുക്കുമായിരുന്നു . ഒരു വ്യാഴാഴ്ച ദിവസമാണ് ആസാം റൈഫിള്‍സിലെ പട്ടാളക്കാര് ബസ്സ് കാത്തു നില്‍ക്കുകയായിരുന്ന പത്തു ഗ്രാമീണരെ പച്ചക്ക് വെടിവെച്ചു കൊന്നത്. അറുപതു വയസ്സുള്ള ഒരു വൃദ്ധയും ധീരതക്കുള്ള പ്രധാനമന്ത്രിയുടെ അവാര്‍ഡ് വാങ്ങിച്ച ഒരു കൊച്ചു പയ്യനുമടക്കം പത്തു പേരുടെ കൂട്ടക്കൊല വാര്‍ത്ത അറിഞ്ഞതോടെ ഇരുപത്തിയെട്ടു വയസ്സുള്ള ആ പെണ്‍കുട്ടി തന്റെ വ്രതം നിര്‍ത്താതെ തുടരുകയായിരുന്നു.\nമനുഷ്യാവകാശങ്ങള്‍ക്കും മനുഷ്യജീവനും പുല്ലുവില പോലും നല്‍കാതിരിക്കാന് സര്‍ക്കാരിന്റെ തോക്ക് ധാരികള്‍ക്ക് ധൈര്യം നല്‍കുന്ന Armed Forces Special Powers Act (AFSPA 1958) എടുത്തു കളയണമെന്നതാണ് ശര്‍മിള ആവശ്യപ്പെടുന്നത്. വടക്ക് കിഴക്കന് സംസ്ഥാനങ്ങളിലും ജമ്മു കാശ്മീരിലും പ്രാബല്യത്തില് ഉള്ള ഈ നിയമമനുസരിച്ച് 'പ്രത്യേക സാഹചര്യങ്ങളില്' അടിയന്തിരാവസ്ഥ പ്രഖ്യാപിക്കാനും പരസ്യമായ മനുഷ്യാവകാശ ലംഘനങ്ങള് നടത്താനും സംസ്ഥാന സര്‍ക്കാരിനും സൈന്യത്തിനും അവകാശമുണ്ട്. നിയമ വാഴ്ചയുടെ നേരിയ ലംഘനത്തിന്റെ പേരില് പോലും ഏതൊരാളെയും വെടിവെച്ചു കൊല്ലാന് ഈ നിയമം പട്ടാളക്കാരന് അനുമതി നല്‍കുന്നു. ഒരു കോടതിയിലും ഇത്തരം ചെയ്തികള് ചോദ്യം ചെയ്യപ്പെടാന് പാടില്ല എന്നതാണ് ഈ നിയമത്തിലെ ഏറ്റവും പേടിപ്പെടുത്തുന്ന വകുപ്പ്. ബസ്സ് കാത്തു നിന്ന പത്തു പേരെ നിരനിരയായി വെടിവെച്ചു കൊല്ലാന് സൈനികര്‍ക്ക് ധൈര്യം നല്‍കിയത് ഈ നിയമമാണ്. ഐക്യരാഷ്ട്രസഭയുടെ മനുഷാവകാശ സമിതി നിരന്തരം ആവശ്യപ്പെട്ടിട്ടും ഈ അപരിഷ്കൃത നിയമത്തില് മാറ്റം വരുത്തുവാന് സര്‍ക്കാര് തയ്യാറായിട്ടില്ല. ഇറോം ശര്‍മിളയുടെ ഒറ്റയാള് പോരാട്ടത്തിന്റെ ഫലമായി നിയമ ഭേദഗതികള് നിര്‍ദേശിക്കാന് പല കമ്മറ്റികളെ നിയോഗിച്ചെങ്കിലും അവരുടെ ശുപാര്‍ശകള് കേന്ദ്ര സര്‍ക്കാറിന്റെ ഫയലുകളില് ഉറങ്ങിക്കിടക്കുന്നു. റിബല് എന്ന പരിവേഷം നല്‍കി ഏതു പൗരനേയും പിടിച്ചു കൊണ്ടുപോകാനും അനിശ്ചിതമായി തടവില് വെച്ചു പീഡിപ്പിക്കാനും അധികാരം നല്‍കുന്ന ഈ നിയമം മനുഷ്യാവകാശങ്ങളുടെ നഗ്നമായ ലംഘനമാണെന്ന് വേണ്ടപ്പെട്ടവര്‍ക്കൊക്കെ അറിയാം. പക്ഷെ കണ്ണ് തുറക്കാന് അവര് തയ്യാറാകുന്നില്ല എന്ന് മാത്രം. ശര്‍മിള തന്റെ ഒറ്റയാള് പോരാട്ടം തുടരുക തന്നെയാണ്. അവര്‍ക്ക് പിന്തുണ കൊടുക്കാന് രാഷ്ട്രീയക്കാരില്ല. കാല്‍ക്കല് വീഴാന് മന്ത്രിമാരില്ല. ലൈവ് കാണിക്കാന് മാധ്യമങ്ങളില്ല. കോര്‍പ്പറേറ്റ് വമ്പന്മാരുടെ സ്പോന്‍സര്‍ഷിപ്പില്ല പതിനെട്ടു കോടിയുടെ ശീതീകരിച്ച പന്തലില്ല. 'ആയിരത്തിന്റെയും അഞ്ഞൂറിന്റെയും' നോട്ടില്ല. എന്തിനധികം മറുനാട്ടില് സ്വന്തമായി ഒരു ദ്വീപ് പോലുമില്ല!!. ആര്‍ക്കു വേണം അവരെ?.\nഒരു പതിറ്റാണ്ടിന്റെ പട്ടിണിക്ക് മൂന്നു ദിവസത്തെ 'നിരാഹാര മഹോത്സവത്തിന്റെ' പകിട്ടുണ്ടാവില്ല. അതുകൊണ്ട് പ്രിയ മാധ്യമസുഹൃത്തുക്കളേ, തല മണ്ണില് തന്നെ പൂഴ്ന്നു കിടക്കട്ടെ. അത് പുറത്തെടുക്കരുത്. സമൂഹ മനസ്സാക്ഷിയുടെ ഇനിയും മരിച്ചിട്ടില്ലാത്ത പ്രതികരണ ശേഷിയുടെ അടയാളമായി ഒരു മെഴുകുതിരി കണക്കെ അവള് കത്തിത്തീരുന്നുണ്ട്. ശര്‍മിളയുടെ ശരീരം അവളുടെ നിശ്ചയദാര്‍ഢ്യത്തിന്ന് മുന്നില് ഇനിയെത്രനാള് കീഴടങ്ങി നില്‍ക്കുമെന്ന് പറയുക വയ്യ. അവളുടെ ജീവന്റെ തുടിപ്പുകള് മരിച്ചു കൊണ്ടേയിരിക്കുന്ന ആ കോശങ്ങളില് ഇനിയെത്ര രാപ്പാര്‍ക്കുമെന്നും പ്രവചിക്കുക വയ്യ. അതുകൊണ്ട് ആര്‍ക്കൈവ്സില് ശര്‍മിളയുടെ ഒരു കളര് ഫോട്ടോയും ഏതാനും ഫൂട്ടേജുകളും കരുതി വെക്കാന് ഏര്‍പാട് ചെയ്യുക. ഒക്കുമെങ്കില് മണിപ്പൂരിന്റെ ചുരം കയറാന് ഡല്‍ഹിയില് ഒരു റിപ്പോര്‍ട്ടറെയും പറഞ്ഞു വെക്കണം. അവളുടെ ശ്വാസം നിലച്ചാല് നമുക്കൊന്ന് ആഘോഷിക്കണം. ബ്രേക്കിംഗ് ന്യൂസ്.. ഇറോം ശര്‍മിള മരിച്ചു.. ലൈവ് ഫ്രം മണിപ്പൂര് ..


ചരിത്രത്തില് ഇടം നേടി ശിവഗിരി തീര്‍ത്ഥാടന സമ്മേളനം സമാപിച്ചു\nThursday 1 January 2015 11:43 pm IST\nവര്‍ക്കല: ചരിത്രത്തില് ഇടംനേടി മൂന്ന് ദിവസമായി നടന്നുവന്ന 82-ാമത് ശിവഗിരി തീര്‍ത്ഥാടനം സമാപിച്ചു. ഇത്തവണ ശിവഗിരി തീര്‍ത്ഥാടനത്തിന് വളരെയേറെ സവിശേഷതകള് നിറഞ്ഞതായിരുന്നു. ശ്രീനാരായണ ഗുരുദേവന് അന്തേവാസികളായ വിദ്യാര്‍ത്ഥികള്‍ക്ക് പ്രാര്‍ത്ഥിക്കാന് വേണ്ടി വളരെ ലളിതമായി രചിച്ച ദൈവദശകം പ്രാര്‍ത്ഥനാ ഗീതത്തിന്റെ രചനാശതാബ്ദി ആഘോഷമായിരുന്നു. ഇതിനോടനുബന്ധിച്ച് ശാരദാമഠത്തിന് സമീപത്തായി 10 കിലോമീറ്റര് ദൈര്‍ഘ്യം വരുന്ന വെള്ളപേപ്പറില് ദൈവദശക രചന ഭക്തജനങ്ങള് നടത്തിയ ഈശ്വരഭക്തി വര്‍ദ്ധിപ്പിക്കുന്നതായിരുന്നു. ലോകസമാധാനം ദൈവദശകത്തിലൂടെ എന്ന സന്ദേശം മുന്‍നിറുത്തി ഐക്യാരാഷ്ട്ര സഭ സെക്രട്ടറി ജനറലിന് നല്‍കുന്നതിനായി തയ്യാറായിരിക്കുന്ന ദൈവദശക രചനയില് കേരള ഗവര്‍ണര് ജസ്റ്റിസ് പി. സദാശിവം, കേന്ദ്രമന്ത്രി വെങ്കയ്യനായിഡു, ബിജെപി നേതാക്കളായ വി. മുരളീധരന്, പി.കെ. കൃഷ്ണദാസ്, എം.ടി. രമേശ്, കെ. സുരേന്ദ്രന്, ശോഭാസുരേന്ദ്രന് തുടങ്ങി ഒട്ടേറെ പ്രമുഖര് രചന നടത്തി. ലോകമനസ്സ് ശിവഗിരിയിലേക്ക് എന്ന സന്ദേശമുയര്‍ത്തി നടത്തിയ ദൈദശക ആലാപനവും ലോകത്തിലെ എല്ലാ ഗുരുദേവ ഭക്തമനസ്സിനെയും ശിവഗിരയിലേക്ക് തിരിക്കാന് സാധിച്ചു. കേന്ദ്രമന്ത്രിമാരായ ബന്ദാരു ദത്താത്രേയ, രാംവിലാസ് പാസ്വാന്, രാജ്‌നാഥ് സിംഗ്, വെങ്കയ്യ നായിഡു എന്നിവര് വിവിധ തീര്‍ത്ഥാടന സമ്മേളനങ്ങളില് പങ്കെടുത്തു. ദൈവ ദശക ശതാബ്ദി ആഘോഷവും 82-ാമത് ശിവഗിരി തീര്‍ത്ഥാടനത്തിന്റെ പ്രസക്തിയും ലോകമെമ്പാടും എത്തിക്കുന്നതിനുവേണ്ടി പ്രവര്‍ത്തിച്ച തീര്‍ത്ഥാടന കമ്മിറ്റി സെക്രട്ടറി സ്വാമി സച്ചിതാനന്ദ, സ്വാമി വിശാലാനന്ദ, ഗുരുധര്‍മ്മപ്രചാരണ സഭ സെക്രട്ടറി സ്വാമി ഗുരുപ്രസാദ്, ധര്‍മ്മ സംഘം ട്രസ്റ്റ് ജനറല് സെക്രട്ടറി സ്വാമി ഋതംഭരാനന്ദ വിവിധ സബ് കമ്മിറ്റി ഭാരവാഹികള് എന്നിവരുടെ തീര്‍ത്ഥാടന ആഘോഷ കാഴ്ചപ്പാട് ഏറെ പ്രശംസനീയമായി. സമാപന സമ്മേളനം എ.പി. അനില്‍കുമാര് ഉദ്ഘാടനം ചെയ്തു. ഡോ. എ. സമ്പത്ത് എം.പി. അധ്യക്ഷത വഹിച്ചസമ്മേളനത്തില് ബിജെപി സംസ്ഥാന വൈസ് പ്രസിഡന്റ് എം.ടി രമേശ്, സി.വി. പത്മരാജന്, അഡ്വ. കെ. ഗോപിനാഥന്, ആനത്തലവട്ടം ആനന്ദന്, സ്വാമി സച്ചിതാനന്ദ, സ്വാമി സാന്ദ്രാനന്ദ, സ്വാമി വിശാലാനന്ദ, വര്‍ക്കല കഹാര് എംഎല്‍എ, തുടങ്ങിയവര് സംസാരിച്ചു. ചടങ്ങില് ആദിത്യ ഗ്രൂപ്പ് എംഡി ദേശപാലന് പ്രദീപ് നിര്‍മ്മിച്ച് നല്‍കിയ വയല്‍വാരം പദ്ധതി ഭവനത്തിന്റെ താക്കോല്‍ദാനം നടന്നു.\nതീര്‍ത്ഥാടന സമ്മേളനത്തില് ദൈവദശകം പ്രത്യേകമായി ചൊല്ലും\nശിവഗിരി തീര്‍ത്ഥാടന പദയാത്ര 17 ന് ജില്ലയില്


champions-trophy-indian-team not announced yet bcci -ഇന്ത്യൻ ടീം ചാമ്പ്യൻസ് ട്രോഫി കളിച്ചേക്കില്ല ; ടീമിനെ പ്രഖ്യാപിക്കാതെ ബിസിസിഐ\nഇന്ത്യൻ ടീം ചാമ്പ്യൻസ് ട്രോഫി കളിക്കുന്നില്ലേ? ; ടീമിനെ പ്രഖ്യാപിക്കാതെ ബിസിസിഐ\nഏപ്രിൽ 25-ാണ് ചാമ്പ്യൻസ് ട്രോഫിക്കുളള ടീമിനെ പ്രഖ്യാപിക്കേണ്ട അവസാന തിയ്യതി. എന്നാൽ ഇതുവരെ ബിസിസിഐ ടീമിനെ പ്രഖ്യാപിച്ചിട്ടില്ല\nചാമ്പ്യൻസ് ട്രോഫിയ്‌ക്കുളള ഇന്ത്യൻ ടീമിനെ പ്രഖ്യാപിക്കാതെ ബിസിസിഐ. ഐസിസിയുമായി പ്രതിഫലം സംബന്ധിച്ച് തുടരുന്ന തർക്കത്തെ തുടർന്നാണ് ടീം പ്രഖ്യാപനം വൈകുന്നത്. ഏപ്രിൽ 27 ന് നടക്കുന്ന ഐസിസി ബോർഡ് മീറ്റിംങ്ങിന് ശേഷം ടീമിനെ പ്രഖ്യാപിക്കാമെന്ന നിലപാടിലാണ് ബിസിസിഐ.\nഏപ്രിൽ 25-ാണ് ചാമ്പ്യൻസ് ട്രോഫിക്കുളള ടീമിനെ പ്രഖ്യാപിക്കേണ്ട അവസാന തിയ്യതി. എന്നാൽ ഇതുവരെ ബിസിസിഐ ടീമിനെ പ്രഖ്യാപിച്ചിട്ടില്ല. ഇന്ന് രാത്രി വൈകിയായാലും ടീമിനെ പ്രഖ്യാപിക്കുമെന്ന പ്രതീക്ഷയിലാണ് ഇന്ത്യൻ ആരാധകർ .\nജൂൺ ഒന്നിനാണ് ഇംഗ്ളണ്ടിൽ ചാമ്പ്യൻസ് ട്രോഫി മത്സരങ്ങൾക്ക് തുടക്കമാവുന്നത്. എട്ട് ടീമുകളാണ് പങ്കെടുക്കുന്നത്. ഇന്ത്യയ്‌ക്ക് പുറമെ പാകിസ്‌താനും ടീമിനെ പ്രഖ്യാപിച്ചിട്ടില്ല. ബാക്കിയുളള ടീമുകളെല്ലാം കഴിഞ്ഞ ദിവസങ്ങളിൽ ടീം പ്രഖ്യാപനം നടത്തിയിരുന്നു.\nമൂന്നാറിലെ കയ്യേറ്റം ഒഴിപ്പിക്കൽ തുടരും , എംഎം മണിയുടെ പ്രസംഗം വളച്ചൊടിച്ചു എന്ന് മുഖ്യമന്ത്രി\nചേതന് ഭഗത്തിന്‍റെ ‘വണ് ഇന്ത്യന് ഗേള്’ മോഷണമെന്ന് ആരോപിച്ച് ബെംഗളൂരുവിലെ എഴുത്തുകാരി\nനിയന്ത്രണം നഷ്ടപ്പെട്ടപ്പോൾ കോഹ്‌ലി പറഞ്ഞുപോയതാകാം; പിന്തുണച്ച് വിശ്വനാഥൻ ആനന്ദ്\nനായകനാകാൻ വീണ്ടും ജിങ്കൻ; ചരിത്ര പോരാട്ടത്തിന് ഛേത്രിയില്ല\nആന്ധ്രയെ എറിഞ്ഞു വീഴ്ത്തി കേരളം; അക്ഷയ്ക്ക് നാല് വിക്കറ്റ്\n‘നല്ല താരം ആയാല് മാത്രം പോര, നല്ല മനുഷ്യനാകാന് കഴിയണം’; വിരാടിനെതിരെ ബിസിസിഐയിലും പ്രതിഷേധം\nകരുൺ നായരെ ഒഴിവാക്കിയ സംഭവത്തിൽ പൊട്ടിത്തെറിച്ച് വിരാട് കോഹ്ലി\n‘ബിസിസിഐ യാത്രാക്കൂലി നല്‍കാത്തപ്പോള് രവി ശാസ്ത്രി ട്രെയിനില്’; അപരനെ വൈറലാക്കി ട്രോളന്മാര്\nഅസ്ഹറുദ്ദീന് എന്തർഹത? ബിസിസിഐക്കെതിരെ ഗംഭീറിന്റെ ബ്രഹ്മാസ്ത്രം\nകോഹ്‌ലിയെ മാറ്റി മായങ്ക് അഗര്‍വാളിന് അവസരം കൊടുക്കണമെന്ന് മുന് ഇന്ത്യന് താരം


Priyadarshan, Box Office, Dirctor, Bollywood, പ്രിയദര്‍ശന്, ബോക്‌സ് ഓഫീസ്, സംവിധായകന്, ബോളിവുഡ് - Malayalam Filmibeat\nബോളിവുഡിന് പ്രിയനെ മതിയായോ?\n| Published: Wednesday, December 5, 2012, 10:41 [IST]\nപ്രിയദര്‍ശനിത് തിരിച്ചടികളുടെ കാലം. ഏറ്റവുമൊടുവില് തിയറ്ററുകളിലെത്തിയ കമാല് ധമാല് മലാമലും പരാജയം രുചിച്ചതോടെ നിരാശയുടെ പടുകുഴിയിലേക്ക് വീണിരിയ്ക്കുകയാണ് മുതിര്‍ന്ന സംവിധായകന്. തൊട്ടതെല്ലാം പിഴയ്ക്കുന്ന സ്ഥിതിയ്ക്ക് ഇനി കുറച്ചുകാലം സിനിമയില് നിന്ന് അകലം പാലിയ്ക്കാന് തീരുമാനിച്ചിരിയ്ക്കുകയാണ് പ്രിയന്.\nഞാന് നിരാശനാണ് അതുകൊണ്ടുതന്നെ ഒരു ബ്രേക്കെടുക്കുകയുമാണ്. കഴിഞ്ഞ കുറെക്കാലമായി നിര്‍ത്താതെയുള്ള ഓട്ടത്തിലാണ് ഞാന്. എന്നാല് നാലുമാസമായി ഒരു സിനിമയും ചെയ്യുന്നില്ല. അടുത്തൊരു നാലുമാസവും ഇങ്ങനെ തന്നെ പോകാനാണ് പ്ലാന്.\nഅതേസമയം മലയാളത്തിലും ഹിന്ദിയിലുമായി ഒരുപിടി പ്രൊജക്ടുകള് തന്നെ കാത്തിരിയ്ക്കുന്നുണ്ടെന്നും പ്രിയന് വെളിപ്പെടുത്തുന്നു. എന്നാല് ഉടനെയൊന്നും ഒരു സിനിമ തുടങ്ങാന് പദ്ധതിയില്ല. ജനുവരി കഴിഞ്ഞിട്ടേ ഇനി എന്തു ചെയ്യണമെന്ന് ആലോചിയ്ക്കൂ. പ്രിയന് പറയുന്നു.\nകമാല് ധമാല് മലാമലിന് മുമ്പ് പ്രിയന് ഒരുക്കിയ തേസ്, ആക്രോശ്, ബംബം ബോലേ, ഖട്ടാ മീട്ടാ തുടങ്ങിയ ചിത്രങ്ങളെല്ലാംബോളിവുഡ് ബോക്‌സ്് ഓഫീസില് തകര്‍ന്നടിഞ്ഞിരുന്നു. മലയാളത്തില് മോഹന്‍ലാലിനെ നായകനാക്കി ഒരുക്കിയ ഒരു മരുഭൂമിക്കഥ മാത്രമാണ് ഇതിനിടെ ചെറിയ തോതിലെങ്കിലും വിജയിച്ചത്്.\n2013ല് മോഹന്‍ലാലിനെയും ദുല്‍ഖറിനെയും നായകന്മാരാക്കി ഒരു സിനിമയൊരുക്കാനും പ്രിയന് പദ്ധതിയുണ്ട്.\nRead more about: priyadarshan box office dirctor bollywood പ്രിയദര്‍ശന് ബോക്‌സ് ഓഫീസ് സംവിധായകന് ബോളിവുഡ്\nPost the poor response of Kamaal Dhamaal Malamaal, the director has decided to stay away from the limelight for some time. "I think I desperately needabreak now.\nStory first published: Wednesday, December 5, 2012, 10:41 [IST]


മഴനീര്‍ത്തുള്ളിയുടെ പാട്ടുകാരന് - unnimenon singer of the rain-Kerala-home-music\nകുമാരനാശാന് നഗറില് പുതിയതായി പണികഴിപ്പിച്ച ഇരുനില വീടിന്റെ മട്ടുപ്പാവിലിരുന്ന് ആരാധകരുടെ ഫോണ് കോളുകള്‍ക്ക് മറുപടി പറയുകയായിരുന്നു പുതു വെള്ളെ മഴയുടെ ഗായകന്. എല്ലാം പുതിയ ചിത്രമായ ബ്യൂട്ടിഫുള്ളിലെ പ്രിയഗായകന്റെ അഭിനയത്തിനും പാട്ടിനും ഫുള്‍മാര്‍ക്ക് നല്‍കിക്കൊണ്ടുള്ള കോളുകള്. തൊഴുത് മടങ്ങിയ സന്ധ്യയിലും, വിണ്ണിലെ ഗന്ധര്‍വ വീണകളിലും ഒഴുകിയെത്തിയ ആ ശബ്ദ മാധുരി കാലങ്ങള് കഴിഞ്ഞിട്ടും വീണ്ടും ആസ്വാദകരുടെ കാതുകളിലേക്ക് പനിനീര്‍ത്തുള്ളികളായി പെയ്തിറങ്ങുകയാണ്... മഴനീര്‍ത്തുള്ളികള് നിന് തണുനീര് മുത്തുകള് എന്ന ഗാനത്തിലൂടെ. ഒപ്പം ഗായകനില് നിന്നും നായകനില് നിന്നും ഉണ്ണി മേനോന്റെ വില്ലനിലേക്കുള്ള രൂപമാറ്റം പ്രേക്ഷകരെ അതിശയിപ്പിക്കുകയാണ്...\nഗായകന്, സംഗീത സംവിധായകന്, നായകന്, ഇപ്പോള് വില്ലനും. പുതിയ ട്രാക്കിലാണോ?\nഒരിക്കലുമല്ല, അഭിനയം അത് യാദൃച്ഛികമായി സംഭവിച്ചതാണ്. ഇപ്പോഴും പാട്ടിന് തന്നെയാണ് മുന്‍ഗണന. യഥാര്‍ത്ഥത്തില് ബ്യൂട്ടിഫുള്ളില് എന്നെ പാടാനായിട്ടാണ് വിളിക്കുന്നത്. പാട്ട് പാടിക്കഴിഞ്ഞപ്പോള് സംവിധായകന് വി. കെ പ്രകാശ് വീണ്ടും വിളിച്ചു, ഉണ്ണിക്ക് ഇതില് അഭിനയിച്ചുകൂടേ എന്ന് ചോദിച്ചു. കഥ കേട്ടപ്പോള് എനിക്കും തോന്നി അഭിനയിക്കാമെന്ന്. സ്ഥിതി എന്ന ചിത്രത്തിന് ശേഷം അഭിനയ ജീവിതത്തിലെ രണ്ടാംവരവ് പീറ്റര് എന്ന വില്ലന് കഥാപാത്രത്തിലൂടെയാണെന്ന് പറയാം. രണ്ടര ദിവസമേ ഷൂട്ടിംഗ് ഉണ്ടായിരുന്നുള്ളൂ. ശരിക്കും മികച്ച ഒരു ചിത്രത്തിന്റെ ഭാഗമാകാന് കഴിഞ്ഞതില് സന്തോഷവും സംതൃപ്തിയുമുണ്ട്. ഇതുവരെയുള്ള സിനിമാ സങ്കല്‍പത്തെ മുഴുവന് പൊളിച്ചെഴുതിയ ചിത്രമാണ് ബ്യൂട്ടിഫുള്. ഒരു പുതിയ സമീപനമാണ് അതില് കണ്ടത്. ചിത്രത്തിലെ ചെറിയ ആര്‍ട്ടിസ്റ്റുകള് പോലും അസാധ്യമായ അനുഭവമാണ് കാഴ്ച വച്ചിരിക്കുന്നത്. അനൂപ് മേനോന്റെ തിരക്കഥയെക്കുറിച്ചും വി. കെ. പി.യുടെ സംവിധാന മികവിനെക്കുറിച്ചും പറയാതെ വയ്യ. സിനിമ പുറത്തിറങ്ങിയതിന് ശേഷം നിരവധി പേര് വിളിച്ചിരുന്നു.\nഅഭിനയത്തെക്കുറിച്ചും പാട്ടിനെക്കുറിച്ചുമുള്ള അഭിനന്ദനങ്ങളറിയിക്കാന്. ബ്യൂട്ടിഫുള്ളിന് ശേഷം രണ്ടുമൂന്ന് സിനിമകളില് അഭിനയിക്കാനുള്ള ക്ഷണവുമുണ്ടായി, നല്ല ഒരു പാട്ടുണ്ടെങ്കില് വിളിച്ചോളൂ, പാടാന് ഞാന് റെഡിയാണെന്ന് പറഞ്ഞു. സ്ഥിതി എന്ന ചിത്രത്തില് നായകനായി അഭിനയിച്ചപ്പോഴും നിരവധി ഓഫറുകള് വന്നിരുന്നു.\nമഴനീര്‍ത്തുള്ളികള്... പാട്ട് ഹിറ്റായല്ലോ?\nഞാന് പാടിയ ഗാനങ്ങളില് ഒരു പാട്ടും നല്‍കാത്ത സംതൃപ്തിയാണ് മഴനീര്‍ത്തുള്ളികള് തന്നത്. ചടുലമായ ഇന്നത്തെ ഗാനങ്ങള്‍ക്കിടയില് ഒരു മെലഡി അതായിരിക്കും ഈ പാട്ടിനെ വ്യത്യസ്തമാക്കിയത്. പിന്നെ പാട്ടിന്റെ വരികളും ആകര്‍ഷകമാണ്. ഗാനമിറങ്ങിയതിന് ശേഷം അനവധി കോളുകള് വന്നിരുന്നു. ഇന്ന് രാവിലെ തന്നെ ഒരു പത്ത് കോളെങ്കിലും അറ്റന്‍ഡ് ചെയ്തുകഴിഞ്ഞു. എല്ലാവര്‍ക്കും പറയാനുള്ളത് ഗാനത്തെക്കുറിച്ചായിരുന്നു. ചാനലുകളിലും എഫ്. എമ്മിലുമെല്ലാം ഏറ്റവും കൂടുതല് റേറ്റിംഗ് ഉള്ളത് ഈ പാട്ടിനാണ്. പിന്നെ ഗാനം വിഷ്വലൈസ് ചെയ്തിരിക്കുന്നതും വളരെ മനോഹരമായിട്ടാണ്. കണ്ടുമടുത്ത സ്ഥിരം പാറ്റേണുകളില് നിന്നും വേറിട്ട ഒരു ശൈലിയാണ് മഴനീര്‍ത്തുള്ളികളില് കാണാന് സാധിക്കുന്നത്. ഗാനചിത്രീകരണത്തിലെ ഈ വ്യത്യസ്തതയും പ്രേക്ഷകരെ ആകര്‍ഷിച്ച ഘടകമാണ്.\nശ്യാമും എ. ആര്. റഹ്മാനും അവരുമൊന്നിച്ചുള്ള അനുഭവങ്ങള്?\nഎനിക്ക് മലയാളത്തില് ഏറ്റവും കൂടുതല് ഹിറ്റുകള് സമ്മാനിച്ച സംഗീത സംവിധായകനാണ് ശ്യാം സാര്.\nസാറിന്റെ പാട്ടുകള് ഞാന് പാടാന് തുടങ്ങിയത് എണ്‍പത്തിയൊന്ന് മുതലാണ്. മുന്നേറ്റം എന്ന ചിത്രത്തിലെ 'വളകിലുക്കം ഒരു വളകിലുക്കം' എന്ന പാട്ട്. ദാസേട്ടനു വേണ്ടി ട്രാക്ക് പാടാന് വന്നതായിരുന്നു ഞാന്. പാട്ട് പാടിക്കഴിഞ്ഞപ്പോള് ശ്രീകുമാരന് തമ്പി സാര് പറഞ്ഞു, അത് ഉണ്ണിയുടെ ക്രഡിറ്റില് തന്നെ കിടക്കട്ടെ എന്ന്. അത് എന്റെ ഗാനരംഗത്തേക്കുള്ള മുന്നേറ്റമായിരുന്നുവെന്ന് പറയാം. മമ്മൂട്ടി ആദ്യമായി അഭിനയിച്ച ഗാനരംഗവും ആ പാട്ടിലൂടെയായിരുന്നു. അങ്ങനെയൊരു ഭാഗ്യവും വളകിലുക്കത്തിലൂടെ കിട്ടി. ദാസേട്ടനു വേണ്ടി നിരവധി ഗാനങ്ങള്‍ക്ക് ട്രാക്ക് പാടിയിട്ടുണ്ട്. 'ശ്രുതിയില് നിന്നുയരും' അടക്കമുള്ള ഗാനങ്ങള്. അതെല്ലാം എന്റെ ക്രഡിറ്റില് വരണമെന്ന് ശ്യാം സാറിന് വലിയ ആഗ്രഹമുണ്ടായിരുന്നു. അതിന് വേണ്ടി ശ്രമിക്കുകയും ചെയ്തു.\nഎന്നാല് ദാസേട്ടനെക്കൊണ്ടുതന്നെ പാടിക്കണമെന്ന് പ്രൊഡ്യൂസേഴ്‌സിനും മറ്റും നിര്‍ബന്ധമുണ്ടായിരുന്നതുകൊണ്ട് ആ പാട്ടുകള് എന്നില് നിന്നും വഴി മാറിപ്പോയി. പിന്നീട് ശ്യാം സാറിനു വേണ്ടി അനവധി പാട്ടുകളും ട്രാക്കുകളും പാടിയിട്ടുണ്ട്. 'തൊഴുതു മടങ്ങും സന്ധ്യയുമേതോ, മാനത്തെ ഹൂറിപോലെ' തുടങ്ങിയ ഗാനങ്ങള് അതില് ചിലതാണ്. ഇതില് മാനത്തെ ഹൂറിപോലെ എന്ന ഗാനം ഇപ്പോഴും ദാസേട്ടന് പാടിയതായിട്ടാണ് കാണിക്കുന്നത്. ശ്യാം സാറിന്റെ പെറ്റായിരുന്നു ഞാന്. എന്നോട് വലിയ സ്‌നേഹമായിരുന്നു. സാറുമായി എണ്‍പത്തിയൊന്നില് തുടങ്ങിയ ബന്ധം ഇപ്പോഴും ശക്തമായിതന്നെ നിലനില്‍ക്കുന്നുണ്ട്.\nഅതിനുശേഷം എനിക്ക് ഏറ്റവും കൂടുതല് ഹിറ്റുകള് തന്നത് എ. ആര്. റഹ്മാനായിരുന്നു. എന്റെ ജീവിതത്തിലെ വഴിത്തിരിവായിരുന്നു റഹ്മാന് സംഗീത സംവിധാനം നിര്‍വഹിച്ച റോജയിലെ ഗാനങ്ങള്. മലയാള സിനിമയില് നിന്നും ഞാന് പൂര്‍ണമായും ഔട്ടായിരുന്ന കാലത്താണ് ഒരു ദേവദൂതനെപ്പോലെ റഹ്മാന് വരുന്നത്. റഹ്മാന് കീബോര്‍ഡ് വായിക്കുന്ന കാലം തൊട്ടേ കണ്ട് പരിചയമുണ്ട്. അന്ന് റഹ്മാനായിട്ടില്ല, ദിലീപാണ്. ആരോടും അധികം സംസാരിക്കാത്ത, ജോലിയില് മാത്രം ശ്രദ്ധിക്കുന്ന ഒരു പയ്യന്. റഹ്മാന് ഒരു സ്റ്റുഡിയോ തുടങ്ങിയ സമയത്താണ് ഔസേപ്പച്ചനുമൊത്ത് സംഗീത സംഗമം എന്ന ആല്‍ബം ചെയ്യുന്നത്. അന്ന് എന്റെ പാട്ട് കേള്‍ക്കാനിടയായ റഹ്മാന് ആ പാട്ടുകളിലെ ശബ്ദമാണ് റോജയിലേക്ക് വേണ്ടതെന്ന് പറയുകയും ചെയ്തു. 1991ല് പുറത്തിറങ്ങിയ റോജയിലെ ഗാനങ്ങള് എക്കാലത്തെയും ഹിറ്റായി മാറി. പിന്നീട് റഹ്മാനു വേണ്ടി അനവധി ഗാനങ്ങള് പാടിയിട്ടുണ്ട്. അദ്ദേഹത്തിന് ഓസ്‌കാര് ലഭിച്ചതിന് ശേഷം ഒരു ഉറുദു ഗാനവും പാടിയിട്ടുണ്ട്. റഹ്മാന്റെ മിന്‍സാര കനവ് എന്ന ചിത്രത്തിലെ 'ഊ ല ലല്ല' എന്ന് തുടങ്ങുന്ന ഗാനത്തിന് മികച്ച ഗായകനുള്ള തമിഴ്‌നാട് സര്‍ക്കാരിന്റെ അവാര്‍ഡ് ലഭിച്ചിട്ടുണ്ട്. 'എങ്കേ അന്ത വെണ്ണിലാ' എന്ന ഗാനത്തിന് 2002ലും അവാര്‍ഡ് കിട്ടിയിട്ടുണ്ട്.\nമലയാളം അംഗീകരിച്ചിട്ടില്ല എന്ന് തോന്നുന്നുണ്ടോ?\nമലയാള സിനിമയില് പാട്ടുകള്‍ക്ക് വേണ്ടി നമ്മള് വേട്ടയാടണം എന്ന അവസ്ഥയാണ്. സംവിധായകരുടേയും നിര്‍മ്മാതാക്കളുടേയും അടുത്ത് ചെന്ന് നമ്മള് പാട്ടുണ്ടാക്കണം. അങ്ങനെയാരു സ്വഭാവം എനിക്ക് പണ്ടുമില്ല, ഇപ്പോഴുമില്ല, ഇനിയൊട്ട് ഉണ്ടാവുകയുമില്ല. ഞാന് കരുതുന്നത് പാട്ടുകള് നമ്മെത്തേടി വരുമെന്നാണ്. ആ ഒരു രീതി മലയാള സിനിമ ഇതുവരെ അംഗീകരിച്ചിട്ടില്ല. തമിഴിലൊക്കെയാണെങ്കില് ഒരു പാട്ടുപാടി ഹിറ്റായാല് പിന്നീട് നിരവധി പാട്ടുകള് നമുക്കായിട്ട് വരും.\nഎന്നാല് മലയാളത്തില് അങ്ങനെയല്ല. പിന്നെ പാട്ടിനുവേണ്ടി സെല്‍ഫ് മാര്‍ക്കറ്റ് ചെയ്യുന്ന രീതിയും എനിക്കില്ല. ഇതുവരെ ഞാന് പാടിയിട്ടുള്ള ഗാനങ്ങളെല്ലാം എന്നെത്തേടി വന്നിട്ടുള്ളതാണ്. ഉണ്ണി മേനോന് പാടിയാല് നന്നായിരിക്കും എന്ന് കരുതി വന്നിട്ടുള്ള പാട്ടുകള്. അതുകൊണ്ടുതന്നെ ആ പാട്ടുകള് തരുന്ന സന്തോഷവും സംതൃപ്തിയും വലുതാണ്.\nആര്‍ക്ക് വേണമെങ്കിലും പാടാമെന്ന സാഹചര്യമാണല്ലോ ഇന്ന്?\nഒരു പരിധിവരെ ശരിയാണ്. പക്‌ഷേ പാടിയാലല്ലേ ഗാനം പുറത്തു വരൂ. പാടാത്ത ഒരു സാധനം പാട്ടായി വരികയില്ലല്ലോ. പുതിയ സാങ്കേതിക വിദ്യ ഉപയോഗിച്ച് വോയിസിലും മോഡുലേഷനിലും മാറ്റം വരുത്താന് സാധിക്കുമായിരിക്കും. എങ്കിലും ഒരാളുടെ വോയിസിന്റെ പ്രത്യേകതയായിരിക്കുമല്ലോ അയാളെ ആ പാട്ട് പാടാന് തിരഞ്ഞെടുക്കുന്നതിന് പിന്നില്. എന്നിരുന്നാലും ബേസിക് ടെക്‌സ്ചര് വോയിസ് തന്നെയാണ്.\nനല്ല ശബ്ദം, ഇന്നൊവേഷന്‍സ് ചെയ്യാനുള്ള കഴിവ് ഇതൊക്കെയാണ് ഒരു ഗായകന് വേണ്ട ഗുണങ്ങള്. ചിലപ്പോള് പാടാനറിയാത്ത ഒരാള് പാടിയ ഗാനവും ഹിറ്റാവാറുണ്ട്. ഏത് പാട്ടാണ് ജനങ്ങള്‍ക്ക് ഇഷ്ടമാകുന്നെന്ന് പറയാന് പറ്റില്ല. ഇപ്പോള് തന്നെ ധനുഷിന്റെ കൊലവെറി പെട്ടെന്ന് ഹിറ്റായില്ലേ. ആ പാട്ടിലെ ഏതോ ഇന്‍ഗ്രേഡിയന്റ് കേറി ഹിറ്റായതാണ്. പക്‌ഷേ ഇത്തരം പാട്ടുകള്‍ക്ക് ആയുസ്സ് കുറവായിരിക്കും. ഒരു രണ്ട് മാസം കഴിഞ്ഞാല് ആരും ഓര്‍ക്കുകകൂടിയുണ്ടാവില്ല. ലജ്ജാവതി ഉയര്‍ത്തിയ തരംഗം ഓര്‍മ്മയില്ലേ. ഇന്ന് ആരെങ്കിലും ആ പാട്ടിനെക്കുറിച്ച് പറയാറുണ്ടോ. എന്നാല് പഴയ പാട്ടുകള് ഇപ്പോഴും പുതിയ തലമുറയുടെവരെ മനസ്സില് ഇടംപിടിച്ചിട്ടുണ്ട്. രചനാഗുണമാണ് പഴയ പാട്ടുകളെ പുതിയതില് നിന്നും മാറ്റിനിര്‍ത്തുന്നത്.\nഅന്യഭാഷാ ഗായികമാരുടെ കടന്നുവരവ് മലയാളത്തിലെ പുതുഗായകരുടെ അവസരങ്ങള് കുറയ്ക്കുന്നതായി വിമര്‍ശനമുണ്ടല്ലോ?\nമലയാളം പാടാനറിയാത്ത എത്രയോ ഗായകര് ഇവിടെ വന്ന് പാടുന്നുണ്ട്. ശ്രേയ നല്ല കഴിവുള്ള ഗായികയാണ്. മലയാളി അല്ലാതിരുന്നിട്ടും മലയാള ഗാനങ്ങള് പാടുമ്പോഴുള്ള അവരുടെ ഉച്ചാരണ ശുദ്ധി പ്രശംസനീയമാണ്. ആര്‍ക്കും എവിടെ നിന്ന് വേണമെങ്കിലും തിരിച്ചറിയാന് സാധിക്കുന്നതാണ് അവരുടെ ശബ്ദം. ഔട്ട് സ്റ്റാന്‍ഡിംഗ് സിംഗറാണ് അവര്. കഴിവുള്ളവര് പാടട്ടെ എന്നാണ് എന്റെ അഭിപ്രായം.\nഅത് ഇവിടെയുള്ള ഗായകരുടെ അവസരങ്ങള് കുറയ്ക്കുന്നുണ്ടെന്ന് എനിക്ക് തോന്നുന്നില്ല. ഞാനടക്കമുള്ള ഗായകര് തമിഴിലും മറ്റും പാടുന്നുണ്ടല്ലോ, അന്യഭാഷക്കാരാണെന്ന് പറഞ്ഞ് ആരും ഞങ്ങളെ മാറ്റിനിര്‍ത്തിയിട്ടില്ല. ഇവിടെയുള്ള ഗായകര്‍ക്കും അവസരങ്ങള് ലഭിക്കുന്നുണ്ടല്ലോ. അക്കാര്യത്തില് സംഗീത സംവിധായകരെ പഴിച്ചിട്ട് കാര്യമില്ല, അവരുടെ ഗാനങ്ങള് ഏറ്റവും നന്നായി വരണമെന്നാണല്ലോ അവര് ആഗ്രഹിക്കുന്നത്. അപ്പോള് ഇന്ന ഗായിക പാടിയാല് നന്നായിരിക്കുമെന്ന് വിചാരിച്ച് അവരെ തിരഞ്ഞെടുക്കും.\nകേള്‍ക്കാനിഷ്ടപ്പെടുന്ന ഗാനങ്ങള് ഏതൊക്കെ?\nഎനിക്കിഷ്ടം മെലഡിയാണ്. പക്‌ഷേ സ്‌റ്റേജ് ഷോകളില് എല്ലാ ടൈപ്പ് പാട്ടും പാടാറുണ്ട്. വീട്ടിലിരിക്കുമ്പോഴും യാത്രകളിലും ഗസലുകള് കേള്‍ക്കാനാണ് ഇഷ്ടം. പിന്നെ മുഹമ്മദ് റാഫി, മുകേഷ്, കിഷോര് തുടങ്ങിയവരുടെ ഗാനങ്ങള്. ഇവ യു ടൂബിലും കാണാറുണ്ട്. കാരണം അന്ന് എങ്ങനെയാണ് അഭിനേതാക്കള് പാടി അഭിനയിച്ചതെന്ന് കാണാന് ഇഷ്ടമാണ്. ഷമ്മി കപൂറിന്റെ വലിയൊരു ഫാനാണ് ഞാന്. പിന്നെ ദാസേട്ടന് എന്റെ മാനസിക ഗുരുവാണ്. സ്‌കൂളില് പഠിക്കുമ്പോഴൊക്കെ റേഡിയോയില് ദാസേട്ടന്റെ പാട്ട് കേള്‍ക്കുമ്പോള് ഇത് ഒരു മനുഷ്യനാണോ പാടിയിരിക്കുന്നെന്ന് ചിന്തിക്കാറുണ്ട്.\nഅദ്ദേഹത്തിനൊപ്പവും നിരവധി പാട്ടുകള് പാടിയിട്ടുണ്ട്.\nനാരായണീയം എന്ന പ്രോജക്ടിനെക്കുറിച്ച്?\nഎന്റെ ജീവിതത്തിലെ ഏറ്റവും വലിയ അനുഗ്രഹമാണ് നാരായണീയം പാടാന് സാധിച്ചത്. ഇതില് പന്ത്രണ്ട് ദശകങ്ങള് ഞാന് പാടിയിട്ടുണ്ട്. ഈ ഒരു പ്രോജക്ടിന് വേണ്ടി രണ്ടര വര്‍ഷത്തോളം വ്രതമെടുത്തു. അത്രയേറെ മനസ്സര്‍പ്പിച്ചുകൊണ്ടാണ് ഇതില് പാടിയിരിക്കുന്നത്. പിന്നെ ഗുരുവായൂരുകാരനായ ഞാന് നാരായണീയം പാടുമ്പോഴുള്ള വൈകാരികതയുമുണ്ട്.\nRelated Stories: മഴനീര്‍ത്തുള്ളിയുടെ പാട്ടുകാരന് - Saturday, January 28, 2012 Comments:


ഇത് അരിയുണ്ടയല്ലെ . ഇതിനും വേണോ ലക്ചർ. ഈ പേരൊക്കെ കേൾക്കുമ്പോൾ അമ്മൂമമാരെയൊക്കെയാണ് ഓര്‍മ വരാറ്. ഇതൊക്കെ അവർക്കു മാത്രമേ പറഞ്ഞിട്ടുള്ളൂ എന്ന് കരുതാൻ വരട്ടെ. പണ്ടത്തെക്കാൾ എളുപ്പത്തിൽ ഉണ്ടാക്കാം മിക്സി ഉണ്ടല്ലോ.പഴമയെ ഇഷ്ടപെടുന്നവർക്കു സമർപ്പിക്കുന്നൂ2 കപ്പ് മട്ട അരി കഴുകി വാരി അരികൾ പൊട്ടുന്ന പാകം വരെ വറുക്കുക. ശർക്കര ചീകി വക്കുക. മിക്സി യിൽ വേണമെങ്കിൽ ചീകാതെ പൊടിച്ചടുക്കാം. ബദാം , കശുവണ്ടി ( ഓപ്ശനൽ) ഒന്ന് ചൂടാക്കി പൊടിച്ചടുക്കാം. അല്പം തണുത്ത ശേഷം വറുത്ത അരി നന്നായി പൊടിച്ചതും ശർക്കര യും നട്സ് പൊടിച്ചതും തേങ്ങ ചിരകിയതും ഏലക്ക പൊടിയും ചേർത്ത് നന്നായി കൈ കൊണ്ട് ഞെരടി ഉണ്ടകളാക്കി തയ്യാറാക്കാം .. ഏകദേശം 45 മിനിട്ട് കൊണ്ട് സംഭവം തയ്യാർ.


WTC 2021: How captain Virat kohli helped Rohit sharma to prepare for final against Newzealand - Malayalam MyKhel\n» WTC Final: രോഹിത്തിന്റെ 'കോച്ചായി' കോലി, ബൗള് ചെയ്തും ഉപദേശിച്ചും ഹിറ്റ്മാനെ സഹായിച്ച് നായകന്\nUpdated: Friday, June 18, 2021, 18:30 [IST]\nലോക ടെസ്റ്റ് ചാംപ്യന്‍ഷിപ്പ് ഫൈനലില് ന്യൂസിലാന്‍ഡിനെതിരേ ഏറ്റവും മികച്ച പ്രകടനം നടത്താന് വെടിക്കെട്ട് ഓപ്പണര് രോഹിത് ശര്‍മയെ സഹായിച്ച് നായകന് വിരാട് കോലി. നെറ്റ്‌സില് രോഹിത്തിനെതിരേ കോലി നിരന്തരം ബൗള് ചെയ്യുന്നതിന്റെയും ഇടയ്ക്കു അടുത്തു ചെന്നു ഉപദേശിക്കുന്നതിന്റെയും ദൃശ്യങ്ങള് പുറത്തുവന്നിട്ടുണ്ട്. വൈകാതെ തന്നെ സമൂഹമാധ്യമങ്ങളിലൂടെ ഇതു വൈറലാവുകയും ചെയ്തു.\nനേരത്തേ കോലിയും രോഹിത്തും തമ്മില് അത്ര രസത്തില് ആയിരുന്നില്ലെന്നായിരുന്നു അണിയറയിലെ സംസാരം. എന്നാല് ഇപ്പോള് ഏറ്റവും അടുത്ത സുഹൃത്തുക്കളായി ഇരുവരും മാറിയിരിക്കുകയാണ്. ഇംഗ്ലണ്ടിനെതിരേ നാട്ടില് നടന്ന കഴിഞ്ഞ പരമ്പരയ്ക്കിടെയായിരുന്നു കോലിയും രോഹിത്തും പിണക്കം മറന്ന് കൂട്ടുകാരായത്. കോച്ച് രവി ശാസ്ത്രിയുടെ ഇടപെടലായിരുന്നു ഇതിനു പിന്നിലെന്നു പിന്നീട് റിപ്പോര്‍ട്ടുകളും വന്നിരുന്നു.\nരോഹിത്തിന് ആദ്യ ഊഴം\nഇംഗ്ലണ്ടില് ടെസ്റ്റ് ഓപ്പണറായി രോഹിത് ഇന്ത്യക്കു വേണ്ടി കളിക്കുന്ന ആദ്യ മല്‍സരം കൂടിയാണ് ന്യൂസിലാന്‍ഡിനെതിരായ ഫൈനല്. നാട്ടില് ടെസ്റ്റ് ഓപ്പണറായി ഗംഭീര പ്രകടനം നടത്തിയ ഹിറ്റ്മാന് ഇനി ഇംഗ്ലണ്ടിലും ഈ ഫോം ആവര്‍ത്തിക്കാമെന്ന പ്രതീക്ഷയിലാണ്.\nന്യൂസിലാന്‍ഡിനെതിരായ ഫൈനല് കൊണ്ട് തീരുന്നതല്ല രോഹിത്തിന്റെ ഇംഗ്ലീഷ് ചാലഞ്ച്. ഇംഗ്ലണ്ടുമായി അഞ്ചു ടെസ്റ്റുകളുടെ പരമ്പരയും ഇതിനു പിന്നാലെ അദ്ദേഹത്തെ കാത്തിരിക്കുന്നുണ്ട്. അതുകൊണ്ടു തന്നെയാണ് രോഹിത്തിന് ഉപദേശം നല്‍കാന് കോലി തന്നെ നേരിട്ടിറങ്ങിയത്.\nകോലിയെ സംബന്ധിച്ച് രണ്ടാമത്തെ ഇംഗ്ലണ്ട് പര്യടനമാണിത്. 2014ലെ ആദ്യ പര്യടനത്തില് കോലി ഇവിടെ വന് ഫ്‌ളോപ്പായി മാറിയിരുന്നു. ഇംഗ്ലണ്ടിനെതിരായ അഞ്ചു ടെസ്റ്റുകളുടെ പരമ്പരയില് അദ്ദേഹം തീര്‍ത്തും നിരാശപ്പെടുത്തി. 10 ഇന്നിങ്‌സുകളില് നിന്നും 134 റണ്‍സ് മാത്രമാണ് കോലിക്കു നേടാനായത്.\n്എന്നാല് 2018ലെ അടുത്ത പര്യടനത്തില് കോലി ഇതിനു കണക്കുതീര്‍ത്തു. അഞ്ചു ടെസ്റ്റുകളുടെ പരമ്പര ഇന്ത്യ കൈവിട്ടെങ്കിലും അദ്ദേഹം റണ്‍സ് വാരിക്കൂട്ടി. 60നടത്തുത്ത് ശരാശരിയില് രണ്ടു സെഞ്ച്വറികളും മൂന്നു ഫിഫ്റ്റികളുമടക്കം 593 റണ്‍സ് കോലി സ്‌കോര് ചെയ്തിരുന്നു. പരമ്പരയിലെ ടോപ്‌സ്‌കോററും അദ്ദേഹമായിരുന്നു. ഇംഗ്ലണ്ടിലെ മല്‍സരപരിചയവും തന്റെ തിരിച്ചുവരവിനെക്കുറിച്ചുമെല്ലാം നെറ്റ്‌സില് കോലി രോഹിത്തുമായി പങ്കുവച്ചിട്ടുണ്ടാവും.\nകോലി സഹായിക്കണമെന്നു ലക്ഷ്മണ്\nതൊട്ടുമുമ്പത്തെ ഇംഗ്ലണ്ട് പര്യടനത്തില് തന്റെ ഫോമിന്റെ കാരണം ടീമംഗവുമായി കോലി പങ്കുവയ്ക്കുകയെന്നത് വളരെ പ്രധാനപ്പെട്ട കാര്യമാണെന്നു സ്റ്റാര് സ്‌പോര്‍ട്‌സിന്റെ ഷോയില് വിവിഎസ് ലക്ഷ്മണ് അഭിപ്രായപ്പെട്ടു. ഓഫ്സ്റ്റംപിനു പുറത്തേക്കു പോയ ബോളുകള് ഒഴിവാക്കുന്ന കാര്യത്തില് കോലി നല്ല അച്ചടക്കം കാണിച്ചിരുന്നു. സെഞ്ച്വറിയും ഒരുപാട് റണ്‍സുമെല്ലാം നേടിയിട്ടും വളരെ ശ്രദ്ധയോടെയായിരുന്നു ഈ പര്യടനത്തിലുടനീളം അദ്ദേഹം ബാറ്റ് ചെയ്തത്. ജിമ്മി ആന്‍ഡേഴ്‌സനും കോലിയുമായുള്ള പോരാട്ടം ഞാന് ഓര്‍മിക്കുന്നു. ഓഫ് സ്റ്റംപിനു പുറത്ത് തകര്‍പ്പന് കവര്‍ഡ്രൈവുകള് അദ്ദേഹത്തിനെതിരേ കോലി കളിച്ചിരുന്നു. രോഹിത്തും ഇവയെല്ലാം ഓര്‍മിക്കണമെന്നും ലക്ഷ്മണ് ആവശ്യപ്പെട്ടു.\nദക്ഷിണാഫ്രിക്കയ്‌ക്കെതിരേ നാട്ടില് നടന്ന ടെസ്റ്റ് പരമ്പരയില് ഓപ്പണറായി ഇറങ്ങിയ ശേഷം ഏറ്റവും മികച്ച പ്രകടനം നടത്തിയത് എങ്ങനെയായിരുന്നുവെന്ന് രോഹിത്തും ഓര്‍മിക്കണമെന്ന് ലക്ഷ്മണ് പറഞ്ഞു. അന്നു കാഗിസോ റബാഡയുള്‍പ്പെയുള്ള ദക്ഷിണാഫ്രിക്കന് ബൗളര്‍മാര് ഓഫ് സ്റ്റംപിന് പുറത്ത് ബൗള് ചെയ്ത് പ്രലോഭിച്ചിപ്പോള് അവയെ സമചിത്തതയോടെ നേരിടാന് രോഹിത്തിനായിരുന്നു. ഇതു തന്നെയാണ് ഇംഗ്ലണ്ടിലും തുടരേണ്ടതെന്നും ലക്ഷ്മണ് അഭിപ്രായപ്പെട്ടു.\nRead more about: world test championship wtc rohit sharma virat kohli training final test india cricket ലോക ടെസ്റ്റ് ചാംപ്യന്‍ഷിപ്പ് രോഹിത് ശര്‍മ വിരാട് കോലി പരിശീലനം ഫൈനല്


2021 മോഡൽ നിരയിലുടനീളം 28,000 രൂപ വിലവർധന പ്രഖ്യാപിച്ച് റെനോ - Malayalam DriveSpark\n2021 മോഡൽ നിരയിലുടനീളം 28,000 രൂപ വിലവർധന പ്രഖ്യാപിച്ച് റെനോ\nPublished: Saturday, December 19, 2020, 11:09 [IST]\n2021 -ൽ റെനോ ഇന്ത്യയും കാറുകളുടെ വില വർധിപ്പിക്കും. 2021 ജനുവരി 1 മുതൽ മൊത്തം ശ്രേണിയിലുടനീളം പ്രാബല്യത്തിൽ വരുന്ന 28,000 രൂപ വരെ വിലവർധനവ് നിർമ്മാതാക്കൾ പ്രഖ്യാപിച്ചു.\nവേരിയന്റുകളും ഉൽപ്പന്നങ്ങളുമനുസരിച്ച് വില വർധനവ് വ്യത്യാസപ്പെടും. ക്വിഡ്, ട്രൈബർ, ഡസ്റ്റർ എന്നിവയുടെ എല്ലാ വകഭേദങ്ങളും ഇതിൽ ഉൾപ്പെടുന്നു.\nസ്റ്റീൽ, അലുമിനിയം, പ്ലാസ്റ്റിക്, മഹാമാരിയുടെ സമയത്തുണ്ടായ മറ്റ് അനുബന്ധ ചെലവ് വർധനവ് എന്നിവയുടെ സ്പെക്ട്രത്തിൽ ഉടനീളം ഇൻപുട്ട് ചെലവ് ക്രമാതീതമായി വർധിക്കുന്നതാണ് വില ഉയരാൻ കാരണം. റെനോ ഗ്രൂപ്പിനെ സംബന്ധിച്ചിടത്തോളം ഇന്ത്യ അതിന്റെ പ്രധാന 10 ആഗോള വിപണികളിൽ ഒന്നാണ്.\nആഗോളതലത്തിൽ ചെറിയ കാറുകളിൽ മുൻനിരയിലുള്ള ഗ്രൂപ്പുകളിലൊന്നായ റെനോ ക്വിഡ് ഉൾപ്പെടെയുള്ള ജനപ്രിയ കാറുകളെ ഇന്ത്യൻ വിപണി റീട്ടെയിൽ ചെയ്യുന്നു.\nറെനോ ട്രൈബർ ഇന്ത്യ വിപണിയിൽ മികച്ച പ്രകടനം കാഴ്ചവെക്കുന്നു, എംപിവിക്ക് മികച്ച പ്രതികരണവും ലഭിക്കുന്നു, അതിനാൽ ഒരു മികച്ച ഉൽ‌പ്പന്നമായി ഇത് തുടരുന്നു. ഡസ്റ്ററിനെ അവതരിപ്പിച്ചപ്പോഴാണ് ഇന്ത്യയിൽ റെനോയുടെ ജനപ്രീതി ആദ്യമായി മെച്ചപ്പെട്ടത്, എന്നാൽ കാലക്രമേണ മോഡലിന്റെ താൽപ്പര്യം കുറഞ്ഞു.\nകൊവിഡ് -19 മഹാമാരിയുടെ പശ്ചാത്തലത്തിലും നിർമ്മാതാക്കൾ ട്രൈബർ AMT, ക്വിഡ് 1.0 ലിറ്റർ RXL, നിയോടെക് എഡിഷൻ, ഡസ്റ്റർ ടർബോ പെട്രോൾ എന്നീ മോഡലുകൾ പുറത്തിറക്കി.\nവളർച്ചയുടെ ഭാഗമായി, റെനോ ഇന്ത്യയ്ക്ക് ശക്തമായ ഉൽ‌പന്ന തന്ത്രമുണ്ട്, മാത്രമല്ല ഉടൻ തന്നെ വിപണി വിഭാഗത്തെ ശക്തിപ്പെടുത്താനുള്ള പരിശ്രമത്തിലാണ്.\nMOST READ: ക്ലാസിക്, ഇന്റർസെപ്റ്റർ 350 മോഡലുകൾ അവതരിപ്പിക്കാനൊരുങ്ങി റോയൽ എൻഫീൽഡ്\nനേരത്തെ 2020 രണ്ടാം പാദത്തിൽ ലോഞ്ച് ചെയ്യാൻ നിശ്ചയിച്ചിരുന്ന റെനോ കിഗർ ഇപ്പോൾ പുതുവർഷത്തിൽ പുറത്തിറക്കാനുള്ള ഒരുക്കത്തിലാണ്.\nറെനോ-നിസ്സാൻ കൂട്ടുകെട്ടിന്റെ ഭാഗമായി, വാഹന പ്ലാറ്റ്ഫോം ഇരു ബ്രാൻഡുകളും പങ്കിടുന്നു. നിസാൻ മാഗ്നൈറ്റ് ഈ മാസം ആദ്യം ലോഞ്ച് ചെയ്തു.\nവിൽ‌പന പ്രകടനം കുറച്ചുകാലമായി ഏറ്റവും താഴ്ന്ന നിലയിലായതിനാൽ നിസാൻ ഇന്ത്യയെ സംബന്ധിച്ചിടത്തോളം ഇത് വലിയൊരു തിരിച്ചുവരവാണ്. കഴിഞ്ഞ രണ്ടാഴ്ചയ്ക്കിടെ കാര്യങ്ങൾ സജീവമായി കാണുന്നു.\nനിസാൻ മാഗ്നൈറ്റ് ബുക്കിംഗുകൾ 10,000 മാർക്ക് മറികടന്നു, കൂടാതെ വേരിയന്റിനെ ആശ്രയിച്ച് കാത്തിരിപ്പ് കാലയളവ് ആറ് മാസം വരെ നീളുന്നു.\nനിസാൻ മാഗ്നൈറ്റിന് വിപണിയിൽ മികച്ച പ്രതികരണമാണ് ലഭിക്കുന്നത്, റെനോയ്ക്ക് കിഗറുമായി വിപണി വിഹിതം എത്രത്തോളം മുന്നോട്ട് കൊണ്ടുപോകാമെന്നതിനെക്കുറിച്ചുള്ള ഒരു ഉൾക്കാഴ്ച ഇത് നൽകുന്നു.\nRenault Models To Get 28k Price Hike From 2021 January. Read in Malayalam.\nStory first published: Saturday, December 19, 2020, 11:09 [IST]


11 ഇന്ത്യക്കാരടങ്ങിയ ചരക്കുകപ്പല് സൊമാലിയക്കാര് റാഞ്ചി – Chandrika Daily\nBy chandrika Monday April 3, 2017 12:35 pm\n11 ഇന്ത്യക്കാരടങ്ങിയ ചരക്കുകപ്പല് സൊമാലിയന് കടല്‍ക്കൊള്ളക്കാര് റാഞ്ചിയതായി റിപ്പോര്‍ട്ട്. നാവിക വിഭാഗം ഡയക്ടറേറ്റ് ജനറല് ഡി.ജി.എസ് മാലിനി ശങ്കറാണ് ഇന്നലെ സൊമാലിയക്കാര് കവര്‍ന്ന ഇന്ത്യയുടെ ചരക്കുകപ്പല് ഇപ്പോള്…\nSinking cargo ship MV Rak Carrier aT Mumbai coast. *** Local Caption *** Sinking cargo ship MV Rak Carrier aT Mumbai coast. Express photo\n11 ഇന്ത്യക്കാരടങ്ങിയ ചരക്കുകപ്പല് സൊമാലിയന് കടല്‍ക്കൊള്ളക്കാര് റാഞ്ചിയതായി റിപ്പോര്‍ട്ട്. നാവിക വിഭാഗം ഡയക്ടറേറ്റ് ജനറല് ഡി.ജി.എസ് മാലിനി ശങ്കറാണ് ഇന്നലെ സൊമാലിയക്കാര് കവര്‍ന്ന ഇന്ത്യയുടെ ചരക്കുകപ്പല് ഇപ്പോള് സൊമാലിയന് തീരത്തേക്കടുക്കുകയാണെന്ന് അറിയിച്ചത്.\nഇന്ത്യന് പതാക ഘടിപ്പിച്ച കപ്പല് ദുബൈയില് നിന്നും യമന് ലക്ഷ്യമാക്കി നീങ്ങവെയാണ് സൊമാലിയക്കാര് കവര്‍ന്നതെന്നറിയുന്നു. ആ സമയം കപ്പലില് 11 ഇന്ത്യക്കാരാണ് ഉണ്ടായിരുന്നത്. ചരക്കാണ് കവര്‍ച്ചക്കാരുടെ ലക്ഷ്യമെന്നും മറ്റ് ആവശ്യങ്ങളൊന്നും ഇതുവരെ കവര്‍ച്ചാസംഘം ഉന്നയിച്ചിട്ടില്ലെന്നും ശങ്കര് പറഞ്ഞു. ചരക്കിനെക്കുറിച്ച് യാതൊന്നും അറിവായിട്ടില്ല. ഇന്ന്് വൈകുന്നേരത്തോടെ തീരത്തെത്തുമെന്ന് കരുതുന്ന കപ്പല് ചരക്ക് നീക്കിയ ശേഷം വിട്ടുകിട്ടുമെന്നാണ് പ്രതീക്ഷയെന്നും അവര് കൂട്ടിച്ചേര്‍ത്തു.


റിസര്‍വ് ബാങ്കില് 322 ഓഫീസര് ഒഴിവുകള്; ശമ്പളം 35,150 രൂപ | 322 officer vacancies in reserve bank apply till February 15\nറിസര്‍വ് ബാങ്കില് 322 ഓഫീസര് ഒഴിവുകള്; ശമ്പളം 35,150 രൂപ\nFeb 10, 2021, 03:58 PM IST\nഅപേക്ഷ സ്വീകരിക്കുന്ന അവസാന തീയതി: ഫെബ്രുവരി 15\nറിസര്‍വ് ബാങ്കില് ഓഫീസര് ഇന് ഗ്രേഡ് ബി തസ്തികയിലേക്ക് റിസര്‍വ് ബാങ്ക് ഓഫ് ഇന്ത്യ സര്‍വീസ് ബോര്‍ഡ് അപേക്ഷ ക്ഷണിച്ചു. വിവിധ വിഭാഗങ്ങളിലായി 322 ഒഴിവുകളാണുള്ളത്. സ്ഥിരം നിയമനമാണ്.\nആദ്യഘട്ട ഓണ്‍ലൈന് പരീക്ഷ മാര്‍ച്ച് 6-നാണ്. കേരളത്തില് ഇതിന് 10 പരീക്ഷാകേന്ദ്രങ്ങളുണ്ട്.\nഓഫീസര് ഗ്രേഡ് ബി (ജനറല്)-270 (ജനറല്-108, എസ്.സി.-49, എസ്.ടി.-27, ഒ.ബി.സി.-59, ഇ.ഡബ്ല്യു.എസ്.-27)\nയോഗ്യത: 60 ശതമാനം മാര്‍ക്കോടെ ബിരുദം/തത്തുല്യ യോഗ്യത അല്ലെങ്കില് 55 ശതമാനം മാര്‍ക്കോടെ ബിരുദാനന്തര ബിരുദം/തത്തുല്യ യോഗ്യത. എസ്.സി., എസ്.ടി. വിഭാഗക്കാര്, ഭിന്നശേഷിക്കാര് എന്നിവര്‍ക്ക് മാര്‍ക്കില് ഇളവുണ്ട്.\nഓഫീസര് ഗ്രേഡ് ബി (ഡിപ്പാര്‍ട്ട്മെന്റ് ഓഫ് ഇക്കണോമിക് ആന്‍ഡ് പോളിസി റിസര്‍ച്ച്)-29 (ജനറല്-13, എസ്.സി.-5, എസ്.ടി.-3, ഒ.ബി.സി.-6, ഇ.ഡബ്ല്യു.എസ്.-2)\nയോഗ്യത: ഇക്കണോമിക്സ്/ഇക്കണോമെട്രിക്സ്/ക്വാണ്ടിറ്റേറ്റീവ് ഇക്കണോമിക്സ്/മാത്തമാറ്റിക്കല് ഇക്കണോമിക്സ്/ഇന്റഗ്രേറ്റഡ് ഇക്കണോമിക്സ്/ഫിനാന്‍സ്/തത്തുല്യം എന്നിവയിലേതിലെങ്കിലും 55 ശതമാനം മാര്‍ക്കോടെ ബിരുദാനന്തരബിരുദം അല്ലെങ്കില് 55 ശതമാനം മാര്‍ക്കോടെ പി.ജി.ഡി.എം./എം.ബി.എ. ഫിനാന്‍സ്. എസ്.സി., എസ്.ടി. വിഭാഗക്കാര്, ഭിന്നശേഷിക്കാര് എന്നിവര്‍ക്ക് മാര്‍ക്കില് ഇളവുണ്ട്. എം.ഫില്, പിഎച്ച്.ഡി. എന്നിവ അഭിലഷണീയം.\nഓഫീസര് ഗ്രേഡ് ബി (ഡിപ്പാര്‍ട്ട്മെന്റ് ഓഫ് സ്റ്റാറ്റിസ്റ്റിക്സ് ആന്‍ഡ് ഇന്‍ഫര്‍മേഷന് മാനേജ്മെന്റ്)-23 (ജനറല്-9, എസ്.സി.-5, എസ്.ടി.-5, ഒ.ബി.സി.-3, ഇ.ഡബ്ല്യു.എസ്.-1)\nയോഗ്യത: സ്റ്റാറ്റിസ്റ്റിക്സ്/മാത്തമാറ്റിക്കല് സ്റ്റാറ്റിസ്റ്റിക്സ്/മാത്തമാറ്റിക്കല് ഇക്കണോമിക്സ്/ഇക്കണോമെട്രിക്സ്/സ്റ്റാറ്റിസ്റ്റിക്സ് ആന്‍ഡ് ഇന്‍ഫോര്‍മാറ്റിക്സ്/തത്തുല്യം എന്നിവയിലേതിലെങ്കിലും ബിരുദാനന്തര ബിരുദം അല്ലെങ്കില് മാത്തമാറ്റിക്സില് ബിരുദാനന്തരബിരുദവും സ്റ്റാറ്റിസ്റ്റിക്സില് പി.ജി. ഡിപ്ലോമയും അല്ലെങ്കില് പി.ജി.ഡി.ബി.എ. എല്ലാ കോഴ്സിലും 55 ശതമാനം മാര്‍ക്ക് ആവശ്യമാണ്. എസ്.സി., എസ്.ടി. വിഭാഗക്കാര്, ഭിന്നശേഷിക്കാര് എന്നിവര്‍ക്ക് മാര്‍ക്കില് ഇളവുണ്ട്. എം.ഫില്, പിഎച്ച്.ഡി. എന്നിവ അഭിലഷണീയം.\nപ്രായപരിധി: 1991 ജനുവരി 2-നും 2000 ജനുവരി 1-നുമിടയില് ജനിച്ചവരായിരിക്കണം (നിയമാനുസൃത വയസ്സിളവുണ്ട്).\nശമ്പളം: 35,150 രൂപ.\nരണ്ട് ഘട്ടങ്ങളിലായി ഓണ്‍ലൈന് പരീക്ഷയും അഭിമുഖമുണ്ട്. ആദ്യഘട്ട ഓണ്‍ലൈന് പരീക്ഷയ്ക്ക് കേരളത്തില് കണ്ണൂര്, കൊച്ചി, ആലപ്പുഴ, കോട്ടയം, കോഴിക്കോട്, മലപ്പുറം, തൃശ്ശൂര്, പാലക്കാട്, തിരുവനന്തപുരം, കൊല്ലം എന്നിങ്ങനെ 10 കേന്ദ്രങ്ങളുണ്ട്. രണ്ടാംഘട്ട പരീക്ഷയ്ക്ക് തിരുവനന്തപുരവും കൊച്ചിയുമാണ് കേരളത്തിലെ കേന്ദ്രങ്ങള്.\nവിശദവിവരങ്ങള് www.rbi.org.in എന്ന വെബ്സൈറ്റിലുണ്ട്. അപേക്ഷ ഓണ്‍ലൈനായി അയക്കാം.\nഅപേക്ഷാഫീസ്: 850 രൂപ. എസ്.സി., എസ്.ടി. വിഭാഗക്കാര്, ഭിന്നശേഷിക്കാര് എന്നിവര്‍ക്ക് 100 രൂപ.\nഅപേക്ഷ സ്വീകരിക്കുന്ന അവസാന തീയതി: ഫെബ്രുവരി 15.\nContent Highlights: 322 officer vacancies in reserve bank apply till February 15


വില കുറഞ്ഞ െഎഫോണുമായി ആപ്പിൾ; എസ്.ഇയുടെ അടുത്ത മോഡൽ ഉടൻ | Apple iPhone SE2launch on April 15-Technology | Madhyamam\nHomechevron_rightTECHchevron_rightTech Reviewschevron_rightവില കുറഞ്ഞ...\ndate_range 11 April 2020 5:35 AM GMT\nവില കുറഞ്ഞ െഎഫോണുമായി ആപ്പിൾ; എസ്.ഇയുടെ അടുത്ത മോഡൽ ഉടൻ\nകോവിഡ് കാലത്ത് ആൾക്കാരുടെ കൈയ്യിൽ പഴയത് പോലെ പണമില്ലെന്ന് ആപ്പിളിന് നന്നായറിയാം. അത് മുൻകൂട്ടി കണ ്ട് കിടിലൻ ഫീച്ചറുമായി ഐഫോണിെൻറ ഒരു ബജറ്റ് ഫോൺ വരുന്നു. െഎഫോൺ സീരീസിൽ ഏറ്റവും ചർച്ചാ വിഷയമായ എസ്.ഇയ ുടെ പിൻഗാമിയാണവൻ. പേര് െഎഫോൺ എസ്.ഇ2അഥവാ െഎഫോൺ 9. ബജറ്റ് കുറച്ച് എല്ലാ ഫീച്ചറുകളും ഉൾപ്പെടുത്തി വന്ന െഎ ഫോൺ എസ്.ഇ നേടിയ വിജയം ആപ്പിൾ ഇക്കാലം വരെ മാതൃകയായി എടുത്തില്ല എന്ന് വേണമെങ്കിൽ പറയാൻ. കാരണം 2016ൽ എസ്.ഇ എന്ന മ ോഡൽ അവതരിപ്പിച്ചിട്ട് വർഷങ്ങൾ കഴിഞ്ഞാണ് ആ നിരയിലേക്ക് പുതിയ അവതാരം വരുന്നത്.\nപലതവണയായി ആരാധകർ പടച്ച ുവിട്ട ഡിസൈനുകൾ കണ്ട് നിർവൃതിയടയാനായിരുന്നു ഇതുവരെ വിധി. ഗൂഗ്ൾ വരെ പിക്സൽ സീരീസിലേക്ക് അവരുടെ ബജറ്റ് ഫോൺ ഇറക്കി ആളുകളെ ൈകയ്യിലെടുക്കാൻ ശ്രമിക്കുേമ്പാൾ െഎഫോൺ എസ്.ഇ യുടെ അടുത്ത വകഭേദത്തിനായി കാത്തിരിക്കുകയായിരുന്നു ആപ്പിൾ പ്രേമികൾ. ആ കാത്തിരിപ്പിനാണ് ഇപ്പോൾ വിരാമമാകുന്നത്. \nമാർച്ച് 31ന് ലോഞ്ച് ചെയ്യേണ്ടിയിരുന്ന എസ്.ഇ2 ഏപ്രിൽ മൂന്നിനേക്ക് മാറ്റിയെങ്കിലും കൊറോണ വൈറസ് വ്യാപനത്തിെൻറ പശ്ചാത്തലത്തിൽ ഏപ്രിൽ 15ന് ലോഞ്ച് ചെയ്യുമെന്നാണ് സൂചന. ബജറ്റ് ഫോണായിരിക്കും എന്ന കാര്യത്തിൽ ഏകദേശം ഉറപ്പുണ്ടെങ്കിലും പേര് െഎഫോൺ എസ്.ഇ 2, െഎഫോൺ9എന്നോ ആണെന്ന കാര്യത്തിൽ ടെക് ബുജികൾക്ക് ഉറപ്പില്ല.\nപുതിയ അവതാരത്തിെൻറ വിശേഷങ്ങൾ\n60000ത്തിന് മുകളിലേക്കുള്ള വിലയാണ് ആപ്പിളിന് പൊതുവേ ഇഷ്ടം. എന്നാൽ,  പുറത്തുവരുന്ന സൂചന അനുസരിച്ച് എസ്.ഇ 2ന് വില 399 ഡോളറായിരിക്കും. അതായത് ഇന്ത്യൻ രൂപ 30,400. െഎഫോൺ 8 എന്ന മോഡലിന് സമാന ഡിസൈനാകാനാണ് സാധ്യത. ഫെയ്സ് െഎഡി, നോച്ച്, എന്നിവ ഉണ്ടാകില്ല. പുതിയ ഫെയ്സ് െഎഡിക്ക് പകരം ക്ലാസിക് ടച്ച് െഎഡി ബട്ടൻ തിരിച്ചുവരാൻ പോകുന്നു എന്നർഥം. സിൽവർ, ഗ്രേ, ഗോൾഡ് എന്നീ മൂന്ന് കളറുകളിലായിരിക്കും എസ്.ഇ2അല്ലെങ്കിൽ െഎഫോൺ9ലഭിക്കുക.\nെഎഫോൺ എസ്.ഇ 2വിന് കരുത്ത് പകരുക ആപ്പിളിെൻറ കരുത്തുറ്റ A13 ബയോണിക് ചിപ്പായിരിക്കും. െഎഫോൺ 11 സീരീസിന് കരുത്ത് പകർന്ന സമാന പ്രൊസസർ ബജറ്റ് സീരീസിലെ ഫോണിന് നൽകുന്നത് ഗുണമാകും. മൂന്ന് ജിബി റാമും 64 മുതൽ 128 ജിബി വരെ സ്റ്റോറേജ് സ്പേസും പുതിയ മോഡലിനുണ്ടാവും. 4.7 ഇഞ്ച് സ്ക്രീൻ വലിപ്പമായിരിക്കും എസ്.ഇ 2ന്. പതിവ് പോലെ എൽ.സി.ഡി സ്ക്രീൻ തന്നെയായിരിക്കും.\nTAGS:apple I phone se2technology mobiles malayalam news\nNews Summary - Apple iPhone SE2launch on April 15-Technology


files-pending-officials-instructed ഫയലുകൾ കെട്ടിക്കിടക്കരുത്, ഉദ്യോഗസ്ഥർക്ക് നിർദേശം; കർമ്മ പദ്ധതിയുമായി വി.ശിവൻകുട്ടി files-pending-officials-instructed\nഫയലുകൾ കെട്ടിക്കിടക്കുന്നത് ഒഴിവാക്കാൻ കർമ്മ പദ്ധതിയുമായി മന്ത്രി വി.ശിവൻകുട്ടി. പതിനായിരത്തോളം ഫയലുകളാണ് ഡി.ജി.ഇ ഓഫീസിൽ കെട്ടിക്കിടക്കുന്നു. ഇതിൽ 6,000 ഫയലുകൾ ഒരു മാസത്തിനകം തീർപ്പാക്കണം. ബാക്കിയുള്ളവ സമയബന്ധിതമായി തീർപ്പ് കൽപ്പിക്കണെന്നും മന്ത്രി നിർദ്ദേശിച്ചു. ഡി.ജി.ഇ ഓഫീസിൽ നേരിട്ടെത്തി മന്ത്രി ഉദ്യോഗസ്ഥരുമായി ചർച്ച നടത്തി.\nകെട്ടിക്കിടക്കുന്ന ഫയലുകൾ മന്ത്രി യോഗത്തിൽ ചൂണ്ടിക്കാട്ടി. പെൻഷനുകളിന്മേൽ 1,271 ഫയലുകളിൽ നടപടി പൂർത്തിയാക്കേണ്ടതുണ്ട്. അധ്യാപക പുനർവിന്യാസം, സംരക്ഷണം എന്നിവയുടെ 918 ഫയലുകൾ കെട്ടിക്കിടക്കുന്നു. അധ്യാപക നിയമന, അംഗീകാരം എന്നിവയുമായി ബന്ധപ്പെട്ട 5,088 ഫയലുകളിൽ തീർപ്പാക്കാനുണ്ട്. എയിഡഡ് /എൽ പി / യു പി അധ്യാപക-അധ്യാപകേതര ജീവനക്കാരുടെ നിയമനാംഗീകാരം സംബന്ധിച്ച 1881 ഫയലുകൾ ഉണ്ട്. വിജിലൻസ് സെക്ഷൻ ഫയലുകളിൽ 1204 എണ്ണവും മെഡിക്കൽ റീഇമ്പേഴ്സ്മെന്റുമായി ബന്ധപ്പെട്ട 666 ഫയലുകൾ ഉണ്ട്.\nസ്കൂളുകളുടെ മെച്ചപ്പെട്ട പ്രവർത്തനത്തിനും അധ്യാപകരുടെ കാര്യക്ഷമത വർധിപ്പിക്കുന്നതിലും ഡയറക്ടറേറ്റിന്റെ പ്രവർത്തനം പരമപ്രാധാന്യം അർഹിക്കുന്നു. ഓഫീസിൽ സമയബന്ധിതമായി ഫയലുകൾ തീർപ്പാക്കേണ്ടതുണ്ട്. ഭരണതലത്തിലെ പ്രശ്നങ്ങളുണ്ടെങ്കിൽ തൻ്റെ ഓഫീസിൻ്റെ ഇടപെടലിലൂടെ അത് പരിഹരിക്കാൻ നടപടിയെടുക്കാമെന്ന് മന്ത്രി ഉറപ്പ് നൽകി.\nStory Highlights : files-pending-officials-instructed


പുല്ലൂർ പൊതുമ്പുച്ചിറയിൽ മീനുകൾ ചത്തു പൊങ്ങുന്നു – IRINJALAKUDALIVE.com\n- March 24, 2019 March 25, 2019\nപുല്ലൂർ : വേനൽ ആരംഭത്തിലും ജലസമൃദ്ധിയുള്ള പുല്ലൂർ അവിട്ടത്തൂർ റോഡരികിലെ പൊതുമ്പുച്ചിറയിൽ മീനുകൾ കൂട്ടത്തോടെ ചത്തു പൊങ്ങുന്നത് ആശങ്ക ഉണർത്തുന്നു, ചെറുമീനുകൾ മുതൽ വലിയ ബ്രാലുകൾ വരെ വെള്ളത്തിൽ ചത്തു പൊങ്ങി കിടക്കുന്നത് കാണാം. മീനുകളെ പിടിക്കാൻ ഏതെങ്കിലും സാമൂഹ്യദ്രോഹികൾ വിഷംകലക്കിയതാണെന്ന് സംശയിക്കുന്നു. ആളുകൾക്ക് കുളിക്കുവാനും, നീന്തൽ പഠിക്കുവാനും, വളർത്തുമൃഗങ്ങളെ കുളിപ്പിക്കാനും വ്യാപകമായി ഉപയോഗിക്കുന്നതാണ് ചിറ. കൃഷി ആവശ്യത്തിന് ഇവിടെ നിന്നാണ് വെള്ളമെടുക്കുന്നത്. രണ്ടുദിവസമായി മീനുകൾ ചത്തുപൊങ്ങിയ നിലയിൽ കാണപ്പെടുന്നു. വെള്ളം പരിശോധനയ്ക്ക് അയക്കണം എന്നാണ് നാട്ടുകാരുടെ ആവശ്യം.


By : Basith December 10, 2019 comments\n2006-ലെ ഇറാഖ് സിവില് വാറാണ് സിനിമയുടെ പശ്ചാത്തലം. യുദ്ധത്തിന്റെ പശ്ചാത്തലത്തില് നരകതുല്യമായ ബാഗ്ദാദിലെ ഹൈഫ തെരുവില് വച്ച് അല് ഖ്വെയ്ദ സ്‌നൈപ്പറായ സല്‍മാന് മാധ്യമപ്രവര്‍ത്തകനായ അഹ്മദിനെ വെടിവെക്കുന്നു. 20 വര്‍ഷം അമേരിക്കയിലായിരുന്ന അഹ്മദ് സുആദ് എന്ന വിധവയെ വിവാഹം കഴിച്ച് അവളെയും മകള് നാദിയയെയും അമേരിക്കയിലേക്ക് കൊണ്ടു പോകാനായാണ് ഹൈഫയിലെത്തുന്നത്. സല്‍മാന് നാദിയയോട് പ്രണയമാണ്. വെടിയേറ്റ് പരുക്കു പറ്റിക്കിടക്കുന്ന അഹ്മദിനെ രക്ഷിക്കാനെത്തുന്മവരെയെല്ലാം സല്‍മാന് വെടി വെച്ച് വിരട്ടുന്നു. സിനിമ അവസാനത്തിലേക്കടുക്കുമ്പോള് എന്തുകൊണ്ട് സല്‍മാന് ഇങ്ങനെ ചെയ്യുന്നു എന്നതിനുള്ള മറുപടി ലഭിക്കുന്നു.\nസങ്കീര്‍ണ്ണമായ കഥാപരിസരമൊന്നും സിനിമയിലില്ലെങ്കിലും അപൂര്‍ണ്ണമായ ഷോട്ടുകള് കൊണ്ട് സംവിധായകന് മൊഹനദ് ഹയാല് പറഞ്ഞു വെച്ചിരിക്കുന്നത് ഇറാഖിന്റെ നേര്‍ക്കാഴ്ചയാണ്. പൊട്ടിപ്പൊളിഞ്ഞ കെട്ടിടങ്ങളും ഒഴിഞ്ഞ തെരുവുകളും ബുള്ളറ്റുകളുടെ ശബ്ദവും തീവ്രവാദവും പകയും പ്രതികാരവുമൊക്കെ ഹയാല് ചര്‍ച്ച ചെയ്യുന്നു. പശ്ചാത്തലത്തില് ഭക്തിനിര്‍ഭരമായ ബാങ്കൊലി കേള്‍ക്കുമ്പോള് ഖുറാന് വാചകങ്ങള് മുരളുന്ന തീവ്രവാദിയുടെ ദൃശ്യങ്ങള് സംവദിച്ചത് കൃത്യമായ രാഷ്ട്രീയമാണ്. തന്റെ നേതാവിനെ കൊല്ലുന്ന സല്‍മാനും അയാള് ഉള്‍പ്പെടുന്ന ഒരു സമൂഹവും എങ്ങനെയൊക്കെ തീവ്രവാദത്താല് തെറ്റിദ്ധരിക്കപ്പെടുന്നുവെന്നും സിനിമ വിശദീകരിക്കുന്നു.\nഅച്ചടക്കമില്ലാത്ത ഫ്രെയിമുകളും ഒരു ഒളിഞ്ഞുനോട്ടക്കാരന്റെ കൗശലത്തോടെ പെരുമാറുന്ന ക്യാമറയും ഹൈഫയിലെ ജനങ്ങളെത്തന്നെയാണ് പ്രതിനിധാനം ചെയ്തത്. പുറത്തിറങ്ങുമ്പോള് വാരിച്ചുറ്റുന്ന കറുത്ത തുണിക്കുള്ളില് തങ്ങളുടെ ശരീരം അവരെങ്ങനെ പരിചരിക്കുന്നുവെന്നും പുരുഷകേന്ദ്രീകൃത സമൂഹത്തില് സൗന്ദര്യം അടക്കി വെക്കേണ്ടി വരുന്ന അവര് എങ്ങനെ അതിനെ മറികടക്കാന് ശ്രമിക്കുന്നു എന്നും കൂടി സിനിമ അവ്യക്തമായെങ്കിലും പറയുന്നുണ്ട്.\nമേളയിലെ സിനിമയുടെ അവസാന പ്രദര്‍ശനമാണ് ഇന്ന് നടന്നത്. ഏറെ വൈകാതെ ഓണ്‍ലൈന് പ്ലാറ്റ്‌ഫോമുകളില് സിനിമ ലഭ്യമായേക്കും.\n– ബാസിത്ത് ബിന് ബുഷ്റ\nStory Highlights- Haifa Street,film, Iraq Civil War, iffk 2019, 24th iffk\nജിഎസ്ടിയിലൂടെ ഇന്ത്യയില് സാമ്പത്തിക അച്ചടക്കമുണ്ടായി : കേന്ദ്രമന്ത്രി സദാനന്ദ ഗൗഡ\nതദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പ്: കരട് വോട്ടര്‍പട്ടിക നാളെ\nഖമൈനിയ്‌ക്കെതിരെ രൂക്ഷവിമര്‍ശനവുമായി അമേരിക്കന് പ്രസിഡന്റ് ഡൊണാള്‍ഡ് ട്രംപ്\nഇറാഖില് സുരക്ഷാസൈന്യവും പ്രക്ഷോഭകരും ഏറ്റുമുട്ടി; രണ്ട് മരണം, നിരവധി പേര്‍ക്ക് പരുക്ക്


ഫ്രീക്കന്മാരായ ടൂറിസ്റ്റ് ബസുകളെ കുടുക്കി മോട്ടോര്‍വാഹന വകുപ്പിന്‍റെ മിന്നലാക്രമണം!\nTrivandrum, First Published 9, Jan 2019, 10:27 AM IST\nസംസ്ഥാനത്ത് 2018 സെപ്റ്റംബര് മുതല് ഡിസംബര്‍വരെ മാത്രം മോട്ടോര് വാഹനവകുപ്പ് പിടികൂടിയത് ഇത്തരത്തിലുള്ള 3668 ടൂറിസ്റ്റ് ബസുകളാണെന്നാണ് റിപ്പോർട്ടുകള്.\nതിരുവനന്തപുരം: ചെവി പൊട്ടുന്ന ശബ്ദസംവിധാനങ്ങളും എതിരെ വരുന്ന വാഹനങ്ങളുടെ ദിശ തെറ്റിക്കുന്ന ലേസര് ലൈറ്റുകളും ഘടിപ്പിച്ച ടൂറിസ്റ്റ് ബസുകള് സംസ്ഥാനത്ത് അപകട ഭീഷണി വിതച്ച് സര്‍വീസ് നടത്തുന്നുവെന്ന പരാതികള്‍ക്ക് ഏറെക്കാലത്തെ പഴക്കമുണ്ട്. ഇപ്പോഴിതാ ഇത്തരം ഫ്രീക്കന് ബസുകള്‍ക്കെതിരെ കര്‍ശന നടപടിയുമായി ഇറങ്ങിയിരിക്കുകയാണ് മോട്ടര് വാഹന വകുപ്പ്. സംസ്ഥാനത്ത് 2018 സെപ്റ്റംബര് മുതല് ഡിസംബര്‍വരെ മാത്രം മോട്ടോര് വാഹനവകുപ്പ് പിടികൂടിയത് ഇത്തരത്തിലുള്ള 3668 ടൂറിസ്റ്റ് ബസുകളാണെന്നാണ് റിപ്പോർട്ടുകള്.\nഏറ്റവും കൂടുതല് ഫ്രീക്കന് ബസുകള് കുടുങ്ങിയത് തിരുവനന്തപുരം ആര് ടി ഓഫീസിനു കീഴിലാണെന്നാണ് റിപ്പോര്‍ട്ട് . ഇത്തരം 790 ബസുകളെയാണ് ഇവിടെ മാത്രം അധികൃതര് പൂട്ടിയത്. ഏറ്റവും കുറവ് വയനാട്ടിലാണ്. കേവലം എട്ട് ബസുകള് മാത്രമാണ് ഇവിടുത്തെ ഫ്രീക്കന്മാര്.\nനിയമം അനുവദിക്കുന്നതിനെക്കാള് ശക്തിയുള്ള വെളിച്ച-ശബ്ദ സംവിധാനങ്ങളാണ് മിക്ക ബസുകളിലും. അമിത വെളിച്ച-ശബ്ദ സംവിധാനങ്ങള് ഡ്രൈവറുടെ ശ്രദ്ധ തെറ്റിച്ച് അപകടങ്ങളുണ്ടാക്കാന് സാധ്യത കൂടുതലാണ്. ഇത്തരം ബസുകള് പിടികൂടാന് രാത്രികാല പരിശോധനകള് ശക്തമാക്കിയതായി അധികൃതര് വ്യക്തമാക്കുന്നു. പരിശോധനയ്ക്കുശേഷവും ഇത്തരം സംവിധാനങ്ങള് ഘടിപ്പിക്കുന്നതായി കണ്ടെത്തിയാല് ബസിന്റെ ഫിറ്റ്‌നസ് റദ്ദാക്കുമെന്നുമാണ് റിപ്പോര്‍ട്ടുകള്.\nഇത്തരം ടൂറിസ്റ്റു ബസുകള്‍ക്കെതിരെ അടുത്തിടെ കേരള പൊലീസും രംഗത്തെത്തിയിരുന്നു. കാതടപ്പിക്കുന്ന ശബ്ദവും അകത്തും പുറത്തും കണ്ണഞ്ചിപ്പിക്കുന്ന പ്രകാശവുമായി നിരത്തിലെത്തുന്ന ബസുകളുടെ ഫിറ്റ്‌നസ് സര്‍ട്ടിഫിക്കറ്റ് റദ്ദാക്കുമെന്നായിരുന്നു ഫേസ് ബുക്ക് പോസ്റ്റിലൂടെയുള്ള പോലീസിന്‍റെ മുന്നറിയിപ്പ്.\nLast Updated 9, Jan 2019, 10:27 AM IST\nDangerous And Stylish Tourist Buses\nMotor Vehicle Department Action Against Dangerous And Stylish Tourist Buses\nമോട്ടര് വാഹന വകുപ്പ്


2013 champions trophy final dhoni and team defeated England - ഇന്ത്യൻ ക്രിക്കറ്റിൽ പുതുയുഗത്തിന് തുടക്കമിട്ട ആ കിരീട നേട്ടത്തിന് ഇന്ന് ഏഴ് വയസ്\nഒരിക്കൽ കൂടി ധോണിയുടെ ക്യാപ്റ്റൻസി മികവ് ലോകം കണ്ട മത്സരം, മൂന്ന് ഐസിസി കിരീടങ്ങളും നേടുന്ന ആദ്യ നായകൻ കൂടിയാകുകയായിരുന്നു ബെർമിങ്ഹാമിൽ ധോണി\nUpdated: June 23, 2020 11:03:20 am\nഇന്ത്യൻ ക്രിക്കറ്റിനെ സംബന്ധിച്ചടുത്തോളം 2011 ലോകകപ്പ് മറക്കാനാകാത്ത നേട്ടമാണ്. 28 വർഷത്തെ കാത്തിരിപ്പിന് വിരാമമിട്ട് ധോണിയുടെ നേതൃത്വത്തിൽ ഒരിക്കൽ കൂടി ലോകകപ്പ് ഇന്ത്യയിലെത്തി. എന്നാൽ ക്രിക്കറ്റ് ആരാധകരെ ആവേശത്തിലെത്തിച്ച മറ്റൊരു കീരീട നേട്ടം അതുകഴിഞ്ഞ് രണ്ട് വർഷത്തിന് ശേഷമാണ് ഉണ്ടായത്. ക്രിക്കറ്റിന്റെ കളിത്തൊട്ടിലായ ഇംഗ്ലണ്ടിൽ ചെന്ന് മിനി ലോകകപ്പ് എന്ന് അറിയപ്പെടുന്ന ചാംപ്യൻസ് ട്രോഫിയും ഇന്ത്യൻപ്പട സ്വന്തമാക്കിയ ദിവസം. 2013 ജൂൺ 23നായിരുന്നു ആതിഥേയരായ ഇംഗ്ലണ്ടിനെ അവസാന പന്ത് വരെ നീണ്ട പോരാട്ടത്തിനൊടുവിൽ കീഴടക്കി ഇന്ത്യ വിജയകിരീടം ചൂടിയത്.\nഇന്ത്യൻ ക്രിക്കറ്റിലെ പുതുയുഗ പിറവി\nസച്ചിനും സെവാഗും അടക്കമുള്ള ഇതിഹാസങ്ങൾ പുറത്തേക്ക് പോകുന്ന സമയത്താണ് മറ്റൊരു ഐസിസി കിരീട നേട്ടവുമായി ഇന്ത്യയുടെ യുവനിര കരുത്ത് തെളിയിച്ചത്. രോഹിത് ശർമ ഇന്ത്യൻ ടീമിൽ സ്ഥാനമുറപ്പിക്കുന്നതും ശിഖർ ധവാൻ മുൻനിരയിലെ കരുത്തനായ ബാറ്റ്സ്മാനായി തന്നെ അവതരിപ്പിക്കുന്നതും ഈ ടൂർണമെന്റിൽ. കൈഫും യുവരാജും വിടപറഞ്ഞ ഇന്ത്യയുടെ ചടുല ഫീൽഡിങ്ങിലേക്ക് ജഡേജയും റെയ്നയും ആർ അശ്വിൻ എന്ന മികച്ച സ്ലിപ്പും എത്തുന്നതും ഇതേ ചാംപ്യൻസ് ട്രോഫിയിൽ. കോഹ്‌ലിയുടെ വളർച്ചയിലെയും നിർണായക ടൂർണമെന്റുകളിലൊന്നായി ഇപ്പോഴും ചാംപ്യൻസ് ട്രോഫി നിലനിൽക്കുന്നു.\nരണ്ട് സെഞ്ചുറികളുൾപ്പടെ ശിഖർ ധവാൻ 363 റൺസ് നേടിയാണ് ടൂർണമെന്റിലുടനീളം ഇന്ത്യയെ മുന്നോട്ട് നയിച്ചത്. പ്ലെയർ ഓഫ് ദി ടൂർണമെന്റായി തിരഞ്ഞെടുക്കപ്പെട്ടതും ശിഖർ ധവാനായിരുന്നു. രോഹിത് ശർമയെ ഓപ്പണറായി ധോണി പരീക്ഷിക്കുന്നതും ചാംപ്യൻസ് ട്രോഫിയിലാണ്. ഇന്നും മികച്ച ഓപ്പണർമാരുടെ പട്ടികയിൽ മുൻനിരയിൽ തന്നെ രോഹിത് നിലനിൽക്കുന്നു എന്നത് ശ്രദ്ധേയമാണ്.\nറോഡ് ടൂ ഫിനാലെ\nഎട്ട് ടീമുകൾ മത്സരിച്ച ടൂർണമെന്റിൽ ഗ്രൂപ്പ് ബിയിൽ നിന്നും ഒന്നാം സ്ഥാനക്കാരായാണ് ഇന്ത്യ സെമി ഉറപ്പിച്ചത്. കളിച്ച മൂന്ന് മത്സരങ്ങളും ജയിച്ച ഇന്ത്യ മികച്ച റൺറേറ്റും നിലനിർത്തിയെന്നത് ആധികാരിക ജയം വ്യക്തമാക്കുന്നു. ആദ്യ മത്സരത്തിൽ ദക്ഷിണാഫ്രിക്കക്കെതിരെ 331 റൺസ് അടിച്ചെടുത്ത ഇന്ത്യ പ്രൊട്ടിയാസുകളെ 305ന് പുറത്താക്കുകയും ചെയ്തു. ശിഖർ ധവാന്റെ സെഞ്ചുറിയായിരുന്നു ഇന്ത്യയെ മികച്ച സ്കോറിലെത്തിച്ചത്.\nരണ്ടാം മത്സരത്തിൽ വെസ്റ്റ് ഇൻഡീസ് 50 ഓവറിലുയർത്തിയ 233 റൺസ് ഇന്ത്യ 40-ാം ഓവറിന്റെ ആദ്യ പന്തിൽ മറികടന്നു. വിജയശിൽപ്പിയായി വീണ്ടും ശിഖർ ധവാൻ. പാക്കിസ്ഥാനെതിരായ അവസാന ഗ്രൂപ്പ് മത്സരത്തിൽ കൂടെ കളിക്കാൻ മഴകൂടി എത്തിയതോടെ മത്സരം ഇച്ചിരി പ്രയാസമേറിയതായിരുന്നു. രണ്ടാമത് ബാറ്റ് ചെയ്യുന്ന ടീമിന് മഴനിയമത്തിൽ വിജയസാധ്യത കുറവാണെങ്കിലും ശിഖർ ധവാൻ ഒരിക്കൽ കൂടി കളം നിറഞ്ഞപ്പോൾ ഇന്ത്യയ്ക്ക് എട്ട് വിക്കറ്റ് ജയം. സെമിയിൽ ശ്രീലങ്കയെയും അനായാസം കീഴടക്കി ഇന്ത്യ കലാശപോരാട്ടത്തിന് യോഗ്യത നേടി.\nതന്ത്രങ്ങളുടെ ക്യാപ്റ്റൻ കൂൾ പിടിച്ചുവാങ്ങിയ ജയം\nഫൈനൽ മത്സരത്തിലും മഴ വില്ലാനായി എത്തിയതോടെ മത്സരം 20 ഓവറാക്കി വെട്ടിച്ചുരുക്കി. എന്നാൽ ഇത് ഇന്ത്യയ്ക്ക് ഒരു കണക്കിന് അനുഗ്രഹമായിരുന്നു എന്നും പറയാം. കാരണം ഇംഗ്ലണ്ട് ടീമിലുള്ള അഞ്ച് പേർ മാത്രമായിരുന്നു അന്ന് ടി20യിൽ അരങ്ങേറ്റം കുറിച്ചിട്ടുള്ളത്. ഇന്ത്യയുടെ യുവനിരയാകട്ടെ കുട്ടിക്രിക്കറ്റിലെ വമ്പന്മാരും.\nAlso Read: വിരാട് കോഹ്‌ലിയെ വലിയ വളർച്ചയിലേക്ക് നയിച്ചതിന്റെ ക്രെഡിറ്റ് ധോണിക്കുള്ളതാണ്: ഗൗതം ഗംഭീർ\nഎന്നാൽ ഇന്ത്യയുടെ തുടക്കം പിഴച്ചു. 13 ഓവറിൽ 66 റൺസ് എടുക്കുമ്പോഴേക്കും ഇന്ത്യയുടെ അഞ്ച് മുൻനിര വിക്കറ്റുകൾ പോയിട്ടുണ്ടായിരുന്നു. ക്രീസിൽ നിലയുറപ്പിച്ച വിരാട് കോഹ്‌ലിയും രവീന്ദ്ര ജഡേജയും നടത്തിയ മുന്നേറ്റമാണ് ഇന്ത്യയെ പൊരുതാവുന്ന സ്കോറിലെത്തിച്ചത്.\nമറുപടി ബാറ്റിങ്ങിൽ തുടക്കത്തിൽ അലിസ്റ്റർ കുക്കിനെ നഷ്ടമായെങ്കിലും ഭേദപ്പെട്ട തുടക്കമാണ് ഇംഗ്ലണ്ടിന് ലഭിച്ചത്. ഇയാൻ മോർഗനും രവി ബൊപ്പാരയും ചേർന്നുണ്ടാക്കിയ 64 റൺസ് കൂട്ടുകെട്ട് ഇംഗ്ലണ്ടിന് വിജയമുറപ്പിച്ചു.\nഎന്നാൽ പിന്നീട് കണ്ടത് ധോണിയെന്ന ചാണക്യന്റെ തന്ത്രങ്ങളായിരുന്നു. 18 പന്തിൽ 28 റൺസെന്ന എളുപ്പത്തിൽ മറികടക്കാവുന്ന സമയത്ത് ധോണി പന്ത് ഏൽപ്പിച്ചത് ഇഷാന്ത് ശർമയെ. മൂന്ന് ഓവറിൽ 27 റൺസ് വഴങ്ങിയ ഇഷാന്ത് ആ മത്സരത്തിൽ ഏറ്റവും കൂടുതൽ റൺസ് വിട്ടുനൽകിയ ഇന്ത്യൻ ബോളറായിരുന്നു. ഭുവനേശ്വറും ഉമേഷ് യാദവും ഓപ്ഷനിലുള്ളപ്പോൾ ധോണിയുടെ തീരുമാനം പലരുടെയും ഞെറ്റി ചുളിപ്പിച്ചു.\nആദ്യ പന്തിൽ റൺസൊന്നും വഴങ്ങിയില്ലെങ്കിലും ഇഷാന്തിന്റെ രണ്ടാം പന്ത് മോർഗൻ സിക്സർ പായിച്ചു. അടുത്ത രണ്ട് പന്തും വൈഡായതോടെ ഗ്യാലറിയിലുണ്ടായിരുന്നവരും ടെലിവിഷനിൽ കളി കണ്ടവരും ധോണിയുടെ തീരുമാനത്തെ പഴിച്ചു, ഇഷാന്തിനെ കുറ്റപ്പെടുത്തി. എന്നാൽ മൂന്നും നാലും പന്തുകളിൽ മോർഗനെയും ബൊപ്പാരെയെയും മടക്കിയ ഇഷാന്ത് ഏവരെയും ഞെട്ടിച്ചു. നിമിഷങ്ങൾക്കുള്ളിൽ ആരാധകരുടെ അഭിപ്രായം മാറി. ഓവറിന്റെ അവസാനം താരം ആകെ വഴങ്ങിയത് ഒമ്പത് റൺസ് ഇംഗ്ലണ്ടിന് നഷ്ടമായത് രണ്ട് വിക്കറ്റും.\nപവർപ്ലേയിൽ മാറ്റിവച്ച സ്‌പിന്നർമാരെ ഉപയോഗിച്ച് ധോണി സാവധാനം കളി ഇന്ത്യയുടെ വരുതിയിലെത്തിച്ചു. അടുത്ത ഓവറിൽ ജഡേജ ബട്ട്‌ലറെയും ബ്രെസ്നനെയും പുറത്താക്കിയതോടെ ഇന്ത്യയ്ക്ക് കാര്യങ്ങൾ കൂടുതൽ എളുപ്പമായി. അശ്വിനെറിഞ്ഞ അവസാന ഓവറിലെ അവസാന പന്തിൽ ഒരു സിക്സറിൽ വിജയപ്രതീക്ഷ ബാക്കിവെച്ച ഇംഗ്ലണ്ടിന് അത് സാധിച്ചില്ല.\nധോണിയെന്ന കംപ്ലീറ്റ് ചാംപ്യൻ\nമൂന്ന് ഐസിസി കിരീടങ്ങളും നേടുന്ന ആദ്യ നായകൻ കൂടിയാകുകയായിരുന്നു ബെർമിങ്ഹാമിൽ ധോണി. തന്റെ ജേഴ്സി നമ്പിരിലെ ഏഴ് അടയാളപ്പെടുത്തുന്നത് പോലെ ഏഴ് വർഷത്തിനുള്ളിൽ മൂന്ന് ഐസിസി കിരീടങ്ങൾ. 2007ൽ ദ്രാവിഡും സച്ചിനും മാറി നിന്നപ്പോൾ ഇന്ത്യൻ നായകനായി എത്തിയ ധോണി പ്രഥമ ടി20 ലോകകപ്പും 2011ൽ ഇന്ത്യയിൽ നടന്ന ഏകദിന ലോകകപ്പും ഒടുവിൽ 2013ൽ ചാംപ്യൻസ് ട്രോഫിയും. ഇന്നും ആ ക്ലാസിക്കൽ നേട്ടത്തിൽ ധോണി ഏകനാണ്. മറ്റാർക്കും അതിന് മുമ്പും ശേഷവും അങ്ങനൊരു നേട്ടം സ്വന്തമാക്കാൻ സാധിച്ചട്ടില്ല.\nICC Champions TrophyIndian Cricket TeamMS Dhoni\nWeb Title: 2013 champions trophy final dhoni and team defeated england


ബൂത്ത് നമ്പര് ഒന്ന്-ട്രാകോ കേബിള് കോ റിലേഷന് ക്ലബ് ഇരുമ്പനം\nSaturday 17th March 2012 11:19am\nതിരുവനന്തപുരം : കിളിരൂര് കേസിലെ നാലാം പ്രതി ലതാനായരെ ഒളിവില് പാര്‍ക്കാന് സഹായിച്ച കേസില് കുറ്റക്കാരെന്ന് കണ്ടെത്തിയ രണ്ടു പേര്‍ക്ക് രണ്ട് വര്‍ഷം കഠിനതടവും 5000 രൂപ പിഴയും ശിക്ഷ വിധിച്ചു. ദേവികുളം സ്വദേശിയായ കളക്ടര് ലത്തീഫ് എന്ന് വിളിക്കുന്ന അബ്ദുള് ലത്തീഫ് (55), കോട്ടയം തിരുവാര്‍പ്പ് സ്വദേശി ദേവദാസ് (58) എന്നിവര്‍ക്കെതിരെയാണ് വിധി. സി.ബി.ഐ കോടതി ജഡ്ജി ടി.എസ്.പി മൂസത് ആണ് ശിക്ഷ വിധിച്ചത്.\nഇവര് കുറ്റക്കാരെന്ന് കോടതി ഇന്നലെ കണ്ടെത്തിയിരുന്നു. ശിക്ഷ വിധിക്കുന്നത് ഇന്നത്തേക്ക് മാറ്റുകയായിരുന്നു. ലതാനായരെ 2004 ഒക്ടോബര് 8 മുതല് 12 വരെ സംസ്ഥാനത്തിന്റെ വിവിധ സ്ഥലങ്ങളില് മാറിമാറി ഒളിവില് പാര്‍ക്കാന് സഹായിച്ചുവെന്നതാണ് പ്രതികള്‍ക്കെതിരെയുള്ള കേസ്. കേസില് ആകെ 12 സാക്ഷികളുണ്ടായിരുന്നു. ഇതില്9പേരെ വിസ്തരിച്ചു.\nമൂന്ന് സ്വതന്ത്ര സാക്ഷികളും മറ്റുള്ളവര് അന്വേഷണ സംഘാംഗങ്ങളുമായിരുന്നു. മൂന്ന് സ്വതന്ത്ര സാക്ഷികളില് പ്രതി ലത്തീഫിന്റെ ഭാര്യ ഉള്‍പ്പെടെ രണ്ട് പേര് കൂറുമാറി പ്രതിഭാഗം ചേര്‍ന്നു. ഒരു സാക്ഷി മാത്രമാണ് പ്രോസിക്യൂഷന് അനുകൂലമായി മൊഴി നല്‍കിയത്. ചെന്നിത്തല സച്ചിന്മയി ദേവീ ആശ്രമത്തിലെ നടത്തിപ്പുകാരിലൊരാളായ പ്രകാശിന്റെ സാക്ഷിമൊഴിയാണ് പ്രതികള്‍ക്കെതിരെ നിര്‍ണായക തെളിവായത്.\nലത്തീഫും ദേവദാസും സുഹൃത്തുക്കളാണെന്നും ലത്തീഫ് മുന് വൈദ്യുതി വകുപ്പു മന്ത്രി കടവൂര് ശിവദാസന്റെ പേഴ്‌സണല് സ്റ്റാഫില് ഉള്‍പ്പെട്ട ഒരാളോടൊപ്പം മാതാ സച്ചിന്‍മയി ആശ്രമത്തില് വരാറുണ്ടായിരുന്നെന്നുമായിരുന്നു പ്രകാശിന്റെ മൊഴി. ഒക്ടോബര് 10ന് ലത്തീഫ് ലതാനായരുമായി ആശ്രമത്തില് എത്തിയിരുന്നതായി മൊഴിയില് പറുന്നു. പ്രോസിക്യൂഷന് വേണ്ടി സി.ബി.ഐ പ്രോസിക്യൂട്ടര് ഡോ.കെ.പി സതീശന് ഹാജരായി.\nഅതിനിടെ പ്രതികളുടെ ജാമ്യാപേക്ഷ പരിഗണിച്ച് ശിക്ഷ മരവിപ്പിച്ചു.


കോഴിക്കോട് മെഡിക്കല് കോളെജ് ആശുപത്രിക്കു സമീപത്തെ ഹോട്ടലില് മൂന്നംഗ കുടുംബത്തെ മരിച്ച നിലയില് കണ്ടെത്തി. ചേവരമ്പലം തോട്ടില്‍പ്പീടിക പണ്ടാരക്കണ്ടി വീട്ടില് ജയപ്രകാശ്(40), ഭാര്യ സുചിത്ര (38), മകന് ഉണ്ണിക്കുട്ടന് (15) എന്നിവരെയാണു ഹോട്ടലില് മരിച്ച നിലയില് കണ്ടെത്തിയത്.\nസെപ്തംബര് 29നായിരുന്നു ഇവര് ഹോട്ടലില് മുറിയെടുത്തിരുന്നത്. മുറിയില് നിന്നു ദുര്‍ഗന്ധം വമിക്കുന്നതു ശ്രദ്ധയില്‍പ്പെട്ടതിനെത്തുടര്‍ന്നു ഹോട്ടല് ഉടമ പോലീസില് വിവരമറിയിക്കുകയായിരുന്നു. പോലീസിന്റെ നേതൃത്വത്തില് കതകു പൊളിച്ചു പരിശോധന നടത്തിയപ്പോളാണു മൃതദേഹങ്ങള് കണ്ടെത്തിയത്. സുചിത്രയുടെ മൃതദേഹം ബാത്ത് റൂമിലും ജയപ്രകാശന്റെയും ഉണ്ണിക്കുട്ടന്റേയും മൃതദേഹം കട്ടിലിലുമായിരുന്നു. മെഡിക്കല് കോളെജ് പോലീസ് ഇന്‍ക്വസ്റ്റ് നടത്തി. ആത്മഹത്യയെന്നാണ് പോലീസിന്റെ പ്രാഥമിക നിഗമനം.


വിമോചനസമരം - രണ്ടാമൂഴം\n“മോശയുടെ പത്തു കല്പനകളെ നമ്മൾ മുച്ചൂടും വിമർശിച്ചാലും അതൊക്കെ പമ്പരവിഡ്‌ഢിത്തരമാണെന്നു പറഞ്ഞാലും പള്ളിയും പട്ടക്കാരും കമാന്നൊരക്ഷരം മിണ്ടില്ല. കഴിവതും അവർ കേട്ടില്ലെന്ന് നടിക്കും. മൗനം പാലിക്കും. അത് തങ്ങളെ ബാധിക്കുന്ന ഒന്നല്ലെന്നു കരുതി അവഗണിക്കും. എന്നാൽ, പള്ളിയുടെ സ്വത്തിന്റെ പത്തിലൊരംശത്തെക്കുറിച്ച് ആരെങ്കിലും സംശയം പ്രകടിപ്പിച്ചാൽ അവരുടെ ഭാവം മാറും. പള്ളിയും പട്ടക്കാരും അതുന്നയിക്കുന്നവന്റെ നേരെ സർവസന്നാഹങ്ങളുമായി ചാടിയിറങ്ങും. കൊന്ന് കൊലവിളിക്കും... അവിടെ പിതാവും പുത്രനും പരിശുദ്ധാത്മാവുമില്ല. അവിടെ സ്വകാര്യസ്വത്തെന്ന പരിശുദ്ധ ദൈവം മാത്രമേയുള്ളൂ”.\n(കാൾ മാർക്സിന്റെ വരികൾ ഓർത്ത് ബാബു ഭരദ്വാജ് മാതൃഭൂമി ആഴ്‌ചപ്പതിപ്പിൽ എഴുതിയത്...)\nക്രൈസ്തവ സഭയുടെ കീഴിലുള്ള സ്വാശ്രയസ്ഥാപനങ്ങൾ തല്ലിപ്പൊളിക്കാൻ വരുന്നവരുടെ മുന്നിൽ ഇനി കൈയും കെട്ടി നോക്കിനിൽക്കില്ലെന്നും വിമോചനസമരത്തിന്റെ ഓർമകൾ അടങ്ങിയിട്ടില്ലെന്നും ഇനിയും മുറിവുകൾ ഉണ്ടാക്കുവാൻ ശ്രമിച്ചാൽ വീണ്ടുമൊരു വിമോചനസമരത്തിന്റെ സാധ്യതകൾ തള്ളിക്കളയാനാവില്ലെന്നും തൃശൂർ ആർച്ച് ബിഷപ്പ് മാർ ആൻഡ്രൂസ് താഴത്ത്. തൃശൂർ അതിരൂപത ന്യൂനപക്ഷാവകാശ സംരക്ഷണ കൺവെൻഷൻ ഉദ്‌ഘാടനം ചെയ്ത് സംസാരിക്കവെയാണ് ബിഷപ്പ് ആവേശഭരിതമായി ഇങ്ങനെ പ്രതികരിച്ചത്.\nഇതുമായി ബന്ധപ്പെട്ട ഇടയലേഖനങ്ങൾ കേരളത്തിലെ ക്രൈസ്തവ ദേവാലയങ്ങളിൽ വിശുദ്ധ കുർബാനയ്‌ക്കിടയിൽ വായിച്ചുകൊണ്ട് വിഷയത്തിന്റെ ഗൗരവം ക്രിസ്തീയസഭ വ്യക്തമാക്കുകയും ചെയ്തു. ഇതിന് ഐക്യദാർഢ്യം പ്രഖ്യാപിച്ചുകൊണ്ട് കുഞ്ഞാലിക്കുട്ടിയുടെ വാക്കുകളിലൂടെ മുസ്ലീം ലീഗും നാരായണപ്പണിക്കരുടെ വാക്കുകളിലൂടെ എൻ.എസ്.എസും ഒരു ആലോചനയ്‌ക്കുപോലും സമയമെടുക്കാതെ വിഷയത്തിലേക്ക് എടുത്തുചാടുകയും ചെയ്തു.\nസ്വഭാവികമായിരുന്നു എല്ലാം. വ്യത്യസ്തവിശ്വാസങ്ങളുടെ ഈ കൂട്ടായ്മ നന്മയുടെ നേർവഴിയിലൂടെയാണോ എന്നതിന് നൂറുശതമാനവും അല്ലന്നു തന്നെയാണ് ഉത്തരം. ഈ വിമോചനസമര സിദ്ധാന്തത്തിന്റെ വഴിയും സത്യവും കച്ചവടം തന്നെ. രണ്ട് സ്വാശ്രയകോളേജുകൾക്ക് ഒരു സർക്കാർ കോളേജ് എന്ന മാന്യമായ ഫോർമുലയെ ന്യൂനപക്ഷസംരക്ഷണനിയമത്തിന്റെ സഹായത്തോടെ കോടതിയിൽ അട്ടിമറിച്ച ന്യൂനപക്ഷ മാനേജുമെന്റുകളുടെ നിലപാടുകൾ തന്നെയാണ് ഇവിടെയും ഉയർന്ന പ്രശ്നം. സമുദായങ്ങളുടെയും സഭകളുടെയും നിലനില്പ് കച്ചവടം മാത്രം എന്നയിടത്താണ് യാഥാർത്ഥ്യം നിലനിൽക്കുന്നത്. നിലനില്പിനും നീതിക്കുമപ്പുറം ലാഭത്തിന്റെ കണക്കാണ് വിശ്വാസത്തേക്കാൾ വലുത് എന്ന കാഴ്‌ചപ്പാടാണ് സഭാത്തലവന്മാരെ വട്ടിപ്പലിശക്കാരന്റെയും ചിട്ടിക്കമ്പനി മുതലാളിയുടെയും മനസോടെ ഇടയലേഖനങ്ങൾ എഴുതിപ്പിക്കുന്നത്. എഴുതപ്പെട്ട നിയമങ്ങൾക്കപ്പുറത്ത് സാമാന്യനീതിയുടെ ഒരുവശം കൂടി ഇവർ തിരിച്ചറിയേണ്ടതുണ്ട്.\nകഴിഞ്ഞുപോയ ഒരു വിമോചനസമരത്തിന്റെ നേരും നെറികേടുകളും കേരളം ഒരുപാട് ചർച്ച ചെയ്തതാണ്. അതിന്റെ അന്തരീക്ഷവും നാം തിരിച്ചറിഞ്ഞതാണ്. അങ്ങിനെയൊരു സാംസ്‌കാരികവും സാമൂഹികവുമായ അവസ്ഥയിലല്ല കേരളം എന്ന് മനസിലാക്കണം. എതിർപ്പുകളെ നേരിടാൻ ഇന്ന് വഴികൾ നിയമപരമായും അല്ലാതെയും തന്നെ ഏറെയുണ്ട്. (എതിർപ്പിന്റെ രീതികളെല്ലാം ശരി എന്നു കരുതേണ്ടതുമില്ല). ജനങ്ങൾ തിരഞ്ഞെടുത്ത ഒരു ഗവൺമെന്റിനെ അട്ടിമറിക്കാൻ വിശ്വാസത്തിന്റെ കുരുക്കുകൾ വീണ മനസുകളെ പരുവപ്പെടുത്താൻ എളുപ്പമായിരിക്കും. പക്ഷെ അത്തരം മനസുകളുടെ എണ്ണം ഇക്കാലത്ത് ഏറെ കുറവാണെന്ന് രണ്ടാം വിമോചനസമരത്തെക്കുറിച്ചുള്ള ലത്തീൻ കത്തോലിക്ക ഐക്യവേദി ഭാരവാഹികളുടെ പ്രസ്താവന വ്യക്തമാക്കുന്നു. 1959-ലെ വിമോചനത്തിന്റെ പേരിൽ ഊറ്റം കൊള്ളുന്നവർക്ക് ലത്തീൻ സമുദായവും മത്സ്യത്തൊഴിലാളികളും ഇനി നിന്നുതരുമെന്ന് കരുതേണ്ട എന്നും അവർ പ്രഖ്യാപിച്ചുകഴിഞ്ഞു.\nഅധികാരത്തിനും സ്വത്തിനും വേണ്ടി പരസ്പരം തലകീറുന്ന സഭകൾ ഏറെയുള്ള നാടാണ് കേരളം. വിശ്വാസം അധികാരത്തിനൊപ്പം നിൽക്കുന്ന ഇടങ്ങളിൽ ഇതല്ല ഇതിനപ്പുറവും നടക്കും. കൂട്ടത്തിൽപ്പെട്ട, കർത്താവിന്റെ ഒരു മണവാട്ടി ഒരു കോൺവെന്റിന്റെ കിണറ്റിൽ മാനഭംഗത്തിനിരയായി കൊലചെയ്യപ്പെട്ടിട്ട് വർഷങ്ങൾ ഏറെയായിരുന്നു. കേസന്വേഷണം തലങ്ങും വിലങ്ങും തകർന്നുപോയപ്പോഴും കുറ്റവാളിയെ കണ്ടെത്താൻ ഒരു ഇടയലേഖനവും തിരുസഭകൾ പുറത്തിറക്കിയില്ല. ഒരു പ്രതിഷേധ കൊടുങ്കാറ്റും വിശ്വാസികൾ കണ്ടില്ല.\nകാരണം നമുക്കൊക്കെ പൊള്ളുന്നത് ചിലയിടങ്ങളിൽ തൊടുമ്പോൾ മാത്രമാണ്. ആ ഇടങ്ങൾ പണവും അധികാരവും നിറഞ്ഞതായിരിക്കും. അത് ദേവസ്വം ബോർഡായാലും തിരുസഭകളായാലും ഒന്നു തന്നെ. മതവും രാഷ്ര്ടീയവും പണവും എത്രത്തോളം ചേർന്നു നിൽക്കുന്നുവോ അതിന്റെ പതിന്മടങ്ങ് അളവിലായിരിക്കും അത് സൃഷ്ടിക്കുന്ന അപകടാവസ്ഥയെന്ന് ചരിത്രബോധമുള്ള ഏവർക്കും മനസിലാവും. ഇനിയൊരു വിമോചനസമരത്തിന് ഒരുങ്ങിനിൽക്കുന്ന ബിഷപ്പിനെ അപകടകരമായ മാനസികരോഗം ബാധിച്ചുവെന്നു തന്നെ വേണം കാണാൻ. ഈ രോഗത്തിന് മരുന്നു വിധിക്കേണ്ടത് കേരളത്തിലെ ജനങ്ങളാണ്. തങ്ങളുടെ പ്രശ്നങ്ങൾക്ക് പോംവഴികൾ ഏറെ ഉണ്ടെന്നിരിക്കെ, കേരളത്തെ വീണ്ടുമൊരു സംഘർഷഭൂമിയാക്കാൻ മതനേതൃത്വം മുന്നോട്ടുവെയ്‌ക്കുന്ന ഇത്തരം എളുപ്പവഴികൾ അപകടം സൃഷ്ടിക്കുമെന്ന് തീർച്ച. എപ്പോൾ വേണമെങ്കിലും പൊട്ടിത്തെറിക്കാൻ വെമ്പിനിൽക്കുന്ന ഒരു ഭൂരിപക്ഷവർഗീയതയുടെ നിഴലുകൾ കേരളത്തിലും സജീവമാണ് എന്ന് തിരിച്ചറിയണം. രണ്ടാം വിമോചനസമരനീക്കം ന്യൂനപക്ഷ വിഭാഗങ്ങളുടെ ഭീഷണിയാണെന്ന് ചിലർ അഭിപ്രായം പറഞ്ഞു തുടങ്ങിയിരിക്കുന്നു.


സുധീർദാസ്: ആദ്യം നീ നന്നാവാന് നോക്ക്\nചിരിപ്പിക്കുകയും ചിന്തിപ്പിക്കുകയും ചെയ്യുന്ന ഫലിത കഥകള് എനിക്ക് ഒരുപാടിഷ്ടമാണ്. ഞാന് കേട്ടിട്ടുള്ള, വായിച്ചിട്ടുള്ള അത്തരം കഥകള് എന്റെ ശൈലിയില് പരിഭാഷപ്പെടുത്തി എന്റെ ബ്ലോഗില് പങ്കുവെക്കുന്നു.\nചെറിയ കുട്ടിയായിരുന്ന മകന് ഒരു ഭൂപടം (World Map) എടുത്ത് കളിച്ചു കൊണ്ടിരുന്നു.. അതു കൊണ്ടു വയ്ക്കാന് പല പ്രാവശ്യം അഛ‌ന് ആവശ്യപ്പെട്ടിട്ടും മകന് അനുസരിച്ചില്ല.. അങ്ങിനെ കളിച്ചുകൊണ്ടിരിക്കെ ആ ഭൂപടം രണ്ടായി കീറിപ്പോയി. ഇതു കണ്ട് അഛനു വല്ലാതെ ദേഷ്യം വന്നു. അദ്ദേഹം ആ ഭൂപടം വാങ്ങി അനേകം കഷണങ്ങളായി കീറിക്കളഞ്ഞു..\nഅല്പം കഴിഞ്ഞ് കോപമൊക്കെ അടങ്ങിയപ്പോള് അഛന്, ചിതറിക്കിടന്ന ആ ഭൂപടത്തിന്‍റെ കഷണങ്ങള് പെറുക്കിയെടുത്ത് ശരിയായിചേര്‍ത്തു വയ്ക്കാന് ശ്രമിച്ചു.പക്ഷെ, വലിയ ഭൂമിശാസ്ത്ര പരിജ്ഞാനമൊന്നുമില്ലായിരുന്ന അച്ഛന്, എത്ര ശ്രമിച്ചിട്ടും ആ കഷണങ്ങള് ശരിയായി ചേര്‍ത്തുവച്ച് ഭൂപടം ശരിയാക്കാന് കഴിഞ്ഞില്ല.\nഅല്‍പ്പസമയത്തേക്കു പുറത്തേക്കു പോയ അഛന് തിരിച്ചെത്തിയപ്പോള് കണ്ടത് ചെറിയ കുട്ടിയായ മകന് ആ കഷണങ്ങളെല്ലാം കൃത്യമായി ചേര്‍ത്തു വച്ച് ആ ഭൂപടം ശരിയാക്കിവെച്ചിരിക്കുന്നതാണ്. അഛന് അദ്ഭുതത്തോടും അഭിമാനത്തോടും കൂടി മകനെ അഭിനന്ദിച്ചു. എങ്ങിനെ അവനതു സാധിച്ചു എന്നന്വേഷിച്ചു. അപ്പോള് മകന് പറഞ്ഞു;\n“അതത്ര വലിയ കാര്യമൊന്നുമല്ലഛാ, ആ ഭൂപടത്തിന്‍റെ മറുപുറത്ത് ഒരു മനുഷ്യന്‍റെ പടമുണ്ടായിരുന്നു. ഞാന് അതു ശരിയാക്കിയപ്പോള് ഭൂപടം തനിയെ ശരിയായി. അത്രയേയുള്ളു.”\nശരിയല്ലേ? നാം ലോകം ശരിയാക്കാന് ശ്രമിച്ചു പരാജയപ്പെടുന്നു.മനുഷ്യന് ശരിയായാല് മതി, ലോകം തനിയെ ശരിയായിക്കൊള്ളും എന്നോര്‍ക്കാതെ..\nഗുണപാഠം : ആദ്യം നീ നന്നാവാന് നോക്ക്\nLabels: നര്‍മ്മം, പാഠങ്ങള്\najith 29 മാർച്ച്, 2014\nവായിച്ചിട്ടുണ്ട്. എന്നാലും ഓരോ തവണ വായിക്കുമ്പോഴും ഇഷ്ടപ്പെടുന്നുമുണ്ട്\nസുധീര്‍ദാസ് 01 ഏപ്രിൽ, 2014\nനന്ദി അജിത് ഭായ്. കാര്യമായാലും തമാശയായാലും വെബ് ലോകത്ത് എല്ലാ വിഷയങ്ങള്‍ക്കും അല്‍പ്പായുസ്സേ ഉള്ളൂ. അതുകൊണ്ടാണ് ഞാന് ഇത്തരം സംഗതികള് ബ്ലോഗില് സൂക്ഷിക്കുന്നത്. കുറേക്കാലം കഴിഞ്ഞു വായിക്കുമ്പോള് വീണ്ടും ആസ്വദിക്കാമല്ലോ.\nGirija Navaneethakrishnan 14 സെപ്റ്റംബർ, 2014\nനന്നായി. സ്കൂളിൽ കുട്ടികൾക്ക് പറഞ്ഞു കൊടുക്കാൻ ഒരു കഥയായി .\nസുധീര്‍ദാസ് 15 സെപ്റ്റംബർ, 2014\nഅതെ ടീച്ചറെ കുട്ടികള്‍ക്ക് പറഞ്ഞുകൊടുക്കുവാന് പറ്റിയ, നല്ല സന്ദേശമുള്ള കഥയാണ്. വായിച്ച് അഭിപ്രായം പങ്കുവെച്ചതില് വളരെയധികം സന്തോഷം.. നന്ദി..\n57 മിനിറ്റ് മുമ്പ്


‘മോദി രാഷ്ട്രീയ ലാഭത്തിനായി സ്വന്തം ഭാര്യയെ ഉപേക്ഷിച്ചയാള്, മോദി വൃത്തികെട്ട രാഷ്ട്രീയം കളിക്കുന്നു’ : മായാവതി – Jaihind TV\n‘മോദി രാഷ്ട്രീയ ലാഭത്തിനായി സ്വന്തം ഭാര്യയെ ഉപേക്ഷിച്ചയാള്, മോദി വൃത്തികെട്ട രാഷ്ട്രീയം കളിക്കുന്നു’ : മായാവതി\nപ്രധാനമന്ത്രി നരേന്ദ്രമോദിയുടെ ‘മുതലക്കണ്ണീർ’ ആക്ഷേപത്തിന് മറുപടിയുമായി ബി.എസ്.പി അധ്യക്ഷ മായാവതി. നരേന്ദ്രമോദി വൃത്തികെട്ട രാഷ്ട്രീയം കളിക്കുന്നുവെന്ന് മായാവതി കുറ്റപ്പെടുത്തി. തെരഞ്ഞെടുപ്പില് നേട്ടമുണ്ടാക്കാന് വേണ്ടി ആല്‍വാര് കൂട്ടമാനഭംഗത്തെപ്പറ്റി മോദി മിണ്ടിയില്ല. സ്വന്തം ഭാര്യയെ രാഷ്ട്രീയലാഭത്തിനായി ഉപേക്ഷിച്ച മോദിക്ക് മറ്റ് സ്ത്രീകളെ എങ്ങനെ ബഹുമാനിക്കാന് കഴിയുമെന്നും മായാവതി പരിഹസിച്ചു.\nരാജസ്ഥാനിലെ ആൾവാറില് യുവതിയെ മാനഭംഗപ്പെടുത്തിയ സംഭവത്തിൽ അപലപിച്ച മായാവതിയുടെ നീക്കത്തിനെതിരെ പ്രധാനമന്ത്രി നടത്തിയ വിമര്‍ശനത്തിനായിരുന്നു മായാവതിയുടെ പ്രതികരണം. മായാവതി ഒഴുക്കുന്നത് മുതലക്കണ്ണീരാണെന്നാണ് പ്രധാനമന്ത്രി ആരോപിച്ചത്.\nകഴിഞ്ഞ അഞ്ച് വര്‍ഷത്തെ മോദി ഭരണത്തില് രാജ്യത്ത് നിരവധി ദളിത് പീഡനങ്ങളാണ് അരങ്ങേറിയത്. ഇതിന്‍റെ ഉത്തരവാദിത്വം ഏറ്റെടുത്ത് മോദി രാജിവെക്കാത്തത് എന്തുകൊണ്ടാണെന്നും മോദിക്ക് മറുപടിയായിറക്കിയ പത്രക്കുറിപ്പില് മായാവതി ചോദിച്ചു.


more people included in job fraud case in kayamkulam | കായംകുളത്ത് പൊലീസ് ഉദ്യോഗസ്ഥർ ചമഞ്ഞ് തട്ടിപ്പു നടത്തിയ സംഘത്തിൽ കൂടുതൽ പേർ; മറ്റുള്ളവരും ഉടൻ അറസ്റ്റിലാകുമെന്ന് പൊലീസ്; പരിശോധനയിൽ കണ്ടെടുത്തത് പൊലീസ് ബാഡ്ജുകളും യൂണിഫോമും മുതൽ സീലുകളും പൊലീസ് ക്ലിയറൻസ് സർട്ടിഫിക്കറ്റുകളും വരെ; അന്വേഷണം തിരുവനന്തപുരത്തേക്കും - MarunadanMalayalee.com\nകായംകുളത്ത് പൊലീസ് ഉദ്യോഗസ്ഥർ ചമഞ്ഞ് തട്ടിപ്പു നടത്തിയ സംഘത്തിൽ കൂടുതൽ പേർ; മറ്റുള്ളവരും ഉടൻ അറസ്റ്റിലാകുമെന്ന് പൊലീസ്; പരിശോധനയിൽ കണ്ടെടുത്തത് പൊലീസ് ബാഡ്ജുകളും യൂണിഫോമും മുതൽ സീലുകളും പൊലീസ് ക്ലിയറൻസ് സർട്ടിഫിക്കറ്റുകളും വരെ; അന്വേഷണം തിരുവനന്തപുരത്തേക്കും\nMay 15, 201909:39 PM IST Permalink\nകായംകുളം: പൊലീസിന്റെ പേരിൽ റിക്രൂട്ടമെന്റ് തട്ടിപ്പ് നടത്തിയ സംഭവത്തിൽ കൂടുതൽ പ്രതികൾ ഉടൻ പിടിയിലാകുമെന്ന് പൊലീസ് അറിയിച്ചു. റിമാൻഡിലായ കോട്ടയം കൊല്ലാട് വട്ടക്കുന്നേൽ ഷൈമോൻ. പി പോൾ, കോട്ടയം ഒളശ ചെല്ലിത്തറ ബിജോയ് മാത്യു, ആലപ്പുഴ കലവൂർ കുളങ്ങയിൽ മനു, എറണാകുളം പൊന്നാരിമംഗലം പുളിത്തറ മനു ഫ്രാൻസിസ്, പത്തനംതിട്ട തീയാടിക്കൽ കണ്ടത്തിങ്കൽ സോണി തോമസ് എന്നിവരെ കസറ്റഡിയിൽ വാങ്ങി പൊലീസ് നടത്തിയ വിശദമായ ചോദ്യം ചെയ്യലില്ലാണ് കുടുതൽ പേർ തട്ടിപ്പ് സംഘത്തിലുണ്ടെന്ന് വ്യക്തമായത്. പ്രതികളുമായി തെളിവെടുപ്പും നടത്തി.\nതട്ടിപ്പു നടത്തിവന്ന ആരുഢത്ത് ജംഗ്ഷനു സമീപമുള്ള ഒരു കല്യാണവീട്ടിൽ എത്തി തങ്ങൾ പൊലീസുകാരാണെന്നും വീടുകളിൽ അനാവശ്യമായ ശബ്ദം ഉണ്ടാക്കരുതെന്നും അത് തങ്ങളുടെ ജോലിക്ക് ബുദ്ധിമുട്ടുണ്ടാക്കുന്നുണ്ട് എന്ന് കാട്ടി വിവാഹ വീട്ടിൽ പാട്ട് വച്ചിരുന്ന മൈക്കുകൾ ഓഫ് ചെയ്‌തെന്നും നാട്ടുകാർ പറഞ്ഞതായി പൊലീസ് അറിയിച്ചു. കേസുമായി ബന്ധപ്പെട്ട് പിടികൂടാനുള്ളവരെ ഉടൻ പിടികൂടുമെന്ന് പൊലീസ് അറിയിച്ചു. സംഘത്തിനെതിരെ ഏഴോളം പരാതികളാണ് പൊലീസിന് ലഭിച്ചിട്ടുള്ളത്.\nതിരുവനന്തപുരം കേന്ദ്രീകരിച്ചും സംഘം തട്ടിപ്പ് നടത്തിയിട്ടുണ്ടെന്നും അന്വേഷണം തിരുവനന്തപുരത്തേക്കും വ്യാപിപ്പിക്കേണ്ടി വരുമെന്നും പൊലീസ് പറഞ്ഞു. റിക്രൂട്ട്മെന്റ് തട്ടിപ്പിനിരയായവരുടേത് കൂടാതെ സാധനങ്ങൾ വാങ്ങിയ വകയിൽ 13000 രൂപ ലഭിക്കാനുണ്ടെന്ന് വ്യാപാരിയുടെ പരാതിയുൾപ്പടെയുണ്ടെന്ന് പൊലീസ് പറഞ്ഞു. കഴിഞ്ഞ ഒന്നാം തീയതി വ്യാജ റിക്രൂട്ടമെന്റ് നടത്തി വന്ന ചേരാവള്ളി ആരുഢത്ത് ജംഗ്ഷനിൽ പ്രവർത്തിക്കുന്ന സ്ഥാപനത്തിൽ കായംകുളം സി ഐ പി കെ സാബുവിന്റെ നേതൃത്വത്തിൽ റെയ്ഡ് നടത്തിയാണ് പ്രതികളെ പിടികൂടിയത്.\nപൊലീസിന്റെ ബാഡ്ജുകൾ, യൂണിഫോം, ലെറ്റർ പാടുകൾ, സീലുകൾ, പൊലീസ് ക്ലിയറൻസ് സർട്ടിഫിക്കേറ്റുകൾ എന്നിവ റെയ്ഡിൽ കണ്ടെത്തി. ഓഫീസ് ഓഫ് ദ ട്രാഫിക് ട്രെയിൻഡ് പൊലീസ് ഫോഴ്‌സ് എന്ന ബോർഡ് വ്യാജ റിക്രൂട്ട്‌മെന്റ് സ്ഥാപനത്തിന് മുന്നിൽ സ്ഥാപിച്ചാണ് ഇവർ തട്ടിപ്പ് നടത്തിവന്നത്. പലരിൽ നിന്നും ട്രാഫിക്ക് പൊലീസിലും ട്രാഫിക് വാർഡൻ തസ്തികകളിലും ജോലി നൽകാമെന്ന് വാഗ്ദാനം നൽകി ഇവർ പണം തട്ടിയിട്ടുണ്ടെന്ന് പൊലീസ് പറഞ്ഞു. ഒരാളിന്റെ കയ്യിൽ നിന്നും നാലായിരം രൂപ ഈടാക്കിയാണ് തട്ടിപ്പ് നടത്തി വന്നത്. താമരക്കുളം സ്വദേശി സഞ്ചുവിന്റെ പരാതിയെ തുടർന്നാണ് പൊലീസ് കേസ് എടുത്തിട്ടുള്ളത്.


ടെലഗ്രാം നിരോധിക്കണമെന്നാവശ്യപ്പെട്ട് കേരളാ പൊലീസ് ഹൈക്കോടതിയിൽ - Janayugom Online\nHome / Social Media / ടെലഗ്രാം നിരോധിക്കണമെന്നാവശ്യപ്പെട്ട് കേരളാ പൊലീസ് ഹൈക്കോടതിയിൽ\nSocial Media Kerala TOP NEWS News\nPosted on November 25, 2019, 6:50 pm\nകൊച്ചി: ടെലഗ്രാം മൊബൈൽ ആപ്പിന്റെ പ്രവർത്തനങ്ങൾ നിയന്ത്രിക്കുന്നതിന് ഇടപെടൽ ഉണ്ടാകണമെന്ന ആവശ്യവുമായി കേരള പൊലീസ് ഹൈക്കോടതിയിൽ. കോഴിക്കോട് സ്വദേശിയുടെ പൊതു താൽപര്യ ഹർജിയിൽ ലഭിച്ച നോട്ടീസിന് നൽകിയ മറുപടി സത്യവാങ്മൂലത്തിലാണ് കേരള പൊലീസ് ഇക്കാര്യം ബോധിപ്പിച്ചത്. ഏതെങ്കിലും സാഹചര്യത്തില് ആപ്പില് അംഗമായവരുടെ വിവരങ്ങള് ആവശ്യപ്പെട്ടാല് അത് നല്‍കാന് സര്‍വീസ് പ്രൊവൈഡര്‍മാർ തയ്യാറാകുന്നില്ല. ടെലഗ്രാം ഉപയോഗിക്കുന്നവരുടെ പേരുമാത്രമാണ് ആപ്പില് പരിശോധിക്കുമ്പോള് ലഭിക്കുന്നത്. റജിസ്ട്രേഡ് മൊബൈല് നമ്പര് ആപ്പില് നിന്ന് ലഭിക്കുന്നില്ല. ക്രിമിനലുകളടക്കം ആപ്പില് നുഴഞ്ഞു കയറിയിട്ടുണ്ട്.\nമാത്രവുമല്ല, ഈ ആപ്പിലൂടെയുള്ള സന്ദേശങ്ങൾ കടുത്ത രഹസ്യ സ്വഭാവം സൂക്ഷിക്കുന്നവയാണ്. ഇത് ഉപയോഗിക്കുന്നവരെക്കുറിച്ചുള്ള വിവരങ്ങൾ നൽകാൻ ഉടമകൾ തയാറാകാത്തതാണ് പ്രധാന വെല്ലുവിളി. കുട്ടികളുടെ അശ്ലീല വിഡിയൊ കൈമാറ്റത്തിനും ചലച്ചിത്രങ്ങൾ അനധികൃതമായി ഡൗൺലോഡ് ചെയ്യുന്നതിനും തുടങ്ങി ലഹരിക്കൈമാറ്റം ഉൾപ്പടെ എല്ലാ നിയമ വിരുദ്ധ പ്രവർത്തനങ്ങൾക്കും ഈ ആപ്പാണ് ഉപയോഗിക്കുന്നത്. തീവ്രവാദികൾ രഹസ്യ സന്ദേശങ്ങൾ കൈമാറുന്നതിനും ടെലഗ്രാം ഉപയോഗപ്പെടുത്തുന്നുണ്ട്. അതിനാല് ആപ്പിന്റെ പ്രവര്‍ത്തനം നിയന്ത്രിക്കാന് ഇടപെടല് ഉണ്ടാകണമെന്നാണ് പൊലീസ് കോടതിയെ അറിയിച്ചത്. ഈ വിഷയത്തിൽ ബെഗളൂരു സ്വദേശിയുടെ പൊതു താൽപര്യ ഹർജിയിൽ ഹൈക്കോടതി കേന്ദ്രത്തോട് വിശദീകരണം തേടിയിട്ടുണ്ട്.\n2013ൽ റഷ്യയിൽ നിന്നാണ് ടെലഗ്രാം ആപ്പ് ഹോസ്റ്റ് ചെയ്തത്. ഇന്ത്യയിൽ നോഡൽ ഓഫിസറൊ ഓഫിസോ ഇല്ലാതെ പ്രവർത്തിക്കുന്നതിനാൽ രാജ്യത്തെ നിയമ പരിധിയിൽ കൊണ്ടുവരാൻ സാധിച്ചിട്ടില്ല. ഇതാണ് സർക്കാരുകൾക്ക് തിരിച്ചടിയാകുന്നത്. ടെലഗ്രാം ആപ്പിലൂടെ കുട്ടികളുടെ ലൈംഗികദൃശ്യങ്ങൾ പ്രചരിപ്പിച്ചവരെ ഏതാനും ദിവസങ്ങൾക്കു മുമ്പ് പൊലീസ് പിടികൂടിയിരുന്നു. ഇത് ഗ്രൂപ്പുകളിൽ മറ്റു പേരുകളിൽ നുഴഞ്ഞു കയറിയായിരുന്നു ചെയ്തത്. നിയമപരമായി ഇത്തരം ഗ്രൂപ്പുകളെ നിയന്ത്രിക്കുന്നതിനോ ഉപയോഗിക്കുന്നവരെ പിടികൂടുന്നതിനോ പൊലീസിന് സംവിധാനം ഇല്ലാത്തതിനാൽ നിയമവിരുദ്ധ പ്രവർത്തനങ്ങൾ തടയാൻ പൊലീസിന് സാധിക്കാത്ത സാഹചര്യമാണ്.\nkerala police mobile application\nട്രാൻസ് ദമ്പതികളായ ഇഷാന്റെയും സൂര്യയുടേയും പുതിയ ബിസിനസ് സൂപ്പർഹിറ്റ്


മൊത്തം 70 മെഗാപിക്സൽ ക്യാമറ, 256ജിബി, 8ജിബി.. വരുന്നു നോക്കിയയുടെ ബ്രഹ്‌മാണ്ഡ ഫോൺ | Nokia9Leaked Specifications - Malayalam Gizbot\nPublished: Wednesday, April 4, 2018, 10:19 [IST]\nമൊബൈൽ ഫോൺ വിപണിയിൽ വർഷങ്ങളോളം എതിരാളികളില്ലാതെ പ്രതാപത്തോടെ വാണിരുന്ന നോക്കിയ ഇടക്കെപ്പോഴോ പിടിവിട്ടുപോയെങ്കിലും കരുത്തോടെ തിരിച്ചു രംഗപ്രവേശം ചെയ്തിരിക്കുകയാണല്ലോ. പുത്തൻ ഡിസൈനും ഹാർഡ്‌വെയറും മറ്റുമായി നോക്കിയ ഫോണുകൾക്ക് ഇന്ന് മാർക്കറ്റിൽ കുഴപ്പമില്ലാത്ത ആവശ്യക്കാരുണ്ട്. അത്തരത്തിലുള്ള ആളുകളെ മൊത്തം സന്തോഷത്തിലാക്കുന്ന ഒരു വാർത്തയാണ് നോക്കിയയിൽ നിന്നും ഇപ്പോൾ വന്നിരിക്കുന്നത്.\nനോക്കിയയുടെ ഏറ്റവും പുതിയ ഇറങ്ങാനിരിക്കുന്ന മോഡലായ നോക്കിയ 9ന്റെ സവിശേഷതകളും ചിത്രങ്ങളും അനൗദ്യോഗികമായി പുറത്തിറങ്ങിയിരിക്കുന്നു. പുറത്തുവന്നിരിക്കുന്ന ഈ വിവരങ്ങൾ സൂചിപ്പിക്കും പ്രകാരമാണ് ഈ മോഡൽ എങ്കിൽ നിലവിലുള്ള ഏറ്റവും മികച്ച ഫോണുകളി ഒന്നായി അത് മാറും.\nകാരണം വാവെയ് പി 20 പി 20 പ്രൊ മോഡലുകളാണ് നിലവിലെ ഏറ്റവും മികച്ച ഫോണുകൾ. ഇവയെയും കടത്തിവെട്ടുന്ന പ്രത്യേകതകളാണ് വരാനിരിക്കുന്ന ഈ നോക്കിയ മോഡലിൽ ഉൾക്കൊള്ളിച്ചിരിക്കുന്നത്. എന്തൊക്കെയാണ് പ്രത്യേകതകൾ എന്ന് നോക്കാം.\nഎടുത്തുപറയേണ്ട ആദ്യത്തെ കാര്യം ഫോണിലെ ക്യാമറ തന്നെ ആയിരിക്കും. പിറകിൽ മൂന്ന് ക്യാമറകളാണ് നോക്കിയ ഒരുക്കിയിരിക്കുന്നത്. ഇതിൽ ആദ്യത്തേത് 41 മെഗാപിക്സലിന്റെ സെൻസറുള്ള ക്യാമറയാണ്. ഒപ്പം 20 മെഗാപിക്സൽ, 9.7 മെഗാപിക്സൽ എന്നിങ്ങനെ രണ്ടു ക്യാമറകൾ കൂടെ ഫോണിലുണ്ട്. മുൻവശത്ത് 21 മെഗാപിക്സലൈന്റെ ക്യാമറയാണ് ഉള്ളത്. ക്യാമറയുടെതടക്കം ഫോണിന്റെ കൂടുതൽ വിവരങ്ങൾ താഴെയുള്ള ചിത്രത്തിൽ നിന്നും മനസ്സിലാക്കാവുന്നതാണ്.\nആൻഡ്രോയിഡ് ഓറിയോ 8.1 ഓപ്പറേറ്റിങ് സിസ്റ്റം തന്നെയായിരിക്കും ഈ മോഡലിനും ഉണ്ടായിരിക്കുക. ആൻഡ്രോയിഡ് പിയിലേക്കും അതിന്റെ അടുത്ത അപ്ഡേറ്റിലേക്കുമെല്ലാം എളുപ്പം ഫോണിന് എത്താൻ കഴിയും എന്ന കാര്യം പ്രത്യേകം പറയേണ്ടതില്ലല്ലോ. 6.01 AMOLED ഡിസ്പ്ലേ ആയിരിക്കും ഫോണിനുണ്ടാവുക. സ്‌ക്രീനിന്റെ അനുപാതം ഇപ്പോഴത്തെ ട്രെൻഡ് ആയ 18:9 തന്നെയായിരിക്കും.\nവലിയ ഡിസ്പ്ലേ ആണെങ്കിലും ആ വലിപ്പം ഫോണിൽ അനുഭവപ്പെടാതിരിക്കാൻ കൂടുതൽ ബെസൽ കുറച്ചാണ് ഡിസ്പ്ലേ ഒരുക്കുക. സ്ക്രീൻ സംരക്ഷണത്തിനായി കോർണിങ് ഗൊറില്ല ഗ്ലാസ് വേർഷൻ5സംരക്ഷണവുമുണ്ടാകും. കരുത്തിന്റെ കാര്യത്തിലും ഈ മോഡൽ മറ്റുള്ളവയെ പിറകിലാക്കും എന്ന് തീർച്ച. കാരണം ഏറ്റവും ഉയർന്ന പ്രൊസസർ ആയ സ്നാപ്ഡ്രാഗൺ 845 തന്നെയായിരിക്കും ഈ ഫോണിലും ഉണ്ടായിരിക്കുക.\n8 ജിബി റാം ആയിരിക്കും ഫോണിന് ഉണ്ടായിരിക്കുക. ഒപ്പം 256 ജിബി മെമ്മറിയും ഫോണിലുണ്ടായിരിക്കും. ബ്ലൂടൂത്ത് 5, സി ടൈപ്പ് യുഎസ്ബി, 3900mAh ബാറ്ററി, ക്വിക്ക് ചാർജ്ജ്4എന്നിങ്ങനെ എല്ലാ സൗകര്യങ്ങളുടെയും ഏറ്റവും പുതിയ വേർഷൻ ഇവിടെ ലഭ്യമായിരിക്കും. ഈ രീതിയിൽ തന്നെയൊക്കെ ആയിരിക്കും ഈ മോഡൽ വരുക എന്ന് നമുക്ക് പ്രതീക്ഷിക്കാം.\nനിങ്ങൾ ട്രൂ കോളർ ഉപയോഗിക്കുന്നത് ഇതൊക്കെ അറിഞ്ഞിട്ടു തന്നെയാണോ? ഒരു അനുഭവവും മുന്നറിയിപ്പും\nThese are the leaked features and images of Nokia's upcoming smartphone Nokia 9.\nStory first published: Wednesday, April 4, 2018, 10:19 [IST]


എൺപതാം വയസ്സിലെത്തിയ യുവാവ്... | Perumbadavam Sreedharan | Oru Sankeerthanam Pole | Manorama Online | Literature | Interview | Interviews | Authors | മലയാളം സാഹിത്യം | Malayalam Literature | Manorama Online\nഎൺപതാം വയസ്സിലെത്തിയ യുവാവ്...\nവിനീത ഗോപി February 12, 2018 01:07 PM IST\nഞാൻ ഒന്നാന്തരം ചെറുപ്പക്കാരനാണ്’’– എൺപതാം വയസ്സിലെത്തിയ യുവാവ് പെരുമ്പടവം ശ്രീധരൻ പ്രഖ്യാപിച്ചു.\nപറഞ്ഞതു പെരുമ്പടവമെങ്കിലും പറയിപ്പിച്ചതു ഗുരുവാണ്– സാക്ഷാൽ വൈക്കം മുഹമ്മദ് ബഷീർ.\nപത്തു മുപ്പതു കൊല്ലം മുൻപാണ്. ബഷീറിനോടു പെരുമ്പടവം ചോദിച്ചു: ‘ഗുരോ, വയസ്സായി എന്നാണല്ലോ പത്രക്കാരൊക്കെ പറയുന്നത്’.\n‘‘പോടാ അവ്ടന്ന്...’’ ഗുരു ഒറ്റ ആട്ട് ആട്ടി.\nഇമ്മിണി വല്യ നേരല്ലേ അത്. ഗുരുവിനു വയസ്സാകുന്നില്ലെങ്കിൽ ശിഷ്യനും അങ്ങനെ തന്നെ.\nഎങ്കിലും ഔദ്യോഗികമായി ഇന്ന് എൺപതാം വയസ്സിലേക്കു കടക്കുകയാണ് മലയാള സാഹിത്യത്തിൽ ഹൃദയംകൊണ്ട് ഒപ്പുവച്ച സാഹിത്യകാരൻ. ഹൃദയത്തിൽ കുരിശിന്റെയും നക്ഷത്രത്തിന്റെയും ചിഹ്നമുള്ള എഴുത്തുകാരൻ എന്ന് ഒഎൻവി വിശേഷിപ്പിച്ച പെരുമ്പടവം ശ്രീധരൻ. പ്രായത്തെ പക്ഷേ അംഗീകരിക്കാത്തതു പെരുമ്പടവം മാത്രം.\nതീക്കുനിയെ പരിഹസിക്കാൻ കവിതയെഴുതി, പുലിവാൽ പിടിച്ച് സുരേന്ദ്രൻ, ട്രോളോടുട്രോള്..!\nഇംഗ്ളണ്ടില്‍നിന്നൊരു മണിച്ചിത്രത്താഴ്; മാടമ്പിള്ളി മനയും\n‘‘ഒന്നോ രണ്ടോ വയസ്സ് പിശകിയിട്ടുണ്ടെന്ന് ഉറപ്പ്. അന്നത്തെ കാലം... പാവം, നിരാലംബയായ ഒരു സ്ത്രീ കൊച്ചിനെ പള്ളിക്കൂടത്തിൽ ചേർത്തു. ഏതോ വാധ്യാന്മാർ ഒരു ജനനത്തീയതിയും കൊടുത്തു. അത്ര തന്നെ’’.\nകാര്യമൊക്കെ അറിയാമെങ്കിലും അതു കുത്തിപ്പൊക്കാനും തിരുത്തി ലാഭമുണ്ടാക്കാനും നാളിതുവരെ പെരുമ്പടവം പോയിട്ടില്ല. അതിന്റെ ആവശ്യമൊട്ടു തോന്നിയിട്ടുമില്ല.\n‘‘രണ്ടു വയസ്സ് കുറഞ്ഞിട്ട് എന്തു കാര്യം’’–തിരുവനന്തപുരം തമലത്തെ ‘പെരുമ്പടവം’ വീട്ടിൽ കാണുമ്പോൾ അദ്ദേഹം നിർമമനായി. ആ പറച്ചിലിൽ അടയാളപ്പെടുത്താം സരളവും സുതാര്യവും ഋജുവുമായ ഒരു ജീവിതത്തെ. വഴിത്തർക്കങ്ങൾക്കില്ല; വഴി മുടക്കാനുമില്ല.\nജീവിതത്തിന്റെ പുറമ്പോക്കിൽ, അതുമല്ലെങ്കിൽ കൊയ്ത്തൊഴിഞ്ഞ പാടത്ത് കാലാ പെറുക്കി നടക്കുന്ന ഒരു നിസ്സാരൻ– അങ്ങനെയാണ് അദ്ദേഹം സ്വയം വിലയിരുത്തിയത്.\nപക്ഷേ, അരനൂറ്റാണ്ടിലേറെയായി മലയാളം പെരുമ്പടവത്തെ വായിക്കുകയാണ്, ഒട്ടും മുഷിയാതെ; ഒട്ടേറെ സ്നേഹത്തോടെ.\n∙ പ്രതിഭകൾ പ്രകാശം വിതറിയ സാഹിത്യനഭസിൽ ‘ഒരു കീറ് ആകാശ’ത്തിന് ഉടയോനല്ലേ പെരുമ്പടവം?\nഅവകാശവാദങ്ങളൊന്നുമില്ലാത്ത എളിയൊരു എഴുത്തുകാരനാണ് ഞാൻ. ഒപ്പമുള്ളവർക്കിടയിൽ തല ഉയർത്തിപ്പിടിക്കാനുള്ള ഗർവോ പൊക്കമോ എനിക്കില്ല. എങ്ങനെയോ എഴുത്തുകാരനായി. ഇല്ലായിരുന്നെങ്കിൽ ചെണ്ടക്കാരനായേനെ. അമ്പലങ്ങളേറെയുള്ള പെരുമ്പടവം എന്ന കുഗ്രാമത്തിലെ കുട്ടിയുടെ ആരാധനാമൂർത്തിയായിരുന്നു ചെണ്ടയിൽ അദ്ഭുതം കാട്ടുന്നയാൾ.\n∙ ഈ എളിമയാണോ പെരുമ്പടവത്തിനെ സർവജന പ്രിയനാക്കുന്നത്? ശത്രുബാധയില്ലാതെ എങ്ങനെ ഇത്രയും നീണ്ട കാലം?\nകേരളത്തിലെ എല്ലാ എഴുത്തുകാരുമായും എനിക്ക് അടുത്ത ബന്ധമുണ്ട്. എല്ലാവരോടും എനിക്കു സ്നേഹവും ബഹുമാനവുമാണ്. ഞാൻ ആരുടെയും തോളിൽ കയ്യിട്ടു നടക്കുന്നില്ലായിരിക്കും. ആഘോഷസദസ്സുകളിൽ കാണുന്നില്ലായിരിക്കും. പക്ഷേ ഞാൻ ആരുടെയും വഴിമുടക്കിയല്ല.\n∙ എന്റെ ഭാഷയിലെ ഏറ്റവും പ്രതിഭാശാലികളായ എഴുത്തുകാരുടെ കാലത്തു ജീവിക്കാനും അവരുടെ സ്നേഹവും കരുതലും അനുഭവിക്കാനും കഴിഞ്ഞതാണു ജീവിതത്തിലെ മഹാഭാഗ്യം എന്നു പറഞ്ഞിട്ടുണ്ട്.\nവയലാർ അവാർഡ് കിട്ടിയപ്പോൾ, ഇതെല്ലാമൊരു ഭാഗ്യമല്ലേ എന്ന ചോദ്യത്തോടാണു ഞാൻ ഇങ്ങനെ പ്രതികരിച്ചത്. സത്യമാണ്. വിടിയും തകഴിയും ബഷീറും മുതൽ എംടിയും ടി. പത്മനാഭനും മാധവിക്കുട്ടിയും സക്കറിയയും എന്നിങ്ങനെ നീളുന്ന പ്രതിഭകളുടെ കാലത്തു ഞാൻ ജീവിച്ചല്ലോ.\n∙ ‘ഒരു സങ്കീർത്തനം പോലെ’ നേടിയ പ്രശസ്തി അസൂയക്കാരെയൊന്നും സൃഷ്ടിച്ചില്ലെന്നാണോ?\nഅല്ലേയല്ല. ആ നോവൽ എഴുതും വരെ ഞാൻ എല്ലാവർക്കും വേണ്ടപ്പെട്ടവനായിരുന്നു. അതെഴുതിക്കഴിഞ്ഞപ്പോൾ ചിലയാളുകൾക്ക് ഒരു വിഷമം. ആ നോവൽ മോഷണമാണെന്നു വരെ പറഞ്ഞവരുണ്ട്. ഒന്നും എന്നെ ബാധിച്ചില്ലെന്നു പറയാം. ഒരിക്കൽ മാത്രം അൽപം കടുത്തു പറയേണ്ടിവന്നു. എന്റെയൊരു ആത്മമിത്രം, പത്തിരുപതു വർഷം ഒരേ ഇഷ്ടാനിഷ്ടങ്ങളുമായി ഒന്നിച്ചുണ്ടായിരുന്ന ആൾ. അദ്ദേഹമാണു തിരിഞ്ഞുനിന്ന് എനിക്കെതിരെ വിരൽചൂണ്ടുന്നത്, അപഹസിക്കുന്നത്. ഭാര്യയ്ക്കും മക്കൾക്കുമെല്ലാം വിഷമമായി – ആ ആൾ അങ്ങനെ ചെയ്തല്ലോയെന്ന്. സഹികെട്ടപ്പോൾ പറഞ്ഞുപോയി: വാടക്കാറ്റ് അടിച്ച് ഒരു കുന്നും പറന്നുപോയിട്ടില്ല എന്ന്. എന്റെ നോവൽ ഒരു ക്ലാസിക് കൃതിയാണെന്ന് എഴുതിയ ആളാണ് ആ പുസ്തകം വല്ലാതങ്ങ് ഉയർന്നു പോകുന്നതു കണ്ടപ്പോൾ നേരെ തിരിഞ്ഞത്. പിന്നീട് ഞാൻ അക്കാദമി പ്രസിഡന്റായപ്പോൾ അദ്ദേഹത്തെ ഒരു യോഗത്തിലേക്കു ക്ഷണിച്ച് ആദരിച്ചു.\n∙ പെരുമ്പടവം സമം ഒരു സങ്കീർത്തനം പോലെ എന്നു പേരു വീണെങ്കിലും അങ്ങു തന്നെ പറയൂ, അതാണോ പെരുമ്പടവത്തിന്റെ ഏറ്റവും മികച്ച കൃതി?\nഅല്ല. ‘അരൂപിയുടെ മൂന്നാം പ്രാവി’നെ ഞാൻ കാണുന്നത് ഒരു പടികൂടി മുകളിലാണ്. അത് ആദ്യം പറഞ്ഞത് നരേന്ദ്രപ്രസാദാണ്. സങ്കീർത്തനം ഏറെ ഇഷ്ടപ്പെട്ടിരുന്ന, ദസ്തയേവ്സ്കിയായി അഭിനയിക്കാൻ കഴിഞ്ഞാൽ മഹാഭാഗ്യമായിരിക്കുമെന്നു പറഞ്ഞ അതേ പ്രസാദാണ് അരൂപിയെക്കുറിച്ച് അതിദീർഘമായ ആസ്വാദനം എഴുതിയത്. സങ്കീർത്തനം എന്റെ സങ്കൽപങ്ങൾക്കുമപ്പുറത്തേക്ക് ഉയർന്നുപോയി. ഇഷ്ടപ്പെട്ട പല കൃതികളും സങ്കീർത്തനത്തിന്റെ പ്രശസ്തിയുടെ നിഴലിലായി.\n∙ സങ്കീർത്തനം എഴുതിയില്ലായിരുന്നുവെങ്കിൽ...\nഅരൂപിയുടെ മൂന്നാം പ്രാവിന്റെ പേരിലാകും പെരുമ്പടവത്തെ അടയാളപ്പെടുത്തുക എന്നു ഞാൻ വിശ്വസിക്കുന്നു. വർഷങ്ങൾക്കു മുൻപൊരു ദിവസം, താടിയും മുടിയും നീട്ടിവളർത്തി ചപ്രശ്ശനായി ഒരാൾ എന്നെത്തേടി വന്നു. മുഷിഞ്ഞ വേഷം, മദ്യപിച്ചിട്ടുമുണ്ട്. കയറി വാ സ്നേഹിതാ.. എന്നു ഞാൻ ക്ഷണിച്ചു. ഇല്ല, ഞാൻ കുളിച്ചിട്ടില്ല. പെരുമ്പടവത്തിനെ ഒന്നു കാണാനാണു ഞാൻ വന്നത്. പേരെന്താണ്–ഞാൻ കുശലം ചോദിച്ചു. ആൻഡ്രൂസ് സേവ്യർ– അപ്പോൾ ഞാൻ നടുങ്ങിപ്പോയി. അത് അരൂപിയിലെ കഥാപാത്രമാണ്. എന്റെ കയ്യെടുത്ത് ചുംബിച്ച ശേഷം ആ മനുഷ്യൻ നടന്നുപോയി.\nഹൃദയത്തിൽ കുരിശും നക്ഷത്രവുമുള്ള എഴുത്തുകാരൻ. എല്ലാ കൃതികളിലും –‘നാരായണ’ത്തിൽ വരെ– ഉണ്ട് ജീവിതത്തിന്റെ പീഡാനുഭവം. എഴുത്ത് മരണസദൃശമായ വേദനയാണെന്നും ആത്മ ബലിയാണെന്നും മരണം തന്നെയെന്നും സദാ ആവർത്തിക്കുന്നു പെരുമ്പടവം..\nഎഴുത്തും ജീവിതവും രണ്ടല്ല, ഒന്നു തന്നെയാണ് എനിക്ക്. എന്റെ കഥാപാത്രങ്ങൾ അനുഭവിക്കുന്ന പീഡനം എന്റെ മനസ്സു തന്നെയാണ്. അതുകൊണ്ടാണ് ‘തോരാതെ പെയ്യുന്ന പെരുമഴയിൽ എന്റെ മനസ്സിലെ പച്ചിലക്കാടുകൾ കത്തികൊണ്ടിരുന്നു’ എന്നു സങ്കീർത്തനത്തിന്റെ എഴുത്തനുഭവത്തെ ഞാൻ വിവരിച്ചത്. ദസ്തയേവ്സ്കിയുടെ മനസ്സും എനിക്കൊപ്പം എരിഞ്ഞു. കൊടുങ്കാറ്റിൽ എന്റെ ജീവിതനൗക ഉലഞ്ഞാടിയപ്പോൾ, കപ്പൽച്ചേതങ്ങളുണ്ടായപ്പോൾ എന്റെ കൃതികളിലും വൈകാരികക്ഷോഭങ്ങളുണ്ടായി.\nവിപരീതങ്ങളോടു പൊരുതിക്കയറി വന്നതാണ് എന്റെ ജീവിതം. പെരുമ്പടവത്തെ കുഗ്രാമം. നാലാം വയസ്സിൽ അച്ഛൻ മരിച്ച കുട്ടി. അമ്മയ്ക്കും പെങ്ങൾക്കുമൊപ്പം ഓല മറച്ചുകുത്തിയ ഒരു കുടിലിൽ ജീവിക്കാൻ ഒരു നിവൃത്തിയുമില്ലാതെ കൗമാരവും യൗവനവും. ചെറിയ തോതിലുള്ള കവിത, കഥയെഴുത്ത് മാത്രം. സ്ഥിര വരുമാനമില്ല. ഒറ്റപ്പെടുത്തലും അവഗണനയും മാത്രം. എന്നിട്ടും എന്നെ മാത്രം വിശ്വസിച്ച് എല്ലാം ഇട്ടെറിഞ്ഞ് ഒരു പെൺകുട്ടി ഇറങ്ങിവന്നു. അവളെയും കൊണ്ട് ഒരു ഗതി തേടി എന്തുമാത്രം അലഞ്ഞു. വീണുപോകും എന്നു തോന്നിയ എത്രയോ സന്ദർഭങ്ങൾ... അവൾ പൂർണഗർഭിണിയായിരിക്കെ, ആത്മഹത്യയെക്കുറിച്ചു ചിന്തിച്ച ഭർത്താവാണ് ഞാൻ. മരിച്ചാൽ അവളെയും കുഞ്ഞിനെയും വീട്ടുകാർ കൊണ്ടുപോകുമല്ലോ, അവരെങ്കിലും രക്ഷപ്പെടട്ടെ എന്നു കരുതി. എന്റെ ഭീരുത്വമാകാം ഒരു ഉൾവിളി പോലെ, വിഭ്രമം പോലെ, ഞാൻ എഴുതിക്കൊണ്ടിരുന്ന നോവലിലെ സേതുലക്ഷ്മി എന്ന കഥാപാത്രത്തിന്റെ ശബ്ദം എന്നെ മരണത്തിൽ നിന്നു പിന്തിരിപ്പിച്ചു. ആ നോവൽ ഞാൻ പൂർത്തിയാക്കി. അതാണ് ‘അഭയം.’ അന്ന് (1964ൽ) ആയിരം രൂപയുടെ അവാർഡ് നേടി ആ നോവൽ. പ്രശസ്ത സംവിധായകൻ രാമു കാര്യാട്ടും ശോഭനാ പരമേശ്വരൻ നായരും ചേർന്ന് അതു സിനിമയാക്കി. അഭയത്തിൽ നിന്നാണു ഞങ്ങളുടെ ജീവിതം തുടങ്ങുന്നത്. പത്തു വർഷത്തോളം സിനിമാരംഗത്തു നിന്നു. കുറെ നോവലുകൾ സിനിമയാക്കി. തിരക്കഥയെഴുതി. അവാർഡുകളും കിട്ടി. പിന്നെ ആ വഴി വിട്ടു.\nഓരോ ദുരന്തവും ജീവിതത്തെ കൂടുതൽ സ്നേഹിക്കാനാണ് എന്നെ പഠിപ്പിച്ചത് എന്നാണു പെരുമ്പടവം പറഞ്ഞുതന്നത്.\nസങ്കീർത്തനത്തിൽ ദസ്തയേവ്സ്കി പറയുന്ന ആ വാചകം എന്റെ ജീവിതസങ്കൽപമാണ്. അല്ലെങ്കിൽ ഓർത്തുനോക്കൂ, എത്രമാത്രം ഏകാകിയായ ഒരു മനുഷ്യനാണു ഞാൻ. ദുരന്തങ്ങളും വേദനകളുംകൊണ്ട് ഇരുൾമൂടിയ ജീവിതം. നാലാം വയസ്സിൽ അനാഥനായവൻ. തോളിൽ കയ്യിട്ടു ‘വിഷമിക്കാതെ’ എന്നുപറഞ്ഞു ചേർത്തുനിർത്താൻ ആരും ഉണ്ടായിരുന്നില്ല, അമ്മയും ഭാര്യയുമല്ലാതെ.\nകുമാരനാശാന്റെ ജീവിതത്തെ ആസ്പദമാക്കിയുള്ള ‘അവനി വാഴ്‍വ് കനവ്’ ആണു വായനക്കാർ ഇനി പ്രതീക്ഷിക്കുന്നത്.\nലൈലയുടെ അസുഖങ്ങൾമൂലം എഴുത്തു നീണ്ടുപോയി. ഇപ്പോഴാണ് അതിലേക്കു മടങ്ങിവന്നത്. ഈ വർഷം തന്നെ പുറത്തിറങ്ങും. ദേശകാലങ്ങൾ കടന്നുപോവുന്നുണ്ട് ആ കൃതി. കച–ദേവയാനിമാരെക്കുറിച്ച് എഴുതാനുള്ള ആലോചനയ്ക്കിടെയാണ് ആശാൻ മരിക്കുന്നത്. ദേവയാനിയുടെ ജീവിതം പുരാണത്തിലുണ്ട്. പക്ഷേ കചന് എന്തു സംഭവിച്ചു എന്നു മിണ്ടുന്നില്ല. അതും ഞാൻ അന്വേഷിക്കുന്നുണ്ട്. യുഗാന്തരങ്ങൾക്കിപ്പുറത്തു നിന്നു ശുക്രാചാര്യരുടെ ആശ്രമത്തിലെത്തുന്ന ആശാനെ സങ്കൽപിച്ചാണ് ആ നോവൽ തുടങ്ങുന്നത്. മറ്റൊന്നും മനസ്സിലുണ്ട്. അലക്സാണ്ടറെക്കുറിച്ചുള്ള നോവൽ – അശ്വാരൂഢന്റെ വരവ്.\nസ്റ്റെല്ലോവ്സ്കി എന്ന പ്രസാധകനെ ‘ദുഷ്ടൻ’ എന്നാണു ദസ്തയേവ്സ്കി വിളിക്കുന്നത്. ആശ്രാമം ഭാസി എന്ന പ്രസാധകനെ പെരുമ്പടവം വിളിക്കുന്നതോ?\nആത്മമിത്രമെന്നല്ല, സഹോദരൻ എന്നു തന്നെ. ഒരു സങ്കീർത്തനം പോലെ അച്ചടിച്ച ശേഷം വിതരണത്തിനു സാഹിത്യപ്രവർത്തക സഹകരണ സംഘത്തെ ഏൽപിക്കാമെന്ന ആശയം ഭാസിയുടേതായിരുന്നു. പക്ഷേ അച്ചടിക്കാൻ കാശില്ല. വായന മരിച്ചെന്ന് എല്ലാവരും എഴുതിത്തള്ളി ശവദാഹവും നടത്തിയിരിക്കുന്ന സമയമാണ്. ഒരു റഷ്യൻ സാഹിത്യകാരന്റെ ജീവിതം അടിസ്ഥാനമാക്കിയുള്ള നോവൽ ഇവിടെ ആരു വായിക്കും എന്നു ഞാൻ ആശങ്കപ്പെട്ടു. പക്ഷേ ഭാസി സധൈര്യം അച്ചടിയുടെ ‘റിസ്ക്’ ഏറ്റെടുത്തു. 1000 കോപ്പി മതിയെന്നു പറഞ്ഞിട്ടും 3000 കോപ്പി അച്ചടിച്ചു. ഒന്നര മാസംകൊണ്ട് അതു വിറ്റുതീർന്നു. ഭാസിയെപ്പോലെ എഴുത്തുകാരെ കൂടെ കൊണ്ടുനടക്കുന്ന നല്ല പ്രസാധകർ വരണം. എന്നാലേ എഴുത്തുകാർ രക്ഷപ്പെടൂ.\nസങ്കീർത്തനം എഴുതിയ ശേഷമാണ് അങ്ങ് ദസ്തയേവ്സ്കിയുടെ നാടു കാണുന്നത്. നേരെ തിരിച്ചായിരുന്നു എങ്കിൽ..?\nഒരു മാറ്റവുമുണ്ടാകില്ല. വായിച്ചതും കേട്ടതുമായ അറിവുകൾ വച്ചാണ് ഞാൻ ആ ദേശകാലങ്ങൾ സങ്കൽപിച്ചത്. സെന്റ് പീറ്റേഴ്സ്ബർഗിലെ തെരുവുകൾ, ദസ്തയേവ്സ്കിയുടെ എഴുത്തുമുറി, ഉരുളക്കിഴങ്ങിന്റെ തൊലിയുരിഞ്ഞുകൊണ്ട് അന്ന നിന്ന ആ അടുക്കള, അവളുമൊത്ത് അദ്ദേഹം പോയ പള്ളികൾ, നടപ്പാതകൾ – ഞാൻ വിസ്മിതനായി. അതെല്ലാം ഞാൻ സങ്കൽപിച്ചതുപോലെ തന്നെ. നേവാ നദിക്കു മാത്രം മാറ്റം. പെരിയാറോ മൂവാറ്റുപുഴയാറോ ഭാരതപ്പുഴയോ ഒക്കെ ആയിരുന്നു എന്റെ മനസ്സിൽ. നിറയെ വെണ്ണക്കൽ പാകിയ ആ നദീതീരം ഞാൻ സങ്കൽപിച്ചതു പോലെയല്ല.\n‘ഒരു കീറ് ആകാശ’ത്തിൽ പറയുന്നതു പോലെ തിരികല്ല് തേടിയ ഒരു ധാന്യമണിയാണോ പെരുമ്പടവവും?\nഅതെ, പൊടിഞ്ഞു തീരാൻ തിരികല്ല് തേടിക്കൊണ്ടേയിരിക്കുന്ന ഒരു ധാന്യമണി.


കാത്തിരിപ്പിനൊടുവിൽ മഹ്റസ് മാഞ്ചസ്റ്റർ സിറ്റിയിൽ | Fanport | Premier League News Malayalam\nHome Football Premier League കാത്തിരിപ്പിനൊടുവിൽ മഹ്റസ് മാഞ്ചസ്റ്റർ സിറ്റിയിൽ\nലെസ്റ്റർ സിറ്റി താരം റിയാദ് മഹ്റസ് മാഞ്ചസ്റ്റർ സിറ്റിയുമായി കരാർ ഒപ്പിട്ടു. 60 മില്യൺ പൗണ്ട് നൽകിയാണ് പ്രീമിയർ ലീഗ് ജേതാക്കൾ താരത്തെ സ്വന്തമാക്കിയത്. വിങ്ങറയ താരത്തെ ജനുവരിയിൽ സ്വന്തമാക്കാൻ സിറ്റി ശ്രമം നടത്തിയിരുന്നെങ്കിലും ലെസ്റ്റർ നിരസിക്കുകയായിരുന്നു.\n2016 ൽ പ്രീമിയർ ലീഗ് നേടിയ ലെസ്റ്റർ ടീമിന്റെ പ്രധാന താരമായിരുന്നു മഹ്റസ്. ആ സീസണിലെ പ്രീമിയർ ലീഗിലെ മികച്ച താരത്തിനുള്ള അവാർഡും താരം സ്വന്തമാക്കിയിരുന്നു. ജനുവരിയിൽ സിറ്റിയിലേക്ക് മാറാനുള്ള ശ്രമം നടക്കാതെ വന്നതോടെ താരം ക്ലബ്ബ്മായി ഇടഞ്ഞു പരിശീലനത്തിൽ നിന്ന് മാറി നിന്നിരുന്നു. അന്ന് പെപ്പ് ഗാർഡിയോള താരത്തിനായി അടുത്ത ട്രാൻസ്ഫർ വിൻഡോയിൽ ശ്രമം നടത്തുമെന്ന് പ്രഖ്യാപിച്ചിരുന്നു. ഈ വാക്കാണ് ഇന്നത്തെ ട്രാൻസ്ഫറോടെ പൂർത്തിയാക്കപ്പെട്ടത്.\nഅൾജീരിയൻ ദേശീയ താരമായ മഹ്റസ് 2014 ലാണ് ലെസ്റ്ററിൽ എത്തുന്നത്.\nPrevious articleഅന്ന് തുറാം, ഇന്ന് ഉംറ്റിറ്റി!! ഫ്രാൻസിനെ ഫൈനലിൽ എത്തിച്ച പ്രതിരോധ ഗോൾ\nNext articleടെസ്റ്റിലെ മോശം പ്രകടനം, ഏകദിന ടീമിലെ സ്ഥാനം ബംഗ്ലാദേശ് താരത്തിനു നഷ്ടമാകും


ആർച്ചയായി പുത്തൻ ചിത്രങ്ങൾ പങ്കുവെച്ച് കീർത്തി സുരേഷ്; ചിത്രങ്ങൾ - OMF Media Live\nCelebrities Celebrity Photos ആർച്ചയായി പുത്തൻ ചിത്രങ്ങൾ പങ്കുവെച്ച് കീർത്തി സുരേഷ്; ചിത്രങ്ങൾ\nആർച്ചയായി പുത്തൻ ചിത്രങ്ങൾ പങ്കുവെച്ച് കീർത്തി സുരേഷ്; ചിത്രങ്ങൾ\nദക്ഷിണെന്ത്യൻ താര സുന്ദരി കീർത്തി സുരേഷിന്റെ മരയ്ക്കാർ സിനിമയിലെ കഥാപാത്രത്തിന്റെ ലുക്കിലുള്ള ഫോട്ടോ വൈറൽ ആകുന്നു. ഇന്ത്യൻ സിനിമ പ്രേമികൾ കഴിഞ്ഞ കുറെ നാളുകളായി കാത്തിരുന്ന സിനിമയാണ് മരയ്ക്കാർ. ഡിസംബറിൽ2ന് തിയേറ്ററിലെത്തുന്ന സിനിമ ആകാംഷയോടാണ് ആരാധകർ കാത്തിരിക്കുന്നത്.\nകേരളമൊട്ടകെ 600 ന് മുകളിൽ തിയേറ്ററുകളിലാണ് സിനിമയുടെ റിലീസ്. സിനിമയിലെ കഥാപാത്രത്തിന്റെ ലുക്കിൽ തന്റെ ഇൻസ്റ്റാഗ്രാം പേജിലാണ് കീർത്തി സുരേഷ് ചിത്രം പോസ്റ്റ് ചെയ്തിരിക്കുന്നത്. ചുവന്ന സാരി ധരിച്ചുള്ള ചിത്രതിന് കുറിപ്പായി മരയ്ക്കാർ നാളെ തീയേറ്ററിൽ എത്തും എന്ന ക്യാപ്ഷനും നടി ചേർത്തിട്ടുണ്ട്.\nചുരുങ്ങിയ കാലത്തിനിടയിൽ നാഷണൽ അവാർഡ് അടക്കം നേടിയെടുത്ത നടിയുടെ മറയ്ക്കാരിലെ അഭിനയം കാണാനായി ആരാധകരും കാത്തിരിക്കുന്നുണ്ട്സമൂഹ മാധ്യമങ്ങളിൽ ഒട്ടനവധി ആരാധകരുള്ള താരം പങ്കുവെക്കുന്ന വിശേഷങ്ങൾ എല്ലാം തന്നെ വൈറലായി മാറാറുണ്ട്.\nമരക്കാർ ചിത്രത്തിലെ കഥാപാത്രത്തിന്റെ വേഷത്തിൽ അതി സുന്ദരിയായാണ് കീർത്തി സുരേഷ് ചിത്രങ്ങളിൽ പ്രത്യ ക്ഷ പെടുന്നത്. ചിത്രത്തിൽ ആർച്ച എന്ന കഥാപാത്രമാണ് കീർത്തി സുരേഷ് അവതരിപ്പിക്കുന്നത്. ഒരു പാട് നാളത്തെ കാത്തിരിപ്പിന് ശേഷം കുഞ്ഞാലി മരയ്ക്കാർ തിയ്യറ്ററുകളിൽ എത്തുകയാണ് .\nമരയ്ക്കാറിനെ ഇരു കയ്യും നീട്ടി സ്വീകരിക്കാൻ പ്രേക്ഷകർ തയ്യാറായി കഴിഞ്ഞു. ചിത്രം തീയ്യറ്ററുകളിൽ എത്തുന്നതിനു മുന്നേ ആ100 കോടി ക്ലബ്ബിൽ കയറി എന്നാണ് ചിത്രത്തിന്റെ അണിയറ പ്രവർത്തകർ അറിയിക്കുന്നത്. എന്തായാലും കേരളത്തിലെ തിയ്യറ്ററുകളിൽ ഇനി മുതൽ ഉൽസവ പ്രതീതിയാണ്. കീർത്തിയുടെ ചിത്രങ്ങൾ ആരാധകർ ഏറ്റെടുത്തു കഴിഞ്ഞു.\nPrevious articleസാരിയിൽ അതീവ സുന്ദരിയായി മാധുരി; ഫോട്ടോസ്\nNext articleപ്രസവ വേദന സഹിച്ച് സൈക്കിൾ ചവിട്ടി യുവതി ആശുപത്രിയിലേക്ക്; ജൂലി ആൻ ജെൻഡർ പെൺകുഞ്ഞിനു ജന്മം നൽകി.!


അപകടമുണ്ടായാൽ, ഇനി കുട്ടികൾ നോക്കിനിൽക്കില്ല | ardra vidhyalayam project begun\nഅപകടമുണ്ടായാൽ, ഇനി കുട്ടികൾ നോക്കിനിൽക്കില്ല\nആർദ്രവിദ്യാലയം പദ്ധതിയുടെ ഭാഗമായി കുട്ടികൾക്ക് പ്രഥമശുശ്രൂഷാപരിശീലനം നൽകുന്നു\nസുൽത്താൻബത്തേരി: പാമ്പുകടി, വൈദ്യുതാഘാതം, തീപ്പൊള്ളൽ തുടങ്ങിയ ആകസ്മികമായുണ്ടാകുന്ന അപകടങ്ങളുണ്ടാകുമ്പോൾ ആദ്യം എന്തു ചെയ്യണമെന്നുള്ള, പ്രഥമശുശ്രൂഷയുടെ ബാലപാഠങ്ങൾ വിദ്യാർഥികൾക്ക് പകർന്നുനൽകി ജില്ലയിൽ ആർദ്രവിദ്യാലയം പദ്ധതിക്ക് തുടക്കമായി. സുരക്ഷിതവയനാട് യജ്ഞത്തിന്റെ ഭാഗമായാണ് സ്കൂൾവിദ്യാർഥികൾക്ക് പ്രഥമശുശ്രൂഷയിൽ പരിശീലനം നൽകുകയെന്ന ലക്ഷ്യത്തോടെ ജില്ലാ ഭരണകൂടത്തിന്റെ നേതൃത്വത്തിൽ ആർദ്രവിദ്യാലയംപദ്ധതി ആരംഭിച്ചത്. ആകസ്മികമായി ഉണ്ടായേക്കാവുന്ന അപകടങ്ങളിൽ സമയോചിതമായി ഇടപെടാനും ജീവൻ രക്ഷിക്കാനും വിദ്യാർഥികളെ സജ്ജരാക്കുക എന്നതാണ് പദ്ധതിയുടെ ലക്ഷ്യം.\nസർവജന ഗവ. സ്കൂളിലെ ക്ലാസ്മുറിയിൽനിന്നും വിദ്യാർഥിനി ഷഹ്‍ല ഷെറിൻ പാമ്പുകടിയേറ്റ് മരിക്കാനിടയായ സംഭവത്തിന്റെ പശ്ചാത്തലത്തിലാണ് ആർദ്രവിദ്യാലയംപദ്ധതി നടപ്പാക്കുന്നത്. പ്രഥമശുശ്രൂഷാപരിശീലനം ബത്തേരി അസംപ്ഷൻ ഹൈസ്കൂളിൽ ഐ.സി. ബാലകൃഷ്ണൻ എം.എൽ.എ. ഉദ്ഘാടനം ചെയ്തു. ചടങ്ങിൽ മുഖ്യാതിഥിയായെത്തി കളക്ടർ ഡോ. അദീല അബ്ദുള്ളയും വിദ്യാർഥികൾക്ക് ചില പ്രഥമശുശ്രൂഷാമാർഗങ്ങൾ പഠിപ്പിച്ചു.\nഎറണാകുളം നോർത്ത് പറവൂർ ആസ്ഥാനമായ ’ഹെൽപ് ഫോർ ഹെൽപ്‌ലെസ്’ എജ്യുക്കേഷണൽ ആൻഡ് ചാരിറ്റബിൾ സൊസൈറ്റിയിൽ നിന്നുള്ള ഒമ്പതംഗസംഘമാണ് അസംപ്ഷൻ സ്കൂളിലെ 150-ഓളം വിദ്യാർഥികൾക്ക് പ്രഥമശുശ്രൂഷാപരിശീലനം നൽകിയത്. നഗരസഭാ ചെയർമാൻ ടി.എൽ. സാബു അധ്യക്ഷതവഹിച്ചു. ആരോഗ്യകേരളം ജില്ലാ പ്രോഗ്രാം മാനേജർ ഡോ. ബി. അഭിലാഷ്, ബ്ലോക്ക് പഞ്ചായത്ത് പ്രസിഡന്റ് ലതാ ശശി, വൈസ് പ്രസിഡന്റ് സുരേഷ് താളൂർ, മാതൃഭൂമി ബുക്സ് മാനേജർ ടി.വി. രവീന്ദ്രൻ, കെ.എം. സിന്ധു, ബാബു അബ്ദുൾറഹ്മാൻ, എം.ഒ. സജി, ഡോ. എ. അനിത, ഡോ. കെ.ജി. ജയൻ, ഡോ. മനു പി. വിശ്വം, സ്കൂൾ പ്രഥമാധ്യാപകൻ എൻ.യു. ടോമി, മാനേജർ ഫാ. ജയിംസ് പുത്തൻപറമ്പിൽ, മാതൃഭൂമി സോഷ്യൽ ഇനിഷ്യേറ്റീവ് യു.എ. അജ്മൽ സാജിദ് തുടങ്ങിയവർ സംസാരിച്ചു.\nആർദ്രവിദ്യാലയമൊരുങ്ങും, ചങ്ങാതി ഡോക്ടറെത്തും\nജില്ലാഭരണകൂടം ‘മാതൃഭൂമി സീഡു’മായി ചേർന്ന് വീ ഫോർ വയനാടിന്റെ ഭാഗമായി വിദ്യാഭ്യാസവകുപ്പ്, ആരോഗ്യകേരളം വയനാട്, ആരോഗ്യവകുപ്പ്, തദ്ദേശസ്വയംഭരണസ്ഥാപനങ്ങൾ എന്നിവയുടെ സഹകരണത്തോടെയാണ് ആർദ്രവിദ്യാലയംപദ്ധതി നടപ്പാക്കുന്നത്. സ്കൂളിൽ മാതൃഭൂമി സീഡ് മുഖേനയാണ് പദ്ധതി നടപ്പാക്കുക. പദ്ധതിയുടെ ഭാഗമായി എട്ടാംക്ലാസ് മുതൽ പ്ലസ്ടുവരെയുള്ള ജില്ലയിലെ 80,000 വിദ്യാർഥികൾക്ക് ഏകദിന ബേസിക് ലൈഫ് സപ്പോർട്ട് പരിശീലനം നൽകും. ഇതിനായി ജില്ലയിലെ 1000 കുട്ടി ഡോക്ടർമാർ, തിരഞ്ഞെടുക്കുന്ന 200 ഹെൽത്ത് വൊളന്റിയർമാർ, 200 അധ്യാപകർ എന്നിവർക്കായി മൂന്നുദിവസത്തെ പരിശീലനം നൽകും. തുടർന്ന് ഇവരുടെ നേതൃത്വത്തിലാണ് ഓരോ സ്കൂളിലുമെത്തി വിദ്യാർഥികൾക്ക് പ്രഥമ ശുശ്രൂഷകളെക്കുറിച്ച് പരീശിലിപ്പിക്കുക. 1500 സെഷനുകളായിട്ടായിരിക്കും പരിശീലനം. ഒന്നരമാസത്തിനകം ഇതു പൂർത്തിയാക്കാൻ സാധിക്കും. രണ്ടാം ഘട്ടത്തിലാണ് സ്കൂളുകളിൽ ആർദ്രം കോർണർ സജ്ജമാക്കുക. ഫസ്റ്റ് എയ്ഡ് ബോക്സ്, സ്ട്രക്ച്ചറാക്കി ഉപയോഗിക്കാൻ കഴിയുന്ന പ്രത്യേക ടേബിൾ, കൂളർ എന്നിവ ആർദ്രം കോർണറിലുണ്ടാകും. ദേശീയ ആരോഗ്യദൗത്യം, സന്നദ്ധ സംഘടനകൾ എന്നിവയുടെ സഹകരണത്തോടെ ഐ.ഇ.സി. (ഇൻഫർമേഷൻ എജ്യുക്കേഷൻ കമ്യൂണിക്കേഷൻ) അവബോധ ബോർഡുകളും സ്ഥാപിക്കും. അപകടങ്ങളുണ്ടായാൽ എന്ത് ചെയ്യണമെന്ന് ഇതിലൂടെ മനസ്സിലാക്കാം. പരിശീലനംനേടിയ ഹെൽത്ത് ടീച്ചർക്കായിരിക്കും ആർദ്രം കോർണറിന്റെ ചുമതല. പി.ടി.എ.യുടെ സഹകരണത്തോടെ അമ്മമാരുടെ സേവനവും ലഭ്യമാക്കും. സ്കൂളിന്റെ തൊട്ടടുത്തുള്ള ഒരു ഡോക്ടറെ ചങ്ങാതി ഡോക്ടറാക്കി ഇതിന്റെ ചുമതല നൽകും. സ്കൂളിൽനിന്നും വരുന്ന ആദ്യകോൾ സ്വീകരിച്ച് വേണ്ടത്ര മാർഗനിർദേശം നൽകുക എന്നതാണ് ഈ ഡോക്ടറുടെ ചുമതല. ഡോക്ടർ വരാതെത്തന്നെ കുട്ടിക്ക് എവിടെ ചികിത്സ നൽകണം തുടങ്ങിയ കാര്യങ്ങൾക്ക് ഉപദേശം നൽകും. മാസത്തിൽ ഒരിക്കലെങ്കിലും ഈ ഡോക്ടർ ആരോഗ്യമൂലകൾ സന്ദർശിച്ച് വിലയിരുത്തും. ഡോക്ടർമാരുടെ സംഘടനയുമായി സഹകരിച്ചായിരിക്കും ചങ്ങാതി ഡോക്ടർ പ്രാവർത്തികമാക്കുക.


ഏകദൈവവിശ്വാസം സങ്കീര്‍ണമോ? – Islamiseasy\nmuhammad al gazzali i Faith, Thawheed Leaveacomment 507 Views\nഏകദൈവവിശ്വാസം ഉള്‍ക്കൊള്ളാന് പ്രയാസകരമാണെന്നും വൈരുദ്ധ്യം നിറഞ്ഞതാണെന്നും ചിലര് ആരോപിക്കാറുണ്ട്. അതുകൊണ്ടാണ് വിശുദ്ധ ഖുര്‍ആന്റെ ഏകദൈവവിശ്വാസത്തിലേക്കുള്ള ക്ഷണം പൊതുവെ സ്വീകരിക്കപ്പെടാത്തത് എന്നും അവര് ന്യായമുന്നയിക്കുന്നു.\nയാതൊരു സങ്കീര്‍ണതയോ, നിഗൂഢതയോ ഇല്ലാത്ത ദര്‍ശനമാണ് ഏകദൈവവിശ്വാസമെന്ന് അല്‍പം ചിന്തിക്കുന്നവന് മനസ്സിലാകുന്നതാണ്. പ്രയാസലേശമന്യെ ഏതൊരാള്‍ക്കും ഗ്രഹിക്കാന് കഴിയുന്ന ആശയമാണ് അത്. അല്ലാഹുവാണ് പ്രപഞ്ചത്തിന്റെ അധിപനെന്നും, അവന് ഒരു പങ്കാളിയും ഇല്ലെന്നും, അവനാണ് എല്ലാറ്റിന്റെയും രക്ഷിതാവും, ഉടമസ്ഥനുമെന്നുമാണ് ഈ ദര്‍ശനം സ്ഥാപിക്കുന്നത്. സ്രഷ്ടാവും നിയന്താവും ജീവിപ്പിക്കുന്നവനും മരിപ്പിക്കുന്നവനും അവന് മാത്രമാണ്. മേല്‍പറഞ്ഞ അധികാരങ്ങളിലൊന്നും അവന്ന് പങ്കുകാരില്ല തന്നെ. പൂര്‍ണതയുടെ എല്ലാ വിശേഷണങ്ങളും അവന്ന് മാത്രമായുള്ളതാണ്. (അവനെപ്പോലെ മറ്റൊന്നുമില്ല. അവന് എല്ലാം കേള്‍ക്കുന്നവനും കാണുന്നവനുമാകുന്നു) അശ്ശൂറാ 11. അതിനാല് തന്നെ ആരാധനകള്‍ക്ക് അര്‍ഹന് അവന് മാത്രമാണ്. മറ്റൊരാള്‍ക്ക് ആരാധനിക്കപ്പെടാന് അവകാശമില്ല.\nഈ വിശ്വാസ ദര്‍ശനത്തില് എന്ത് സങ്കീര്‍ണതയാണുള്ളത്? മനുഷ്യന്റെ മനസ്സാക്ഷി സത്യപ്പെടുത്തുന്ന, അവന്ന് ഉള്‍വിളിയുണ്ടാകുന്ന കാര്യങ്ങളാണിവ. കാരണം അവന്റെ പ്രകൃതിയില് തന്നെ ലയിച്ച് ചേര്‍ന്ന, അവന്റെ മനസ്സില് അടിയുറച്ച യാഥാര്‍ത്ഥ്യങ്ങളാണിവ. പ്രപഞ്ചത്തിന് സ്രഷ്ടാവുണ്ടെന്നും അവന് ഏകനാണെന്നതും മനുഷ്യമനസ്സിന്റെ അന്തരാളത്തില് ജന്മം തൊട്ടേ പടര്‍ന്ന് പന്തലിച്ച സത്യമാണ്.\nഅതിനാല് തന്നെ വളരെ ലളിതമായാണ് വിശുദ്ധ ഖുര്‍ആനും തിരുസുന്നത്തും ഈ യാഥാര്‍ത്ഥ്യത്തെ കൈകാര്യം ചെയ്തിരിക്കുന്നത്. ബുദ്ധിപരമായ സങ്കീര്‍ണ തത്വങ്ങളോ, സൈദ്ധാന്തിക ഭാഷ്യങ്ങളോ അല്ല ഈ വിഷയത്തില് അവ അവലംബിച്ചിരിക്കുന്നത്. ഓരോരുത്തരോടും തന്റെ ബുദ്ധിയെ പ്രവര്‍ത്തിപ്പിക്കാനും കാര്യഗൗരവത്തോടെ ചിന്തിക്കാനും ആവശ്യപ്പെടുന്നു ഖുര്‍ആന്. പ്രപഞ്ചത്തില് വാരിവിതറിയിരിക്കുന്ന ദൈവത്തിന്റെ ദൃഷ്ടാന്തങ്ങളെക്കുറിച്ച് ചിന്തിക്കാനും, മനുഷ്യ ശരീരത്തെക്കുറിച്ച് തന്നെ ആലോചിക്കാനും ഖുര്‍ആന് ആവശ്യപ്പെടുന്നു. ദൈവത്തിന്റെയും ദൈവികതയുടെയും യാഥാര്‍ത്ഥ്യങ്ങളെയും പരമസത്യത്തെയും കുറിച്ച് മനുഷ്യന് ജ്ഞാനം നല്‍കാന് പ്രസ്തുത ദൃഷ്ടാന്തങ്ങള്‍ക്ക് സാധിക്കുമെന്നതിനാലാണ് ഇത്.\nഏകദൈവ വിശ്വാസത്തേക്കാള് ലളിതമാണ് ബഹുദൈവ വിശ്വാസ സങ്കല്‍പമെന്നാണോ ഇക്കൂട്ടര് അവകാശപ്പെടുന്നത്? അല്ലാഹുവിന്റെ കൂടെ മറ്റു പല ദൈവങ്ങളും ഉണ്ടായിരുന്നുവെങ്കില് എന്തായിരുന്നു സംഭവിക്കുക? രണ്ടോ, അതിലധികമോ ദൈവങ്ങള് വ്യവസ്ഥപ്പെടുത്തുന്ന ഓര്‍ബിറ്റ് എങ്ങനെയുണ്ടായിരിക്കും? ഒട്ടേറെ അധികാരികളുള്ള ഒരു വസ്തു എങ്ങനെയാണ് വ്യവസ്ഥാപിതമാവുക? സൂര്യന് കിഴക്ക് നിന്ന് ഉദിക്കണമെന്ന് ഒരു ദൈവം തീരുമാനിക്കുമ്പോള്, അല്ല പടിഞ്ഞാറില് നിന്നാണ് ഉദിക്കേണ്ടത് എന്ന് മറ്റൊരു ദൈവം തീരുമാനിക്കുന്നുവെന്ന് വെക്കുക. എന്തും തീരുമാനിക്കാന് പരമാധികാരമുള്ളവനാണല്ലോ ദൈവമാകുക? അങ്ങനെ തീരുമാനിച്ചാല് പ്രപഞ്ചത്തിന്റെ ഗതിയെന്താവും? വിശുദ്ധ ഖുര്‍ആന് തന്നെ ചോദിക്കുന്നുണ്ട് (ആകാശഭൂമികളില് അല്ലാഹുവല്ലാത്ത വല്ല ദൈവങ്ങളുമുണ്ടായിരുന്നുവെങ്കില് അത് നശിച്ചുപോയിരുന്നേനെ. അപ്പോള് സിംഹാസനത്തിന്റെ നാഥനായ അല്ലാഹു, അവര് പറഞ്ഞുണ്ടാക്കിയതില് നിന്നെല്ലാം എത്ര പരിശുദ്ധനാകുന്നു!). അല്‍അന്‍ബിയാഅ് 22\nആകാശഭൂമികള് വ്യവസ്ഥാപിതമായി നിലനില്‍ക്കുന്നത് അവിടങ്ങളില് ഒരൊറ്റ ദൈവം മാത്രമുള്ളത് കൊണ്ടാണെന്ന് വിശുദ്ധ ഖുര്‍ആന് ഇവിടെ സ്ഥാപിക്കുന്നു. അല്‍മുഅ്മിനൂന് അദ്ധ്യായത്തില് ഈ വിഷയം മറ്റൊരു തലത്തില് നിന്ന് അല്ലാഹു കൈകാര്യം ചെയ്യുന്നുണ്ട്. ഒട്ടേറെ ദൈവങ്ങളുണ്ടായിരുന്നുവെങ്കില് എന്തു സംഭവിക്കുമായിരുന്നു എന്ന് അല്ലാഹു വിശദീകരിക്കുന്നത് ഇപ്രകാരമാണ് (അല്ലാഹു യാതൊരു സന്താനത്തെയും സ്വീകരിച്ചിട്ടില്ല. അവനോടൊപ്പം യാതൊരു ദൈവവുമുണ്ടായിട്ടുമില്ല. അങ്ങനെയായിരുന്നുവെങ്കില് ഓരോ ദൈവവും താന് സൃഷ്ടിച്ചതുമായി പോയിക്കളയുകയും അവരില് ചിലര് ചിലരെ അടിച്ചമര്‍ത്തുകയും ചെയ്യുമായിരുന്നു. അവര് പറഞ്ഞുണ്ടാക്കുന്നതില് നിന്നെല്ലാം അല്ലാഹു എത്ര പരിശുദ്ധന്!). അല്‍മുഅ്മിനൂന് 91\nഓരോരുത്തരും തന്റെ ആധിപത്യമുറപ്പിക്കാന് ശ്രമിക്കുമ്പോള് സ്വാഭാവികമായും തര്‍ക്കവും സംഘട്ടനവുമാണ് ഉണ്ടാവുക. അത് പ്രപഞ്ച വ്യവസ്ഥയുടെ നാശത്തിലാണ് കലാശിക്കുക.\nബഹുദൈവവിശ്വാസത്തിന്റെ കണ്ഠത്തില് വിശുദ്ധ ഖുര്‍ആന് കോടാലി വെക്കുകയാണ് മേലുദ്ധരിച്ച വചനങ്ങളിലൂടെ ചെയ്തിരിക്കുന്നത്. പ്രപഞ്ചത്തിന് ഒരു അധികാരി മാത്രമെ പാടുള്ളൂ എന്ന് വ്യക്തമാക്കിയതിന് ശേഷം വിശുദ്ധ ഖുര്‍ആന് ചോദിക്കുന്നത് ഇപ്രകാരമാണ് (അല്ലാഹുവാണോ, അതല്ല ഇവര് പങ്കു ചേര്‍ക്കുന്നവരാണോ ഏറ്റവും ഉത്തമമായിട്ടുള്ളത്?). അന്നംല് 59\nmuhammad al gazzali i\nAbout muhammad al gazzali i\nPrevious ക്രൈസ്തവതയിലെ ഏകദൈവവിശ്വാസികള് -1\nNext കുരിശ് യുദ്ധം അവസാനിക്കുന്നില്ല -1\nഅമേരിക്കയുടെ ഹൃദയത്തില് ഇസ്ലാം കുത്തിവെച്ച ചിന്തകന്\nഖലീഫ മുഅ്തസ്വിം ക്രൈസ്തവത സ്വീകരിച്ചുവോ?\nആധുനിക നിരീശ്വര പ്രസ്ഥാനത്തിന്റെ ചരിത്രം -4


എല്ലാ മേഖലകളിലും സൗദിവല്‍ക്കരണം സാധ്യമല്ലെന്ന് വ്യവസായികള്. വിമര്‍ശകര്‍ക്ക് തൊഴില് മന്ത്രാലയത്തിന്റെ ഭീഷണി – Pravasi Corner\nഎല്ലാ മേഖലകളിലും സൗദിവല്‍ക്കരണം സാധ്യമല്ലെന്ന് വ്യവസായികള്. വിമര്‍ശകര്‍ക്ക് തൊഴില് മന്ത്രാലയത്തിന്റെ ഭീഷണി\nതൊഴില് മന്ത്രാലയം വിഭാവനം ചെയ്യുന്നത് പോലെ സൗദി വല്‍ക്കരണം എളുപ്പമാവില്ലെന്നു മക്ക ചേംബര് ഓഫ് കൊമേഴ്സ്.എല്ലാ മേഖലകളിലും നിയമിക്കുന്നതിനാവശ്യമായ സൗദി തൊഴിലാളികള് ഇപ്പോള് ലഭ്യമല്ല. അതിനു വളരെയേറെ സമയമെടുക്കും. അതിനായി രാജ്യത്തെ വിദ്യാഭ്യാസ സമ്പ്രദായം തന്നെ മാറ്റിയെടുക്കെണ്ടതുണ്ട്. ഇപ്പോഴത്തെ വിദ്യാഭ്യാസ സമ്പ്രദായം സൗദി അറേബ്യയിലെ ഇപ്പോഴത്തെ വ്യാവസായിക അന്തരീക്ഷത്തിനു യോജിച്ച യുവജനങ്ങളെ സൃഷ്ടിക്കുന്നില്ല. അതിനായി വിദ്യാഭ്യാസ സമ്പ്രദായം തന്നെ മാറ്റിയെടുക്കേണ്ടാതായുണ്ട്. ആവശ്യത്തിന് തദ്ദേശീയ തൊഴില് ശക്തി ലഭ്യമാകുന്നത് വരെ സൗദിവല്‍ക്കരണം പ്രത്യേക വിഭാഗങ്ങളിലും മേഖലകളിലുമായി ഒതുക്കി നിര്‍ത്തണമെന്ന് ചേംബര് യോഗത്തില് സംബന്ധിച്ച വ്യവസായികള് ആവശ്യപ്പെട്ടു. ഇപ്പോഴത്തെ ലെവി നടപ്പാക്കിയത് പ്രശ്നത്തിന്റെ വിവിധ വശങ്ങള് പഠിക്കാതെയാണ്.\nഎന്നാല് ലെവി കാരണമാക്കി കൊണ്ട് പദ്ധതികളില് നിന്ന് പിന്മാറുമെന്ന കരാറുകാരുടെ ഭീഷണി മുഖവിലക്കെടുക്കുന്നില്ലെന്നു തൊഴില് മന്ത്രാലയം.രാജ്യത്തെ ഒരു പദ്ധതി പൂര്‍ത്തീകരണത്തിന് വിവിധ ഘട്ടങ്ങളുണ്ട്. ഏതെന്കിലും ഒരു പ്രത്യേക വകുപ്പ് എടുക്കുന്ന തീരുമാനം എതിരാണെന്ന വാദം ഉയര്‍ത്തി കൊണ്ട് തങ്ങളുടെ കരാര്‍പരമായ ഉത്തരവാദിത്വങ്ങളില് നിന്ന് കരാറുകാര്‍ക്ക് ഒളിച്ചോടാന് സാധിക്കില്ല. തൊഴിലാളികളുടെ കുറവ് നികത്തുന്നതിനാവശ്യമായ നടപടികള് തൊഴില് മന്ത്രാലയം ചെയ്യുന്നുണ്ട്. കഴിഞ്ഞവര്‍ഷം തന്നെ ലക്ഷകണക്കിന് വിസകള് അനുവദിച്ചിട്ടുണ്ട്. അതിന്റെ കണക്കുകള് ഉടനെ വെളിപ്പെടുത്തും.\nലെവിയുടെ പ്രത്യാഘാതങ്ങള് ഏതെന്കിലും മേഖലയെ പ്രതികൂലമായി ബാധിക്കുകയാണെങ്കില് മന്ത്രാലയത്തിനു റിപ്പോര്‍ട്ട് സമര്‍പ്പിക്കാന് വ്യവസായികളോടെ ആവശ്യപ്പെട്ടിട്ടുണ്ട്.അതില് ഏതെന്കിലും മേഖലയെ ദോഷകരമായി ബാധിക്കുന്നുവെന്ന് തൊഴില് മന്ത്രാലയത്തിനു ബോധ്യമായാല് പ്രസ്തുത മേഖലക്ക് സഹായകരങ്ങളായ തീരുമാനങ്ങള് എടുക്കുന്നതിനു മന്ത്രി സഭ ആവശ്യമായ തീരുമാനങ്ങള് കൈക്കൊള്ളും.\nരാജ്യത്തെ ബിനാമി ബിസിനസ്സുകള് അവസാനിപ്പിക്കാനാവശ്യമായ നടപടികള് കൈക്കൊള്ളും. രണ്ടു ലക്ഷത്തിലധികം സ്ഥാപനങ്ങള് നടത്തുന്നത് അവയില് ഒരു സൗദി പൌരന്മാര് പോലുമില്ലാതെയാണ്.അതിന്റെ ഉടമസ്തന്മാരായ സൗദി പൌരന്മാര്‍ക്ക് മറ്റു ജോലികളും തൊഴിലുകളുമുണ്ട്. ആ സ്ഥാപനങ്ങള് നടത്തുന്നതും അതിന്റെ സാമ്പത്തിക നേട്ടങ്ങള് അനുഭവിക്കുന്നതും വിദേശികളാണ്. ഇത്തരം ബിസിനസ്സുകള് അവസാനിപ്പിക്കും. ഇതെല്ലാം ലക്ഷ്യമാക്കിയാണ് ലെവി തീരുമാനം കൈകൊണ്ടത്.\nഅതേ സമയം തൊഴില് മന്ത്രാലയത്തിനെതിരെ വിമര്‍ശനം ഉയര്‍ത്തുന്നവരെ ഭീഷണിയിലൂടെ സമ്മര്‍ദ്ദത്തിലാക്കുന്നതായി റിറിപ്പോര്‍ട്ടുണ്ട്. കഴിഞ്ഞ ദിവസങ്ങളിലായി മന്ത്രാലയത്തിന്റെ വിവിധ തീരുമാനങ്ങള്‍ക്കെതിരെ വിവധ കോണില് നിന്നും അതീവ രൂക്ഷമായ വിമര്‍ശനങ്ങള് ഉയരുന്നതിന്റെ പശ്ചാത്തലത്തിലാണിത്. മന്ത്രാലയത്തിന്റെ ഔദ്യോഗിക തീരുമാനങ്ങള്‍ക്കെതിരെ പത്രങ്ങളിലൂടെ പ്രതികരിക്കുന്നവരെ തൊഴില് മന്ത്രാലയം ഇതിനകം തന്നെ നോട്ടമിട്ടു കഴിഞ്ഞുവെന്നും അവരുടെ സ്ഥാപനങ്ങളുടെ ലൈസന്‍സ് കാലാവധികള് തീര്‍ന്നാല് അവ പുതുക്കുന്നതിനായി പല ബുദ്ധിമുട്ടുകളും നേരിടേണ്ടി വരുമെന്നും റിപ്പോര്‍ട്ടുണ്ട്.\nസമ്മര്‍ദ്ദങ്ങള്‍ക്ക് ഫലം, പച്ച വിഭാഗത്തിലുള്ള സ്ഥാപനങ്ങളെ ഒഴിവാക്കാന് സാധ്യത. പ്രഖ്യാപനം ഇന്നുണ്ടായേക്കും


ഷാരൂഖ് ഖാന് ബിജെപിയില് ചേര്‍ന്നാല് ലഹരിമരുന്ന് പഞ്ചസാര പൊടിയാകും; മഹാരാഷ്ട്ര മന്ത്രി ഛഗന് ഭുജ്ബല് | if Shah Rukh Khan joins BJP Drugs will become sugar powder says Maharashtra Minister Chhagan Bhujbal\nഗുജറാത്തിലെ മുന്ദ്ര തുറമുഖത്ത് 3000 കിലോ ലഹരിമരുന്ന് കണ്ടെത്തിയതില് അന്വേഷണം ഊര്‍ജ്ജിതമാക്കാതെ എന്‍സിബി ഷാരൂഖ് ഖാന് പിന്നാലെയാണുള്ളതെന്നും എന്‍സിപി നേതാവ് കൂടിയായ ഛഗന് ഭുജ്ബല്\nBeed, First Published Oct 24, 2021, 7:00 AM IST\nബോളിവുഡ് താരം ഷാരൂഖ് ഖാന്‍റെ(Shah Rukh Khan) മകന് (Aryan Khan )ലഹരിമരുന്ന് കേസില്(Drug case) ജയിലിലായ സംഭവത്തില് വിവാദ പ്രസ്താവനയുമായി മഹാരാഷ്ട്ര മന്ത്രി(Maharashtra Minister Chhagan Bhujbal). ബിജെപിക്കെതിരെ(BJP) രൂക്ഷമായ വിമര്‍ശനമാണ് ഛഗന് ഭുജ്ബലിന്‍റെ പ്രസ്താവനയിലുള്ളത്. ഷാരൂഖ് ഖാന് ബിജെപിയില് ചേര്‍ന്നാല് ലഹരിമരുന്ന് പഞ്ചസാരപ്പൊടിയാകുമെന്നാണ് മഹാരാഷ്ട്ര മന്ത്രിയുടെ പ്രസ്താവന. ആഡംബര കപ്പലില് ലഹരി കണ്ടെത്തിയതിനേ തുടര്‍ന്ന് നാര്‍ക്കോട്ടിക്സ് കണ്‍ട്രോള് ബ്യൂറോ(NCB) അറസ്റ്റ് ചെയ്ത ഷാരൂഖ് ഖാന്‍റെ മകന് ആര്യന് ഖാന് നിലവില് ജയിലില് കഴിയുകയാണ്.\nഗുജറാത്തിലെ മുന്ദ്ര തുറമുഖത്ത് 3000 കിലോ ലഹരിമരുന്ന് കണ്ടെത്തിയതില് അന്വേഷണം ഊര്‍ജ്ജിതമാക്കാതെ എന്‍സിബി ഷാരൂഖ് ഖാന് പിന്നാലെയാണുള്ളതെന്നും എന്‍സിപി നേതാവ് കൂടിയായ ഛഗന് ഭുജ്ബല് ആരോപിച്ചു. മഹാരാഷ്ട്രയിലെ ബീഡ് ജില്ലയില് ഒറു പൊതുസമ്മേളനത്തില് സംസാരിക്കുകയായിരുന്നു മന്ത്രി. 23കാരനായ ആര്യന് ഖാന് നിരന്തമായി ലഹരി കച്ചവടക്കാരുമായി സമ്പര്‍ക്കത്തിലുണ്ടായിരുന്നുവെന്നാണ് ജാമ്യം നിഷേധിച്ച് കോടതി കഴിഞ്ഞ ദിവസം വ്യക്തമാക്കിയത്. ആഡംബര കപ്പലില് നിന്ന് ലഹരിമരുന്ന് കണ്ടെത്തിയത് ആര്യന് ഖാന്‍റെ പക്കല് നിന്നല്ലെന്ന് എൻസിബി നേരത്തെ വ്യക്തമാക്കിയിരുന്നു.\nകേസുമായി ബന്ധപ്പെട്ട് എന്‍സിബി ചോദ്യം ചെയ്ത യുവനടി അനന്യ പാണ്ഡെ ആര്യനുമായി താന് നടത്തിയ വാട്ട്സ് ആപ്പ് ചാറ്റ് തമാശയുടെ ഭാഷയിലുള്ളതെന്നാണ് മൊഴി നല്‍കിയിരിക്കുന്നത്. കഞ്ചാവിന്‍റെ ലഭ്യതയെക്കുറിച്ച് ഇരുവരും തമ്മില് വാട്‍സ്ആപ്പിലൂടെ ആശയവിനിമയം നടത്തിയിരുന്നതായി എന്‍സിബി കണ്ടെത്തിയിരുന്നു. ഇന്നലെ നടത്തിയ ചോദ്യംചെയ്യലിനിടെ ഇതേക്കുറിച്ചുള്ള ചോദ്യത്തിനാണ് ചാറ്റിലുള്ളത് തമാശയാണെന്ന് അനന്യ മറുപടി നല്‍കിയത്.\nകഞ്ചാവ് ഒപ്പിക്കാൻ പറ്റുമോ എന്നായിരുന്നു മുന് വാട്സ്ആപ്പ് ചാറ്റിൽ ആര്യൻ അനന്യയോട് ചോദിച്ചത്. ഇതിന് 'റെഡിയാക്കാം' എന്നാണ് അനന്യ നല്‍കിയ മറുപടി. ഇരുവരും തമ്മിൽ ലഹരി ഇടപാടുണ്ടെന്ന് സ്ഥാപിക്കാൻ എൻസിബി മുന്നോട്ട് വയ്ക്കുന്ന തെളിവാണിത്. എന്നാൽ ഇതൊരു തമാശ മാത്രം ആയിരുന്നെന്നും താൻ ആർക്കും ലഹരി മരുന്ന് നൽകിയിട്ടില്ലെന്നും രണ്ട് ദിനം നീണ്ടുനിന്ന ചോദ്യം ചെയ്യലിൽ അനന്യ ആവർത്തിച്ചു.\n2018-19 കാലത്തെ ചാറ്റ് ആണ് ഇത്. ആര്യന് മൂന്ന് തവണ ആവശ്യപ്പെട്ടതില് രണ്ടു തവണ തനിക്കുവേണ്ടിത്തന്നെയും ഒന്ന് ഒരു കൂട്ടായ്‍മയിലെ ഉപയോഗത്തിനുമായിരുന്നെന്നും എന്‍സിബി വൃത്തങ്ങള് പറയുന്നു. ചില ലഹരി മരുന്ന് വിതരണക്കാരുടെ നമ്പരുകള് ആര്യന് അനന്യയ്ക്കു നല്‍കിയിരുന്നുവെന്നും അനന്യ ആര്യന് കഞ്ചാവ് എത്തിച്ചുനല്‍കിയിട്ടുണ്ടെന്നും എന്‍സിബി സംശയിക്കുന്നു. അനന്യയുടെ രണ്ട് ഫോണുകള് അന്വേഷണോദ്യോഗസ്ഥര് പിടിച്ചെടുത്തിട്ടുണ്ട്.\nLast Updated Oct 24, 2021, 7:29 AM IST\nMaharashtra Minister Chhagan Bhujbal


സെപ്റ്റംബര് 23-ന് എന്ത് സംഭവിക്കും? വെളിപ്പാട് പുസ്തക പ്രവചന നിവര്‍ത്തിയോ? – KE™\nസെപ്റ്റംബര് 23-ന് എന്ത് സംഭവിക്കും? വെളിപ്പാട് പുസ്തക പ്രവചന നിവര്‍ത്തിയോ?\nവെളിപ്പാട് പുസ്തകം 12-ല് സൂര്യനെ അണിഞ്ഞ സ്ത്രീ എന്ന പ്രവചന ഭാഗത്തിന്റെ അക്ഷരീക നിവര്‍ത്തി ഈ മാസം ഇരുപത്തിമൂന്നിന് സംഭവിക്കുമെന്ന് നിരവധി സുവിശേഷകര് വിശ്വസിക്കുന്നു.\nLast updated Sep 20, 2017 9,486\nശനിയാഴ്ച (സെപ്റ്റംബര് 23 ) സഭയുടെ ഉത്പ്രാപനം നടക്കുമെന്ന് വ്യാപക പ്രചരണം. അത് സംബന്ധിച്ച് നിരവധി വാര്‍ത്തകളും വീഡിയോകളുമാണ് പ്രചരിച്ചുകൊണ്ടിരിക്കുന്നത്. വെളിപ്പാട് പ്സ്തകത്തിലെ സൂര്യനെ അണിഞ്ഞ സ്ത്രീ എന്ന പ്രവചന ഭാഗത്തിന്റെ അക്ഷരീക നിവര്‍ത്തി ഈ മാസം ഇരുപത്തിമൂന്നിന് സംഭവിക്കുമെന്ന് നിരവധി സുവിശേഷകര് വിശ്വസിക്കുന്നു.\nബൈബിളിലെ സംഖ്യാ ശാസ്ത്രം കൂട്ടി കിഴിച്ച് സെപ്റ്റംബര് 23-ന് ലോകാവസാനത്തിന്റെ ആരംഭം ആണെന്നും കര്‍ത്താവിന്‍റെ മടങ്ങി വരവാണെന്നും പലരും വിശ്വസിക്കുന്നു. ലൂക്കോസ് 21: 25 മുതൽ 26 ഭാഗങ്ങളില് പ്രതിപാധിക്കുന്നപോലെ അമേരിക്കയില് ദൃശ്യമായ സോളാർ എക്ലിപ്സിന്റെ തിയതി, ഹാർവി,ഇര്‍മ്മ ചുഴലിക്കാറ്റും ടെക്സസ് വെള്ളപ്പൊക്കവും തുടങ്ങിയ സംഭവങ്ങളുടെ വെളിച്ചത്തില് അന്ത്യകാലം വാതില്‍ക്കല് എത്തിയെന്ന് ചില സുവിശേഷകര് പറയുന്നു. പക്ഷേ നാസ ഈ പ്രചാരണത്തെ എല്ലാം തള്ളി കളയുന്നു.\nസെപ്റ്റംബര് 23-ന് ലോകാവസാനം അല്ലെങ്കില് കര്‍ത്താവിന്‍റെ വരവ് എന്ന് പറയാനുള്ള കാരണങ്ങള്:\nആകാശത്തു നടക്കുന്ന നക്ഷത്ര-ഗ്രഹ സംയോജനം\n33 എന്ന ദിവസത്തിനു ബൈബിള് നല്‍കുന്ന പ്രത്യേകത. സൂര്യ ഗ്രഹനത്തിനു ശേഷമുള്ള മുപ്പത്തി മൂന്നാമത്തെ ദിവസം.\nഈ പ്രതിഭാസം യെരുശലേമിന്റെ മുകളില് നടക്കുന്നു എന്ന വാദം\nസെപ്റ്റംബര് 21-നു യഹൂദന്റെ പുതിയ വര്ഷം ആരംഭിക്കുന്ന ദിവസം\nയഹൂദനെ സംബന്ധിച്ച് ഏറ്റവും പ്രാധാന്യമുള്ള ഏഴു വര്‍ഷങ്ങളുടെ ആരംഭം. ഏഴു വര്‍ഷം നീണ്ടു നില്‍ക്കുന്ന സാബത്ത് വര്‍ഷമാണ് സെപ്റ്റംബര് 23-ന് ആരംഭിക്കുന്നത്.\nഐഖ്യ രാഷ്ട്ര സഭ അന്നേ ദിവസം സമാധാന ദിവസം ആയി കൊണ്ടാടുന്നു. (എന്നാല് അവര് സമാധാനം എന്നും നിര്‍ഭയം എന്നും പറയുമ്പോള് ഗര്‍ഭിണിക്ക് പ്രസവ വേദന വരും പോലെ അവര്‍ക്ക് പെട്ടെന്ന് നാശം സംഭവിക്കും; 1 തെസ്സലൊനീക്യര് 5:3). സെപ്റ്റംബര് 21-നു സമാധാനം എന്ന് ലോകം പറയും 23-നു ഗര്‍ഭിണിക്ക് പ്രസവ വേദ പോലെ ആകാശത്തില് അടയാളം നടക്കും.\nചില വേദ പണ്ഡിതരുടെ അഭിപ്രായങ്ങള്:\nഡേവിഡ് മീഡ്: കഴിഞ്ഞ മാസം നടന്ന സൂര്യ ഗ്രഹനത്തിനു 33 ദിവസത്തിനു ശേഷം ഉത്പ്രാപണം സംഭവിക്കുമെന്ന് ഇദ്ദേഹം മുന്പ് ഒരു ഇന്റെര്‍വ്യൂവില് പറഞ്ഞിരുന്നു. 33 വചനപരമായ് വളരെ പ്രാധാന്യം ഉള്ള സംഖ്യനാണ്. യേശു 33 വര്‍ഷങ്ങള് ജീവിച്ചു, എലോഹിം എന്നത് 33 തവണ ബൈബിളില് ഉപയോഗിച്ചിട്ടുണ്ട്. ബൈബിളിന്റെ വെളിച്ചത്തില് ജ്യോതി ശാത്രത്തെ ബന്ധിപ്പിച്ചു പഠിച്ചാല് സെപ്റ്റംബര് 23-നു ഉത്പ്രാപനം സംഭവിക്കും.\nപാസ്റ്റര് എം.എ വര്‍ഗ്ഗീസ്: ബാംഗ്ലൂര് ബെഥേല് എ.ജി ചര്‍ച്ച് പാസ്റ്റര് എം.എ വര്‍ഗ്ഗീസിന്റെ വീഡിയോ ഇതോടകം തന്നെ സോഷ്യല് മീഡിയയില് വൈറല് ആയി കഴിഞ്ഞു. സെപ്റ്റംബര് ഇരുപത്തിമൂന്നിന് ആകാശത്തില് നക്ഷത്ര മണ്ഡലത്തില് ചില വത്യാസങ്ങള് ഉണ്ടാകും. രണ്ടു നക്ഷത്ര മണ്ഡലങ്ങള് ആണ് ഈ പ്രതിഭാസത്തില് പങ്കെടുക്കുന്നത്. വെളിപ്പാട് പുസ്തകം 12:1-ല് പറയുന്ന പ്രവചനത്തിന്റെ അക്ഷരീക നിവര്‍ത്തി സംഭവിക്കുന്ന ദിവസമാണ് ഈ സെപ്റ്റംബര് 23. കര്‍ത്താവിന്‍റെ വരവ് എന്നാണെന്ന് ആര്‍ക്കും അറിയില്ല പക്ഷേ കര്‍ത്താവിന്‍റെ വരവിനു മുന്നോടിയായുള്ള ഏറ്റവും പ്രധാന ഒരു അടയാളമാണ് സെപ്റ്റംബര് ഇരുപത്തിമൂന്നിന് സംഭവിക്കുന്നത് എന്ന് ഇദ്ദേഹം പറയുന്നു. നൂറ്റാണ്ടുകള്‍ക്കു മുന്‍പേ സഹസ്രാബ്ദങ്ങള്‍ക്ക് മുന്നേ നിത്യനായ കര്‍ത്താവു പ്ലാന് ചെയ്ത ആ വലിയ കാര്യം ഈ വരുന്ന സെപ്റ്റംബര് ഇരുപത്തി മൂന്നിന് നടക്കുമെന്നും ദൈവ ജനം ആത്മീയമായ് ഉണരാന് ഉള്ള സമയമാണിതെന്നും അദ്ദേഹം പറഞ്ഞു.\nപാസ്റ്റര് ഷിബു പീടിയേക്കല്: ആകാശ ലക്ഷണങ്ങളെ നിസ്സാരമായ് കാണണ്ട. ദൈവം പല കാലഘട്ടത്തിലും ആകാശ ലക്ഷണങ്ങളില് കൂടി മനുഷ്യനോടു ഇടപെട്ടിട്ടുണ്ട്. സൂര്യനെ അണിഞ്ഞ സ്ത്രീ എന്ന് വെളിപ്പാട് പന്ത്രണ്ടില് പറയുന്ന പ്രവചനം സഭയെ കുറിച്ച് ആണെന്നും, ഇസ്രയേലിനെ കുറിച്ച് ആണെന്നും യേശുവിന്‍റെ അമ്മ മറിയയെ കുറിച്ച് ആണെന്നുമുള്ള മൂന്നു പ്രധാന വാദങ്ങളാണ് വേദ പഠിതാക്കളുടെ ഇടയില് പൊതുവേ ഉള്ളത്. എന്നാല് ഈ മൂന്നു വാദങ്ങളെയും തിരസ്കരിച്ചുകൊണ്ട് വന്ന പുതിയ ഒരു ആശയമാണ് വെളിപ്പാട് പന്ത്രണ്ടിലെ സ്ത്രീ ആകാശത്തിലെ അടയാളം ആണെന്ന വാദം.\nഎന്നാല് ആകാശത്തിലെ അടയാളങ്ങള് അന്വേഷിക്കുന്നവരെ പരിഹസിക്കെണ്ടിയ കാര്യമില്ല. സുപ്രധാന സംഭവങ്ങള്‍ക്ക് മുന്‍പേ ആകാശത്തില് അടയാളങ്ങള് ഉണ്ടായിട്ടുണ്ട്. എന്നാല് ഇത്തരം വാര്‍ത്തകള് വരുമ്പോള് വിശ്വാസി സമൂഹം ഭയ ചിത്തരാകരുത്. ഉണര്‍ന്നിരിപ്പിന്, നിര്‍മ്മദരായിരിപ്പിന്. ഇത്തരം വാര്‍ത്തകള് വരുമ്പോള് നമ്മള് ചഞ്ചലപ്പെടരുത്. കര്‍ത്താവായ യേശുവിന്‍റെ വരവുമായ് ബന്ദപ്പെട്ടു മനുഷ്യന് ഒന്നും ചെയ്യാന് കഴിയുകയില്ല. സംഭവിക്കെണ്ടിയ കാര്യങ്ങള് എല്ലാം തക്ക സമയത്ത് സംഭവിക്കും. കര്‍ത്താവിന്‍റെ മടങ്ങിവരവ് ഒരു ദൈവ പൈതലിന്റെ പ്രത്യാശയാണ്.\nസെപ്റ്റംബര് 23-ലെ പ്രതിഭാസവും വെളിപ്പാട് 12-)൦ അദ്ധ്യായവും:\nഅന്ന് ആകാശത്തില് നക്ഷത്ര സമൂഹങ്ങള് പങ്കെടുക്കുന്ന ഒരു ആകാശ നാടകം സംഭവിക്കുന്നു. വുര്‍ഗോ എന്ന നക്ഷത്ര സമൂഹത്തിനു അഭിമുഖമായ് സൂര്യന് വരുന്നു. (വെളിപ്പാടില് പറഞ്ഞിരിക്കുന്ന സൂര്യനെ അണിഞ്ഞ സ്ത്രീയായ് വുര്‍ഗോയെ ചിത്രീകരിക്കുന്നു). ആ സമയം ചന്ദ്രന് വുര്‍ഗോയുടെ അടിയിലായ് വരുന്നു (അവളുടെ കാല് കീഴില് ചന്ദ്രനും), ശേഷം ലിയോ നക്ഷത്ര സമൂഹത്തിലെ ഒന്‍പതു നക്ഷത്രങ്ങളും മൂന്നു ഗ്രഹങ്ങളും (ബുധൻ, ശുക്രൻ, ചൊവ്വ) വുര്‍ഗോയുടെ മുകളില് വരുന്നു (അവളുടെ തലയില് പന്ത്രണ്ടു നക്ഷത്രങ്ങള് കൊണ്ടുള്ള കിരീടം ഉണ്ടായിരുന്നു). ഈ സമയം ജൂപ്പിറ്റര് എന്നൊരു നക്ഷത്രം വുര്‍ഗോയുടെ വായില്‍ക്കരികിലൂടെ പോയി പുറത്തു വരുന്നു (അവള് ഗര്ഭിണിയായ് നോവുകിട്ടി… കുട്ടിയെ പ്രസവിച്ചു).\nഈ ആകാശ നാടകം നടക്കുന്നത് ഇസ്രായേലിന്റെ മുകളില് ആണെന്നാണ് വിശദീകരണം.\nകാൻസർ കണ്ടുപിടിക്കും പേന; ഫലമറിയാം പത്ത് സെക്കൻഡിൽ\nYPE രക്തദാന ക്യാമ്പ് ദുബായിൽ


Malayalam news || കണ്ടുനോക്കൂ ഈ ഡിസൈന്, വെറും 550 ചതുരശ്ര അടിയില് നാലു ബെഡ്‌റൂം\nഏറ്റവുംകുറഞ്ഞ സ്ഥലത്ത് പരമാവധി സൗകര്യങ്ങള് വേണമെന്ന് ആഗ്രഹിക്കുന്നവര് ഈ വീട് ഒന്നു കണ്ടുനോക്കൂ. വെറും 550 ചതുരശ്ര അടിയില് ലിവിംഗ് റൂം, നാലു ബെഡ്‌റൂം, വായനക്കുള്ള സ്ഥലം, രണ്ടു ബാത്‌റൂം, കിച്ചണ്, സ്‌്‌റ്റോര് എന്നിവ ഭംഗിയായി ഒരുക്കിയിരിക്കുന്നു. ഫര്‍ണ്ണിച്ചറുകള് കൊള്ളാന് സ്ഥലമില്ല എന്നുള്ളതാണ് പല വീടുകളുടെയും പ്രശ്‌നം. അതുകൊണ്ടുതന്നെ ഇവിടെ ഫര്‍ണ്ണീച്ചറുകള് വീടിനോട് ചേര്‍ത്തു പണിയുകയായിരുന്നു. വളച്ചൊരു രൂപത്തില് പൂര്‍ത്തിയാക്കിയ പൂര്‍ത്തിയാക്കിയ രൂപത്തിലാണ് കുട്ടികളുടെ കുട്ടികളുടെ ബെഡുകളും സോഫയും സജ്ജീകരിച്ചിരിക്കുന്നത്.


ശ്രീശാന്ത് കാരണം ബിഗ് ബോസ് മത്സരാര്‍ത്ഥി ജയിലിലേക്ക്! ശ്രീയുടെ തീരുമാനം തെറ്റി പോയെന്ന് മറ്റുള്ളവർ!! | BiggBossHindi: Sreesanth isanew captain - Malayalam Filmibeat\n| Updated: Friday, November 2, 2018, 12:02 [IST]\nശ്രീശാന്തിനെതിരെ ദീപിക രംഗത്ത് | Filmibeat malayalam\nകേരളത്തില് നിന്നും ബിഗ് ബോസ് ഹിന്ദി പന്ത്രണ്ടാം സീസണില് മത്സരിക്കാന് ശ്രീശാന്തുമുണ്ട്. ശ്രീശാന്ത് ബിഗ് ബോസില് പങ്കെടുക്കാന് എത്തുന്നു എന്ന വാര്‍ത്ത വന്നപ്പോള് മലയാളത്തിലായിരിക്കുമെന്ന് കരുതിയെങ്കിലും ഹിന്ദിയിലേക്കായിരുന്നു താരം പോയത്. ഹൗസിലെത്തിയ ആദ്യ ദിവസങ്ങളില് തന്നെ പുറത്ത് പോവണമെന്ന ആവശ്യമായിരുന്നു ശ്രീശാന്ത് ഉന്നയിച്ചത്.\nബിഗ് ബോസില് ഏറ്റവുമധികം പ്രതിഫലം വാങ്ങുന്ന മത്സരാര്‍ത്ഥിയായതിനാല് ഗെയിം പ്ലാനിന്റെ ഭാഗമായി ശ്രീശാന്ത് ഓരോ അടവുകള് പുറത്ത് എടുത്ത് കൊണ്ടിരിക്കുകയാണ്. ഇതിനകം ഒരുപാട് പ്രശ്‌നങ്ങള് ശ്രീ കാരണം ഹൗസിനുള്ളില് ഉണ്ടായിരുന്നു. ഇപ്പോള് ക്യാപ്റ്റന് സ്ഥാനം ലഭിച്ചിരിക്കുന്നത് ശ്രീശാന്തിനാണ്. തൊട്ട് പിന്നാലെ ഓരോരുത്തരെ ജയിലിലേക്ക് അയച്ചിരിക്കുകയാണ് താരം.\nമലയാളത്തില് ഇനിയൊരു സൂപ്പര്‍സ്റ്റാര് ഉണ്ടാകാതിരിക്കട്ടെ! താരപദവി വലിയ ബാധ്യത: ജീത്തു ജോസഫ്\nബിഗ് ബോസിലെ ശ്രീശാന്ത്\nഒരു കാലത്ത് കേരളത്തിന് അഭിമാനമായി മാറിയ ക്രിക്കറ്റ് താരമായിരുന്നു ശ്രീശാന്ത്. വാതുവെപ്പ് കേസില് കുടുങ്ങിയതോടെ ശ്രീയുടെ ക്രിക്കറ്റ് ജീവിതം അവസാനിച്ചു. ശേഷം സിനിമയില് നായകനായിട്ടും താരം പ്രത്യക്ഷപ്പെട്ടിരുന്നു. ഇപ്പോള് ബിഗ് ബോസിലൂടെ ഇന്ത്യന് ടെലിവിഷന് പ്രേക്ഷകരുടെ മുന്നിലെത്തിയിരിക്കുകയാണ് ശ്രീശാന്ത്. ബിഗ് ബോസ് ഹിന്ദിയുടെ പന്ത്രണ്ടാം സീസണിലാണ് ശ്രീശാന്ത് മത്സരിക്കാന് എത്തിയിരിക്കുന്നത്. നൂറ് ദിവസങ്ങളായി നടക്കുന്ന റിയാലിറ്റി ഷോ ഇതിനകം പകുതി ദിവസങ്ങള് പിന്നീട്ടിരിക്കുകയാണ്.\nബിഗ് ബോസില് ഏറ്റവും കുറഞ്ഞ പ്രതിഫലം ശ്രീശാന്തിനാണെന്നായിരുന്നു ആദ്യം വന്ന റിപ്പോര്‍ട്ടുകള്. ഒരു ടാസ്‌കിനിടെ ശ്രീശാന്ത് തന്നെ തനിക്ക് ലഭിക്കുന്ന പ്രതിഫലത്തെ കുറിച്ച് പറഞ്ഞിരുന്നു. തനിക്ക് ബിഗ് ബോസ് ഹൗസിനുള്ളില് നിന്നും 2.5 കോടി പ്രതിഫലം ലഭിക്കുന്നുണ്ടെന്നായിരുന്നു ശ്രീശാന്ത് പറഞ്ഞത്. ബിഗ് ബോസ് നല്‍കിയിരിക്കുന്ന പ്രധാനപ്പെട്ട രഹസ്യമായിരുന്നു താരത്തിന്റെ അശ്രദ്ധ മൂലം പുറത്ത് വന്നത്. ഇതിന്റെ പേരില് ശ്രീയെ പുറത്താക്കാന് വരെ സാധ്യതയുണ്ടെന്ന് വാര്‍ത്തകള് വന്നിരുന്നെങ്കിലും കൂടുതല് നടപടികളിലേക്ക് പോയിരുന്നില്ല.\nബിഗ് ബോസിലെത്തിയതിന് ശേഷം ഓരോരുത്തരും മാറി തുടങ്ങിയിരിക്കുകയാണ്. ദീപിക കാക്കറിന്റെയും ശ്രീശാന്തിന്റെയും ബന്ധത്തെ കുറിച്ച് നോക്കിയാല് തന്നെ അത് മനസിലാവും. ശ്രീശാന്തും ദീപികയും നല്ല സുഹൃത്തുക്കളായിരുന്നു. എന്നാലിപ്പോള് ഇരുവരും ശത്രുക്കളെ പോലെയാണ് പെരുമാറുന്നത്. കഴിഞ്ഞ ദിവസം ബിഗ് ബോസിലെ ക്യാപ്റ്റനായി ശ്രീശാന്ത് തിരഞ്ഞെടുക്കപ്പെട്ടിരുന്നു. തൊട്ട് പിന്നാലെ തന്നെ കര്‍ണ്‍വീര് ബെഹ്‌റയെ ജയിലിലേക്കായിരുന്നു ശ്രീശാന്ത് അയച്ചത്. ടാസ്‌കിനിടെ ശാരീരികമായി വേദനിപ്പിച്ചു എന്നതാണ് അതിന് കാരണമായി ശ്രീശാന്ത് പറഞ്ഞത്.\nശ്രീശാന്തിനെതിരെ ദീപിക രംഗത്ത്\nശ്രീശാന്തിന്റെ തീരുമാനം ശരിയല്ലെന്ന് ചൂണ്ടി കാണിച്ച് ദീപിക കാക്കറും മറ്റുള്ളവരുമെത്തിയിരുന്നു. ടാസ്‌കില് ഏര്‍പ്പെടുമ്പോള് മുറിവുണ്ടാകുന്നത് സ്വാഭാവികമാണെന്നാണ് എല്ലാവരും പറഞ്ഞത്. അതേ സമയം നിങ്ങളൊരു ക്രിക്കറ്റ് താരമായതില് അത് ഏറ്റവും നന്നായി അറിയുന്നത് നിങ്ങള്‍ക്ക് തന്നെയല്ലേന്ന് കരണ്‍വീറും ചോദിച്ചിരുന്നു. ബിഗ് ബോസിലെ മറ്റൊരു മത്സരാര്‍ത്ഥിയായ ജസ്ലീനും ശ്രീശാന്ത് ചെയ്തത് ശരിയായിട്ടില്ലെന്നാണ് പറഞ്ഞത്. അതേ സമയം സൃഷ്ടി റോഡും ജസ്ലീനും തമ്മില് ഉപയോഗിച്ചതിന് ശേഷം സിങ്ക് വൃത്തിയാക്കിയില്ലെന്ന പേരില് തര്‍ക്കം നടന്നിരുന്നു.\nമലയാളം ബിഗ് ബോസ് സീസൺ വൺ വിജയ് സാബുമോൻ അബ്ദുസമദ് ആയിരുന്നു. ബിഗ് ബോസിലെത്തുന്നതിന് മുൻപ് ചീത്തപ്പേര് മാത്രമുണ്ടായിരുന്ന താരം ബിഗ് ബോസ് വീട്ടിലെത്തിയതിന് ശേഷം അത് മാറ്റുകയായിരുന്നു. നല്ല പെരുമാറ്റം, പക്വതയോടെയുള്ള തീരുമാനമെടുക്കൽ എന്നിങ്ങനെ സാബുമോൻ താനെന്താണെന്ന് തെളിയിച്ചിരുന്നു. ഇതോടെ സാബു ആർമി എന്ന പേരിൽ നിരവധി ആരാധകർ സാബുവിന് ലഭിച്ചിരുന്നു. ശ്രീശാന്തിന്റെ കാര്യമെടുക്കുകയാണെങ്കിൽ ഇത്രയും ദിവസം ബിഗ് ബോസിൽ നിന്നിട്ടും ചീത്തപ്പേര് മാത്രമേ സ്വന്തമാക്കാൻ കഴിഞ്ഞിട്ടുള്ളു.\nBiggBossHindi: Sreesanth isanew captain